**รายงานการประชุมคณะผู้บริหารและหัวหน้าส่วนงานเทศบาลนครขอนแก่น**

**ครั้งที่ 3/2561**

**วันที่ 1 มิถุนายน 2561 เวลา 13.30 น.**

 **ณ ห้องประชุมนครเป็งจาล อาคารป้องกัน ชั้น 2 เทศบาลนครขอนแก่น**

**----------------------------------------**

 ผู้เข้าประชุม

1. นายธีระศักดิ์ ฑีฆายุพันธุ์ นายกเทศมนตรีนครขอนแก่น ประธานที่ประชุม
2. นายธวัชชัย รื่นรมย์สิริ รองนายกเทศมนตรีนครขอนแก่น
3. นายมนตรี สิงหปุณณภัทร รองนายกเทศมนตรีนครขอนแก่น
4. นายชัชวาล พรอมรธรรม รองนายกเทศมนตรีนครขอนแก่น
5. ดร.กฤษณวรุณ ไชยนิจ ปลัดเทศบาลนครขอนแก่น
6. นายธณาวุธ ก้อนใจจิตร รองปลัดเทศบาลนครขอนแก่น
7. นางกฤษณา แสนสอาด รองปลัดเทศบาลนครขอนแก่น
8. นายอดิศักดิ์ สมจิตต์ หัวหน้าสำนักปลัดเทศบาล
9. นางรุ่ง วิศิษฐารักษ์ ผู้อำนวยการสำนักการคลัง
10. นางเบญญาภา พัชรพิบูลชัย ผู้อำนวยการส่วนบริหารการคลัง
11. นายยินชัย อานันทนสกุล ผู้อำนวยการสำนักการช่าง
12. นายธวัชชัย วนาพิทักษ์กุล ผู้อำนวยการส่วนการโยธา
13. นางสาวศิริกัลยา โพธิจันทร์ ผู้อำนวยการสำนักการสาธารณสุขฯ
14. นายยุทธ วงษ์ศิริ ผู้อำนวยการสำนักการศึกษา
15. นางสุรางค์ พาน้อย ผู้อำนวยการสำนักสวัสดิการสังคม
16. นางวทัญญุตา ธวัชโชติ ผู้อำนวยการส่วนสังคมสงเคราะห์
17. นางช่อเอื้อง ฤกษ์รุจิพิมล ผู้อำนวยการสถานศึกษา รร.ท.สวนสนุก
18. นางสาวพูลผล ชาญวิรัตน์ รองผู้อำนวยการสถานศึกษา รร.ท.สวนสนุก
19. นายยุทธศักดิ์ ไชยสีหา รองผู้อำนวยการสถานศึกษา รร.ท.สวนสนุก
20. นายวิชิน หมื่นศรีจูม ผู้อำนวยการสถานศึกษา รร.ท.วัดกลาง
21. นายสันตีรณะ นามวงษา รองผู้อำนวยการสถานศึกษา รร.ท.วัดกลาง
22. นางยุภาพร โฆษิตพิมาณเวช รองผู้อำนวยการสถานศึกษา รร.ท.วัดกลาง
23. นายเฉลิมศักดิ์ ภารดิลก รองผู้อำนวยการสถานศึกษา รร.ท.วัดกลาง
24. นายประสิทธิ์ สมศักดิ์ ผู้อำนวยการสถานศึกษา รร.ท.คุ้มหนองคู
25. นางสาวชุตินธร หัตถพนม รองผู้อำนวยการสถานศึกษา รร.ท.คุ้มหนองคู
26. นางสาวทัศนีย์ นุชนวลรัตน์ ผู้อำนวยการสถานศึกษา รร.ท.บ้านโนนทัน
27. นายทวีศักดิ์ พรมมงคล รองผู้อำนวยการสถานศึกษา รร.ท.บ้านโนนทัน
28. นางวาสนา แม้นญาติ ผู้อำนวยการสถานศึกษา รร.ท.บ้านหนองใหญ่
29. นายประชารัตน์ โนนทนวงษ์ รองผู้อำนวยการสถานศึกษา รร.ท.บ้านหนองใหญ่
30. นายสมศักดิ์ วิไลแก้ว ผู้อำนวยการสถานศึกษา รร.ท.บ้านโนนหนองวัด
31. นางสาวสมหวัง รอดไธสง รองผู้อำนวยการสถานศึกษา รร.ท.บ้านโนนหนองวัด
32. นางเนื่องนิตย์ พาลี ผู้อำนวยการสถานศึกษา รร.ท.บ้านโนนชัย
33. นางภัททิรา ชำกรม รองผู้อำนวยการสถานศึกษา รร.ท.บ้านโนนชัย
34. นายกมลพงษ์ ทองดีนอก รองผู้อำนวยการสถานศึกษา รร.ท.บ้านหนองแวง
35. นายวรวุฒิ อันปัญญา รองผู้อำนวยการสถานศึกษา รร.ท.บ้านสามเหลี่ยม
36. นางสาวจินตนา ภูจอมจิตร รองผู้อำนวยการสถานศึกษา รร.ท.บ้านสามเหลี่ยม
37. นายพัฒนา ยอดสะอึ ผู้อำนวยการสถานศึกษา รร.ท.บ้านตูม
38. นางบุณยนุช บุญปัญญาวัฎ รองผู้อำนวยการสถานศึกษา รร.ท.บ้านตูม
39. นางสาวสายสุดา ฤทธิยงค์ รองผู้อำนวยการสถานศึกษา รร.ท.บ้านศรีฐาน
40. นางวรารัตน์ ขลิบเงิน ผู้จัดการสถานธนานุบาล แห่งที่ 1
41. นางสาวอมรา โกศลสุรภูมิ หัวหน้าฝ่ายการประชุมและกิจการสภา
42. นางดลฤดี ประจักษ์เมือง หัวหน้าฝ่ายอำนวยการ
43. นางนวลจันทร์ พงษ์เพียจันทร์ หัวหน้าฝ่ายสำนักเลขานุการฯ
44. นางนงนุช ศรีวรกุล หัวหน้าฝ่ายบริหารงานทั่วไป
45. นางสุภาพร สุรัตพิพิธ หัวหน้าฝ่ายทะเบียนราษฎรฯ
46. นางนุชนภา ขันธ์เครือ หัวหน้าฝ่ายส่งเสริมการมีส่วนร่วมฯ
47. นายพศวัต ธรรมวงศา รักษาการในตำแหน่งหัวหน้าฝ่ายปกครอง
48. นายวินัย ศุภรัตน์ภิญโญ รักษาการในตำแหน่งหัวหน้าฝ่ายส่งเสริมระบบการขนส่งฯ
49. นายอนุสรณ์ สารสม รักษาการในตำแหน่งหัวหน้าฝ่ายป้องกันฯ
50. นายอนิรุตติ์ งามโรจน์ หัวหน้างานระบบความปลอดภัย
51. นายโยธิน อุทัยแสน หัวหน้างานป้องกันและระงับอัคคีภัย
52. นางสาวกนกรจ ชัยนิติกุล นักทรัพยากรบุคคลชำนาญการ
53. จ่าเอกนิตินัย แก้ววิเศษ นักจัดการงานเทศกิจชำนาญการ
54. นายทวีทรัพย์ ลอยนอก นิติกรชำนาญการ
55. ว่าที่ ร.อ.สิทธิพล โสมนัส นักวิเคราะห์นโยบายและแผนชำนาญการ
56. นายบุญคง ภูน้ำเงิน เจ้าพนักงานป้องกันและบรรเทาสาธารณภัยชำนาญงาน
57. จ่าสิบเอกสันต์ ศรีโนนชัย เจ้าพนักงานป้องกันและบรรเทาสาธารณภัยชำนาญงาน
58. ว่าที่ ร.ต.อาทิตย์ พรหมศิริ เจ้าพนักงานป้องกันและบรรเทาสาธารณภัยชำนาญงาน
59. นางบุหงา ตราชู นักวิเคราะห์นโยบายและแผนชำนาญการ
60. นางสุกัลยา บริบูรณ์ นักวิชาการเงินและบัญชีปฏิบัติการ
61. นายยศศักดิ์ สกุลพานิช เจ้าพนักงานธุรการปฏิบัติงาน
62. นางฐิติญาพัณ พีระธันยากานต์ นักจัดการงานทั่วไปชำนาญการ
63. นางสาวราวดี มูลมาตร นักจัดการงานทั่วไปปฏิบัติการ
64. นางวิภาวดี เตียวยืนยง เจ้าพนักงานธุรการปฏิบัติงาน
65. นางสาวมัชมิมา สุวรกา นักทรัพยากรบุคคลชำนาญการ
66. นางสาวสุกัญญา ฑีฆะพันธ์ เจ้าพนักงานธุรการปฏิบัติงาน
67. ส.อ.เข็มชาติ รัตนะ เจ้าพนักงานป้องกันและบรรเทาสาธารณภัยปฏิบัติงาน
68. พ.จ.ต.กิตติสัณฑ์ บุญสิงห์ฐิติ นักจัดการงานเทศกิจชำนาญการ
69. นายนฤพนธ์ สอนบุญมา นักทรัพยากรบุคคลชำนาญการ
70. นางสกาวรัตน์ นันบุญมา รักษาการหัวหน้าฝ่ายอำนวยการ
71. นางวราภรณ์ ยะรี หัวหน้าฝ่ายการเงินและบัญชี
72. นางพิมพ์ศิริ ศรีโนนชัย หัวหน้าฝ่ายสถิติการคลัง
73. นางดรุณี อ่อนน้อย หัวหน้าฝ่ายพัสดุและทะเบียนทรัพย์สิน
74. นางนัชชา ศรีโนนชัย หัวหน้าฝ่ายพัฒนารายได้
75. นางชุติมา ตรีชาลี หัวหน้าฝ่ายแผนที่ภาษีและทะเบียนทรัพย์สิน
76. นางอนรรฆอร พรมมี หัวหน้าฝ่ายระเบียบการคลัง
77. จ.อ.จักราวุฒิ ลุสมบัติ เจ้าพนักงานธุรการชำนาญงาน
78. นางธัญพร เดชนอก นักวิชาการจัดเก็บรายได้ชำนาญการ
79. นางธาริดา อินทนนท์ นักวิชาการจัดเก็บรายได้ชำนาญการ
80. นางภควดี ศรีอุดร นักวิชาการจัดเก็บรายได้ชำนาญการ
81. นางกัลยา เทพศิลา นักวิชาการคลังชำนาญการ
82. นางกัญชพร ฟองทอง นักวิชาการพัสดุชำนาญการ
83. นางสาวเอื้องฟ้า สมปัญญา เจ้าพนักงานพัสดุปฏิบัติงาน
84. นางภัสฑิรา ยิ้มเจริญศักดิ์ นักวิเคราะห์นโยบายและแผนชำนาญการ
85. นางทัศนันท์ ศรีจันทร์หล้า เจ้าพนักงานธุรการชำนาญงาน
86. นางพีชญา ปานเหลือ เจ้าพนักงานการเงินและบัญชีชำนาญงาน
87. นางคณิศร ประดา หัวหน้าฝ่ายบริหารงานทั่วไป สำนักการช่าง
88. นางภาสินี เพียธงษา นักจัดการงานทั่วไปชำนาญการ
89. นายศุภวัตร นามคำ สถาปนิกปฏิบัติการ
90. นางสาวณิชาภัทร สีดาทัน นักวิเคราะห์นโยบายและแผนชำนาญการ
91. นายกรวัชย์ ธนาทองเล็ก นายช่างโยธา
92. นางสาวจิรานิตย์ อรรคนิตย์ หัวหน้าฝ่ายบริหารงานทั่วไป สำนักการสาธารณสุขฯ
93. นางสุวรรณรัตน์ ครุตรารักษ์ หัวหน้าฝ่ายสุขาภิบาล
94. นางวิลาสินี สมานชาติ รก.หัวหน้าฝ่ายส่งเสริมสุขภาพ
95. จ.ส.อ.สุวิทย์ อันอาษา หัวหน้าฝ่ายบริการสิ่งแวดล้อม
96. นางภคอร ทองสุข รักษาการหัวหน้าฝ่ายป้องกันและควบคุมโรค
97. นางวราภรณ์ บุญศรี หัวหน้าฝ่ายบริการสาธารณสุข
98. นางสาวบุษบง ไชยวงษา พยาบาลวิชาชีพชำนาญการ
99. นางสาวกฤษณา ภูพลผัน พยาบาลวิชาชีพชำนาญการ
100. นางทิพาภรณ์ รุจิรกาล พยาบาลวิชาชีพชำนาญการ
101. นางสาววนารัตน์ คงคำ พยาบาลวิชาชีพปฏิบัติการ
102. นางสาววิภาวดี บุตตะโยธี หัวหน้างานพัฒนารายได้
103. นางสาวสุธิดา อิสระ หัวหน้างานป้องกันโรคติดต่อ
104. นางปิยรัตน์ โชติจิตร์ หัวหน้างานป้องกันปัญหายาเสพติด
105. ภญ.เสาวลักษณ์ ตั้งตระกูล เภสัชกรชำนาญการพิเศษ
106. นางอัจฉรา หงส์แสงไทย นักวิชาการสุขาภิบาลชำนาญการ
107. นางสาวสุขกัญญา ช่อมะลิ นักวิชาการสุขาภิบาลชำนาญการ
108. นางสาวพุศรา บริกูล นักวิชาการสุขาภิบาลชำนาญการ
109. นางวรรณภา เกียงแก้ว นักวิชาการสุขาภิบาลชำนาญการ
110. นายเกียรติระกรานต์ นวลบุญมา นักวิชาการสุขาภิบาลปฏิบัติการ
111. นางสาววันวิสาข์ เสาศิริ นักวิชาการสุขาภิบาลปฏิบัติการ
112. นางสุทธาทิพย์ เนตรอริยทรัพย์ เจ้าพนักงานสาธารณสุขชำนาญงาน
113. นางพรประภา ลิมานนท์ เจ้าพนักงานการเงินและบัญชีชำนาญการ
114. นางงามอนงค์ บุญจิระสวัสดิ์ นักจัดการงานทั่วไปปฏิบัติการ
115. นางดวงนภา สกุลพานิช เจ้าพนักงานธุรการชำนาญงาน
116. นางสาวกรกนก ขันชาลี นักวิชาการเงินและบัญชีปฏิบัติการ
117. นางกุลิสรา คชรัตน์ หัวหน้าฝ่ายแผนงานและโครงการ
118. นางนภกช สาคร หัวหน้าฝ่ายบริหารงานทั่วไป สำนักการศึกษา
119. นางสุจิตรา เกียรติบุญสนอง หัวหน้าฝ่ายส่งเสริมศาสนาฯ
120. นายศรัณย์ เปานาเรียง หัวหน้าฝ่ายการศึกษานอกระบบฯ
121. นางสุพัตรา ตาลดี หัวหน้าหน่วยศึกษานิเทศก์
122. นางวิจิตรา เพิ่มพูล นักวิชาการศึกษาชำนาญการ
123. นางมณีรัตน์ เย็นสวัสดิ์ ศึกษานิเทศก์ชำนาญการพิเศษ
124. นางวญากรณ์ โหน่งจันดี นักวิชาการศึกษาปฏิบัติการ
125. นางสาวหนึ่งน้อง ร่มเย็น นักวิชาการเงินและบัญชีชำนาญการ
126. จ่าเอกอภิชาติ พ่วงฉ่ำ นักจัดการงานทั่วไปชำนาญการ
127. นายยศ บุรีรัตน์ หัวหน้าฝ่ายแผนงานและประเมินผล
128. นางเมธินี สุดเสนาะ หัวหน้าฝ่ายงบประมาณ
129. นางสาวจรินทร์ญา สุทาวัน หัวหน้าฝ่ายประชาสัมพันธ์
130. นางอินทิรา ฆารเจริญ หัวหน้าฝ่ายบริการและเผยแพร่วิชาการ
131. นางสาวเบ็ญจวรรณ์ ศิริปรุ นักประชาสัมพันธ์ชำนาญการ
132. นางจันทิรา ชะอินทร์วงค์ นักวิชาการคอมพิวเตอร์ชำนาญการพิเศษ
133. นางสาวสุวนันท์ สีดาเหลา นักวิเคราะห์นโยบายและแผนชำนาญการ
134. นางสาวปวีณา ประเสริฐศรี นักวิเคราะห์นโยบายและแผนปฏิบัติการ
135. นางสาวปุณิกา จุลวงศ์ นักจัดการงานทั่วไปชำนาญการ
136. นางอัศรา เอกวิเศษ หัวหน้าฝ่ายพัฒนาชุมชน
137. นายเฉลิมภพ คงกุทอง หัวหน้าฝ่ายส่งเสริมสวัสดิการสังคม
138. นายสาธิต สงวนทรัพย์ หัวหน้าฝ่ายสังคมสงเคราะห์
139. นายประจวบ สารกูล นักพัฒนาชุมชนชำนาญการ
140. นายกิมมี้ หร่องบุตรศรี นักพัฒนาชุมชนชำนาญการ
141. นายอนุชิต ผลแก้ว นักพัฒนาชุมชนชำนาญการ
142. นายเศรษฐนัย ช่วงชิต เจ้าพนักงานชุมชนปฏิบัติการ
143. นางวีรกร คงกุทอง เจ้าพนักงานธุรการชำนาญงาน
144. นางลักษณา สุขศรี เจ้าพนักงานธุรการชำนาญงาน
145. นายทินกร ธนาสว่างโชติ เจ้าพนักงานชุมชนปฏิบัติงาน
146. นายรัตน์ษา ชัยนัด นักพัฒนาชุมชนชำนาญการ
147. นายวรวัฒน์ ยอดทวีคูณ นักพัฒนาชุมชนปฏิบัติการ
148. นางสาวนันทพร สถิรคุปติ นักพัฒนาชุมชนชำนาญการ
149. นางรัตนาภรณ์ ประจวบมอญ ครูชำนาญการพิเศษ
150. นางวิไลพร มูลสาร ครูชำนาญการพิเศษ
151. นางสมประสงค์ ศิริธันยบูรณ์ ครูขำนาญการ
152. นางปฐวีนันท์ หนูเวียง ครูชำนาญการพิเศษ
153. นางนงลักษณ์ ชัยสงคราม ครูชำนาญการ
154. นายบุญล้อม ชัยสงคราม ครูชำนาญการพิเศษ
155. นายพิชญ์ธาภัส ธนดิษฐ์สิริกุล ครูชำนาญการพิเศษ
156. นางบวรนาถ สืบจากสิงห์ ครูชำนาญการพิเศษ
157. นางพิกุล มีคำทอง ครูชำนาญการพิเศษ
158. นางสาวกนกวรรณ กาจนรัตน์ ครู
159. นางสาวพจมาน ชาภักดี ครู
160. นางอกนิฎฐ์ นิติวิสิฎฐากร ครูชำนาญการพิเศษ
161. นายจารุวัฒน์ ประทุมตะ ครูชำนาญการพิเศษ
162. นายธวัชชัย ภูยาทิพย์ ผู้ช่วยนายช่างไฟฟ้า
163. ว่าที่ ร.ต. พัฒนพงษ์ ทองเกิ้น พนักงานขับรถยนต์ (ผู้มีทักษะ)
164. นางอุทิศ บัวสี พนักงานจัดเก็บค่าธรรมเนียมจอดยานยนต์(ทักษะ)
165. นางสายฝน คำภูเวียง พนักงานจัดเก็บค่าธรรมเนียมจอดยานยนต์(ทักษะ)
166. นางเณศรา เครือวรรณ พนักงานจัดเก็บค่าธรรมเนียมจอดยานยนต์(ทักษะ)
167. นางสาวณัชชา พันนา ผู้ช่วยนักวิชาการคลัง
168. นางสาวศิริพร เพลาชัย ผู้ช่วยนักวิชาการเงินและบัญชี
169. นางสาวอมรรัตน์ โนการถัก พนักงานจัดเก็บค่าธรรมเนียมจอดยานยนต์(ทักษะ)
170. นายมนต์ ขอคลื่นกลาง พนักงานขนขยะ (ทักษะ)
171. นายชัยชนะ โนนทนวงษ์ พนักงานขนขยะ (ทักษะ)
172. นายหนูแสง ไทยอ่อน พนักงานขนขยะ (ทักษะ)
173. นางสาวศศิพินต์ คงทรัพย์ นักวิชาการสุขาภิบาลปฏิบัติการ

 เมื่อที่ประชุมพร้อม นายธีระศักดิ์ ฑีฆายุพันธุ์ นายกเทศมนตรีนครขอนแก่น ประธานที่ประชุมกล่าวเปิดการประชุมและดำเนินการประชุม ดังนี้**.-**

 **ระเบียบวาระที่ 1 เรื่องที่ประธานแจ้งให้ที่ประชุมทราบ**

* 1. **เรื่องนโยบายดำเนินมาตรการตรวจสารเสพติดพนักงานเทศบาล,พนักงานครูเทศบาลและ**

**พนักงานจ้าง**

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 มีเรื่องแจ้งให้ทราบ ได้รับแจ้งจากสำนักการสาธารณสุขฯ ขณะนี้มีบางโรคระบาดอยู่ในพื้นที่ชุมชนศรีฐาน 1,2,3,4 โรควัณโรคระบาด 11 ราย สำนักการสาธารณสุขฯทราบว่าจะทำโครงการขอเข้ากองทุนสุขภาพเข้าช่องทางพิเศษด่วน ก็เห็นชอบแล้วรีบทำโครงการให้สำนักการสาธารณสุขฯประสาน อสม. สำนักสวัสดิการสังคมประสานชุมชนว่าต้องรณรงค์ต้องทำอะไร เน้นนะครับสร้างความตระหนัก ไม่ไปสร้างความตระหนกจนเกิดเหตุความวุ่นวาย 1.วิธีการต้องรับทราบให้รับทราบเข้าใจแล้วก็อยู่กับมันอย่างเข้าใจ และก็วิธีการดูแลตนเองวิธีการสังเกตและช่วงนี้ข้อระมัดระวังคืออะไรเรื่องนี้เป็นภารกิจของสำนักการสาธารณสุขฯ กับสำนักสวัสดิการสังคมกรุณาไปทำหน้าที่ โรงเรียนเทศบาลศรีฐานอยู่ในเขตพื้นที่ ผู้อำนวยการและคณะผู้บริหารก็รับเรื่องนี้ไปเตรียมการดูแลเด็กนักเรียนของท่านด้วยรวมถึงแจ้งผู้ปกครองทราบให้เอาข้อมูลจากสำนักการสาธารณสุขฯเพื่อไปแจ้งให้ทราบ เรื่องที่ 2 ผมแจ้งให้ทราบนะครับเป็นข่าวไม่ค่อยดีมีข้อสงสัยอาจจะมีพนักงานบางส่วน บางงาน บางฝ่าย จริงๆแล้วบางคนของบางงานบางฝ่ายและบางกอง ทราบว่าเกี่ยวข้องกับยาเสพติดโดยเป็นการเสพผมก็แจ้งมาตรการให้ กองนั้นๆไปดำเนินการแล้วแจ้งทุกกองที่มีพนักงานที่สงสัยให้ดำเนินการตรวจสารเสพติด แล้วมาตรการก็คือว่ากล่าวตักเตือนและก็ให้ไปบำบัดดังนั้นทุกกอง/สำนักให้ทำเรื่องนี้ ตรวจสอบเรื่องนี้อย่างจริงจัง มาตรการป้องกันยาเสพติดโรงเรียนก็อย่าไปละเลยนะครับโรงเรียนก็กรุณาดูแลอย่างใกล้ชิด เดี่ยวนี้ส่วนผสมใหม่ของยาเสพติด ส่วนผสมใหม่ที่ว่านี้ สารที่มันผลิตตัวหนึ่งรุนแรงกว่าเฮโรอีนอีกนะครับ ล่าสุดคนเป็นอาชีพทนายขนยาไอซ์จากทางภาคเหนือมูลค่ามหาศาล ตอนนี้มันหนักหนาสาหัสขึ้นเรื่อยๆชุมชนเกิดความกระตือรือร้นแล้วนะครับ เขาทำโครงการผ่านกองทุนสุขภาพเพื่อไปรณรงค์เรื่องนี้ล่าสุดมาแจ้งผมจู่ๆมีบ้านหลังหนึ่งจะปรับปรุงแล้วจะเปิดโต๊ะบอลหรือการพนัน เขารับไม่ได้เขาจะมาปรึกษาแนวทางการรณรงค์ต่อต้าน จะคุยกับเขาถึงวิธีการนะครับ ดังนั้นในส่วนของพวกเราซึ่งเป็นพนักงานองค์กรปกครองส่วนท้องถิ่นขนาดใหญ่อย่าง เทศบาลนครขอนแก่น เรื่องนี้กรุณาใส่ใจ ผมไม่ต้องการให้หน่วยงานอื่น จู่ๆก็มาตรวจเจอคนเทศบาลและกลายเป็นข่าวฉาวโฉ่ ว่าไม่มีความใส่ใจไม่ได้ใส่ใจบนความเป็นจริงแล้ว ผู้บริหาร กอง/สำนัก นั้นรู้ว่าลูกน้องตนเองฝ่ายไหน งานไหน มีปัญหาเรื่องนี้ เพียงแต่ใส่ใจหรือไม่ ดังนั้นให้ใส่ใจเรื่องนี้ โดยเฉพาะเท่าที่รู้มามีส่วนของภาคสนามเข้าไปเกี่ยวข้องด้วย ให้รองนายกเทศมนตรี ,ผอ.สำนัก, ผอ.ส่วน ,หัวหน้าฝ่าย ,ปลัดเทศบาล,รองปลัดเทศบาล ไปคุยกันเป็นมาตรการที่จะดำเนินการอย่างจริงจังนะครับ มีเทศบาลแห่งหนึ่ง จู่ๆเขาก็บุกเข้าไปตรวจ ไปตรวจปัสสาวะ เจอปัสสาวะของรองนายกเทศมนตรี เป็นสีม่วง แต่ของเรารูปร่างผ่านนะครับ ดังนั้นไม่ควรจะประมาทนะครับ ให้ทำเรื่องนี้เป็นนโยบายที่ให้ทำอย่างจริงจัง ทั้ง 7 กอง/สำนัก และ 11 โรงเรียน นะครับ อีกเรื่องหนึ่งเรื่องการประชุมนอกรอบงบประมาณกรณีวันแรกวันที่ 4 มิถุนายน 2561 เดิมทีจะเป็นคิวที่ผมต้องเป็นประธานเพื่อประชุมเรื่องการประมาณการรายรับแต่ผมติดภารกิจสำคัญต้องไปอุดรฯ ผมจะเข้าวันที่ 5 มิถุนายน 2561 ก็เลยให้งานแผนสลับให้เป็นวันที่ 5 มิถุนายน 2561 เป็นเรื่องรายรับ แล้ววันที่ 4 มิถุนายน 2561 เป็นการนำเสนองบประมาณรายจ่ายโดยเริ่มที่ของสำนักปลัดเทศบาล ,และ กอง/สำนัก , โรงเรียน โรงรับจำนำ ท่านประธานสภาเทศบาลแจ้งมาว่าอย่างน้อยขอให้มีกอง/สำนัก ละ 2 คน รวมโรงเรียนด้วยโรงเรียนละ 2 คน กอง/สำนัก ละ 2 กับโรงเรียนละ 2 โรงรับจำนำด้วย วันที่ประชุมคือวันที่ 4 มิถุนายน 2561 เวลา 09.00 น ที่ห้องนครเป็งจาล นะครับ โรงเรียน 7 กอง/สำนัก โรงรับจำนำ กรุณาส่งตัวแทนเข้าร่วมประชุมด้วย จริงๆแล้ววันแรกตั้งใจจะเป็นเรื่องของรายรับ แต่ผมติดภารกิจจริงๆ ไม่ไปไม่ได้ ก็เลยขอเปลี่ยนเอาวันที่ 5 เป็นวันที่ 4 เอาวันที่ 4 เป็นวันที่ 5 แทนนะครับ ดังนั้นรองนายกฯธวัชชัย จะต้องคุยกันกับสมาชิกสภาเทศบาล ให้เรียบร้อยถ้า วันที่ 4,5,6 มิถุนายน 2561 ขอไปลงพื้นที่ เพื่อจะสำรวจเรื่องโครงการที่จะจ่ายขาดเงินสะสมต้องคุยตกลงกันโดยเชิญ สมาชิกสภาเทศบาลทั้ง 4 เขต กับงานแผนและงบประมาณ และท่านประธานสภาเทศบาล คุยกันว่าจะทำอย่างไร ให้รู้เรื่องกันก่อนจะส่งไลน์หรือโทรศัพท์คุยกันให้ได้ข้อยุติว่าอย่างไร ถ้าจำเป็นจะต้องเลื่อน ฝ่ายเมธินี สุดเสนาะ ก็ไปกำหนดวิธีการเลื่อน แล้วไปเริ่มสตาร์ทวันที่ 7 มิถุนายน 2561 อย่างนี้เป็นต้น แล้วไปบีบเวลาเร็วขึ้น อาจจะมีวันเสาร์วันอาทิตย์ เข้ามาประชุมแทน ถ้าหากโดนบีบเรื่องการเลื่อนเวลา ไปทำเรื่องนี้ให้จบ และจะต้องให้รู้เรื่องภายในเย็นวันนี้นะครับ คุยกันทางโทรศัพท์ว่าจะเอาอย่างไร ถ้าเลื่อนไม่ได้ 4,5,6 มิถุนายน 2561 ไปกันกี่คนถ้า สมาชิกสภาเทศบาลต้องไป ถ้าไปกันเยอะจริงแปลว่าประชุมร่วมกับสมาชิกสภาเทศบาล วันที่ 4,5,6มิถุนายน 2561 ไม่ได้ก็ยินดีให้เลื่อน เพราะต้องเป็นเรื่องสำคัญด้วยเพราะจะได้ประชุมจ่ายขาดเงินสะสมปลายเดือนมิถุนายน 2561แล้วจะต้องให้เวลาสำนักการช่างทำโครงการ อีกสักครู่ รองฯธวัชชัย รองฯชัชวาล คุณเมธินี ,คุณอินทิรา (รักษาการแทน ผู้อำนวยการกองวิชาการและแผนงาน) ก็ไปคุยกันข้างนอกอีกสักครู่ให้ได้ข้อยุติว่าจะทำอย่างไรแล้วรีบมาบอกนะครับ ได้ข้อสรุปว่าไม่เลื่อนก็ให้สมาชิกสภาเทศบาลแต่ละเขต ให้ว่าใครจะลงพื้นที่และใครจะอยู่ประชุมงบประมาณให้ตกลงกันนะครับ

 **มติที่ประชุม** : **รับทราบและมอบหมาย**

 **1.) ให้สำนักการสาธารณสุขและสิ่งแวดล้อม ประสานกับอสม. สำนักสวัสดิการสังคมประสานกับชุมชน โรงเรียนเทศบาลบ้านศรีฐาน คณะผู้บริหาร แจ้งผู้ปกครองของเด็กในสังกัด เรื่องการระบาดของโรควัณโรค**

 **2.) ให้รองนายกเทศมนตรี ,ปลัดเทศบาล ,รองปลัดเทศบาล ,ผู้อำนวยการสำนัก,ผู้อำนวยการกอง ทั้ง 7 สำนัก/กอง โรงเรียน 11 โรงเรียน คุยกันเป็นมาตรการที่จะดำเนินการอย่างจริงจังเรื่องการดำเนินการตรวจสารเสพติดพนักงานเทศบาล,พนักงานครูเทศบาลและพนักงานจ้างในสังกัด**

 **3.) ให้ 7 สำนัก/กอง โรงเรียน 11 โรงเรียน ส่งตัวแทนเข้าร่วมประชุมงบประมาณอย่างน้อย สำนัก/กอง และ 11 โรงเรียน ละ 2 คน เริ่มประชุมวันแรกวันที่ 4 มิถุนายน 2561**

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

เรื่องการใช้ประโยชน์พื้นที่ บขส. แห่งที่ 1 และแห่งที่ 2 บขส. 1 เดิมทีที่จะดำเนินการและมีการประชุมร่วมกับตัวแทนไปแล้ว ตัวแทน บขส.1 ปฏิเสธการเข้าร่วมประชุมอ้างว่าจะรอคำพิพากษาของศาล เราก็บอกว่ายินดีอย่างน้อยเบื้องต้นก็รออีกสามเดือนว่าศาลปกครองจะมีการตัดสินว่าอย่างไรจะคุ้มครองไม่คุ้มครอง ตัดสินไม่ตัดสินค่อยว่ากัน ดังนั้นแผนในการที่จะปรับปรุง บขส.1 ก็เลยให้ชะลอไว้ก่อนนะครับ บขส.2 ให้บรรจุอยู่ในย่านสร้างสรรค์ 6 ย่าน เป็นแนวคิดใหม่ที่เกิดขึ้นในการพัฒนาเมือง โดยหน่วยงาน Thailand Creative Design Center (TCDC) แต่เป็นหน่วยงานเรื่องของการออกแบบสถาปัตยกรรมของรัฐบาลเป็นหน่วยงานที่ขึ้นกับรัฐบาล ในประเทศไทยมีแค่ 3 แห่ง แห่งแรกอยู่ที่กรุงเทพฯ แห่งที่ 2 รัฐบาลเลือกลงที่เชียงใหม่ แห่งที่ 3 เลือกลงที่ขอนแก่น TCDC มีความสำคัญอย่างไรเขาใช้บุคลากรผู้รู้ผู้เชี่ยวชาญหลากหลายสาขาเน้นในการเอาความรู้ความสามารถเพื่อช่วยในการออกแบบเพื่อพัฒนาเมือง พัฒนาอุตสาหกรรม พัฒนาการพาณิชย์ หน่วยงานต่างๆสามารถไปขอความช่วยเหลือเขาได้ ภาคเอกชนก็สามารถไปขอความช่วยเหลือเขาได้ เช่นพัฒนาผลิตภัณฑ์ให้เขาออกแบบ พัฒนาแพ็คกิ้ง พัฒนาสินค้า กรณีของเมือง TCDC (Thailand Creative Design Center) หรือศูนย์สร้างสรรค์การออกแบบ ยกตัวอย่างที่เขาทำร่วมและสำเร็จ เช่นเขาช่วยเชียงใหม่ในการพัฒนาและรณรงค์ในเรื่องอะไร เรื่องเมืองที่มีการอนุรักษ์ และก็ได้รางวัลยูเนสโก (UNESCO) แล้วก็ทำเรื่องออกแบบย่านเจริญกรุง ของกรุงเทพมหานคร เขาก็มาคุย ตอนนี้สาขาสร้างเสร็จแล้วอยู่ในมหาวิทยาลัยขอนแก่น จะเปิดประมาณเดือนนี้หรือเดือนหน้า เขาก็มาพบผมแล้วบอกว่า อยากจะให้เทศบาลนำเสนอย่านบางย่าน เพื่อพัฒนาเป็นย่านสร้างสรรค์ ผมก็เลยเสนอทั้งหมด 6 ย่าน สร้างสรรค์เพื่อเตรียมการรองรับการพัฒนาต่อไปในอนาคต เป้าหมายคือสิบปีต่อจากนี้ไปพยายามจะทำให้สำเร็จ

 ย่านที่ 1 เริ่มต้นที่ถนนศรีจันทร์ตัดมิตรภาพด้านเซ็นทรัลยาวไปถึงสี่แยกอาคารธนาคารแห่งประเทศไทย สาขาภาคตะวันออกเฉียงเหนือ (แบงค์ชาติเก่า) เลี้ยวซ้ายออกไปสิ้นสุดที่ บขส.2 ถนนกลางเมืองแล้วก็ถนนกลางเมืองเลี้ยวขวาไปสิ้นสุดที่ตลาดโบ๊เบ๊ ตลอดความยาวพื้นที่นี้จะมีอะไรเกิดขึ้น 1.มีพื้นที่เทศบาล มีพื้นที่ของการพัฒนา แลนด์มาร์ค (Landmark) ของเมือง มีห้างสินค้าใหญ่ และก็มีพื้นที่เป็นตึกร้างโรงแรมโฆษะเดิมตรงนี้จะกลายเป็นศูนย์ (Bioeconomy) ศูนย์เทคโนโลยีชีวภาพ หรือศูนย์ธุรกิจของชีวภาพหรือชีวภาพธุรกิจนะครับ (Bioeconomy) คืออะไรพัฒนาต่อยอดมาจากเทคโนโลยี สามารถเอาพืชผลทางการเกษตรพัฒนาต่อยอดจนกระทั่งกลายเป็นเคมีภัณฑ์ เป็นยา เครื่องสำอางเพิ่มมูลค่าผลิตภัณฑ์นะครับ เขาซื้อตึกไปแล้วซื้อคอมเพล็กซ์ (Complex) ไปด้วย งบประมาณที่เขาจะรวมทุนกับบริษัทยักษ์ใหญ่ของประเทศไทย รวมกันเป็นสิบกว่าบริษัท มูลค่ากว่าสามหมื่นล้าน อันดับแรกจะเอานักวิจัยเป็น 100 คน มาทำงานที่นี้ จะเป็นศูนย์นวัตกรรม ต่อไปบรรดาอ้อย มันสำปะหลัง ซึ่งศูนย์กลางสี่จังหวัด ร้อยแก่นสารสินธุ์ (ร้อยเอ็ด ,ขอนแก่น, มหาสารคาม, กาฬสินธุ์) พอมีพวกพืชพันธุ์เกษตรเหล่านี้สามารถพัฒนาต่อยอดเพื่อสร้างมูลค่าเพิ่มได้ ก็จะมีศูนย์ (Bioeconomy) อยู่ที่นี้ ไปจนถึงสี่แยกศรีจันทร์ตัดหน้าเมืองก่อนจะถึงตรงนั้นฝั่งขวาจะมีโรงภาพยนตร์รามาเก่าก็จะพัฒนาเป็นโรงจอดรถเป็นอาคารจอดรถของเอกชนนะครับ ร้าน ช.ศิลป์ก็จะมีการรื้อแล้วก็สร้างใหม่โดยมีสไตล์ มีบุคลิก มีรูปแบบคล้ายๆอาคารไม้เดิมให้มีสีสันที่สวยงาม ไปถึงแบงค์ชาติก็จะเป็นความร่วมมือของธนารักษ์ เทศบาล และเครือข่าย มหาวิทยาลัยขอนแก่นก็เกี่ยวข้องด้วย รวมถึงเครือข่ายองค์กรต่างๆ จะพัฒนาอาคารแบงค์ชาติเดิม ให้เป็นพื้นที่เราตั้งโครงการว่า ฟื้นใจเมืองนะครับ มีอะไรบ้างในนั้น มีพิพิธภัณฑ์เหรียญกษาปณ์ พิพิธภัณฑ์เครื่องราชอิสริยาภรณ์ มีพิพิธภัณฑ์เมืองด้วยส่วนหนึ่ง กระทรวงการคลัง กรมธนารักษ์อนุมัติงบประมาณแล้วสามร้อยล้านพัฒนาอาคารนี้ เทศบาลประสานขอใช้พื้นที่อาคารเล็กที่อยู่ฝั่งติดกับถนนศรีจันทร์เพื่อพัฒนาเป็น Co-Working Space แล้วก็จะพัฒนาด้านหน้าอาคารแบงค์ชาติเดิมทั้งหมดเป็น Creative Space พื้นที่เชิงสร้างสรรค์ ให้ประชาชนได้ใช้ประโยชน์ทุกกลุ่มทุกวัยนะครับ และเมื่อไป บขส. 2 เดิมก็ให้อยู่ในเนื้องานที่จะคุยกับสาธารณะและ TCDC ว่าเราควรจะพัฒนาเป็นอะไร ถ้าผ่านกระบวนการเขาจะมีงบประมาณเพื่อทำโครงการ Work Shop ขนาดใหญ่ 3 ครั้ง เลือกย่านสร้างสรรค์ขึ้นมาพัฒนา ถ้าผ่านกระบวนการนี้แล้ว TCDC ไปออกแบบวันนั้นเทศบาลก็มีความสมบูรณ์จะหยิบโครงการพวกนี้เพื่อนำมาพัฒนาเมืองมีทั้งพัฒนาพื้นที่ ฟุตบาท ทางเท้า อาคาร ไฟฟ้าสาธารณะ เหล่านี้ให้สอดคล้อง และมีหน่วยงาน BOI ต่าง ๆมาส่งเสริมการลงทุนด้วย ที่พูดถึงจากแบงค์ชาติไปถึงถนนกลางเมืองไปถึง บขส.2 ที่นี้จากแบงค์ชาติเลี้ยวขวาไปถึงตลาดโบ๊เบ๊ ก็มีโครงการของเทศบาลจะปรับปรุงสร้างใหม่ตลาดโบ๊เบ๊ ให้สวยงามทันสมัยและเหมาะสมกับแนวคิดของการพัฒนาเมือง รวมนี้เป็นย่านที่ 1 ด้านสร้างสรรค์นะครับ

 ย่านที่ 2 ต่อไปตรง ที่ บขส.1 มีพื้นที่ติดกับสวนรัชดานุสรณ์ และจะมีพื้นที่เอกชนและพื้นที่ศูนย์เยาวชนของเรา รวมเป็นย่านที่ 2 ให้มาคิดเป็นภาพรวมถ้าจะพัฒนาโซนนี้เป็นย่านสร้างสรรค์ควรจะพิจารณาไปทิศทางใดสอดคล้องกับการมีสวนรัชดานุสรณ์ มีการทำถนนมาเป็นถนนฅนเดินนะครับ แล้วศูนย์เยาวชนของเราอนาคตอันใกล้ต่อจากนี้ไป เรากำลังเจรจากับหอภาพยนตร์แห่งชาติ ที่เราอยากให้เขามาใช้ชั้นสองของศูนย์เยาวชนเพื่อทำเป็นหอภาพยนตร์แห่งชาติถ้าประสบความสำเร็จก็จะมีพื้นที่ใหม่เปิดให้สำหรับเยาวชนและประชาชนทั่วไปก็จะมีหนังดีๆ หนังที่มีคุณค่าสามารถฉายให้เด็กๆเข้าชม ให้เยาวชนได้ชม ภายในเดือนมิถุนายน ก็จะร่วมมือกับหอภาพยนตร์แห่งชาติ เขาจะมีรถโมบาย ที่สามารถฉายภาพยนตร์จุคนในรถได้เป็นร้อยก็คือรถเทลเลอร์ขนาดใหญ่ตกแต่งพิเศษ พอถึงเวลาไปจอดปุ๊บกางออกมามีแอร์พร้อมจุคนดูหนังได้ครั้งละหนึ่งร้อยคน เขาขอความร่วมมือให้เอาเด็กนักเรียนมาชมหนังดีๆที่เขาเตรียมมาให้ วันที่เท่าไหร่ผมจำไม่ได้ จะมีหนังสือมาถ้ามีวันที่มาจะผ่านสำนักการศึกษา กับ 11 โรงเรียนเพื่อถ้าสามารถจัดให้เด็กไปดูนอกสถานที่ก็เอาโครงการเรื่องนี้ให้เด็กไปชมนะครับ นี้คือย่านสร้างสรรค์ย่านที่ 2

 ย่านที่ 3 ไปที่บึงทุ่งสร้างตอนนี้เราได้งบประมาณจากยุทธศาสตร์จังหวัด เราพัฒนาไปแล้วส่วนหนึ่ง 140 ไร่ 120 ล้าน กำลังจะแล้วเสร็จ พื้นที่สีเขียวใหม่พื้นที่ออกกำลังกาย สำหรับประชาชน บางคนไปเห็นว่าทำไมทำเลน สีแดงกับสีเหลืองมีเรื่องเกี่ยวกับการเมืองไหม ยังมีเส้นแบ่งเลนเป็นสีเขียวอีก สื่ออะไรหรือเปล่า เหลืองแดงและยังมีเขียวคาดกลาง เรียนให้ทราบถามสถาปนิกผู้ออกแบบ เขาบอกว่าเนื่องจากว่าเนื้อสีที่หนาที่สุดดีที่สุดคือสีเหลืองกับ สีแดง ใช่ไหมคุณศุภวัตร อธิบายให้ทุกคนฟังหน่อย

**นายศุภวัตร นามคำ สถาปนิกปฏิบัติการ**

ครับเดิมทีจะเป็นสีเขียวกับสีเหลืองครับ แต่ว่าตัวเนื้อสีเขียวค่อนข้างจะมืดแล้วก็ไม่สะท้อนสู้กับสีเหลืองไม่ได้ มันจะมืดไปเลยนะครับจะเป็นสีแดงกับสีเหลืองที่จะสว่าง และก็มีสะท้อนแสงพอๆ กันก็เลยเลือก และความหนาด้วย ซึ่งในสเปคสีจะหนาเท่ากันหมด

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 เป็นวัตถุประสงค์ของสถาปนิก เจตนาให้มันสว่าง แล้วรู้ไหมสว่างของคุณคืออะไร คนคอมเม้นต์ว่าอะไรวิ่งแล้วร้อน ออกกำลังกายแทนที่มันจะเย็นมันก็เลยจะร้อน สวยและสะท้อนแสง และไม่ซ้ำแบบคนอื่น บึงทุ่งสร้างมีพื้นที่ใหม่ที่เกิดขึ้นและก็มีโครงการใหม่ที่เราขอไปที่ ททท.ทราบว่าจากหลายร้อยโครงการที่ทั่วประเทศขอไป เราเป็นหนึ่งใน ยี่สิบหกโครงการสุดท้ายที่จะเข้ากระทรวง วันนั้นท่านรองฯธวัชชัยไปประชุม ช่วยอธิบายหน่อยครับ

**นายธวัชชัย รื่นรมย์สิริ รองนายกเทศมนตรีนครขอนแก่น**

ทั้งประเทศมียี่สิบหกโครงการ อยู่ในปี 2561/2562/2563 เงินประมาณสามพันกว่าล้าน คาดว่า Khon Kean Eye เป็นหนึ่งในโครงการที่ผู้ใหญ่ของกระทรวงสนใจ คาดว่าน่าจะผ่าน

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 เพราะเราบอกว่าให้กระทรวงมาทำเอง ไม่ต้องให้เงินมาให้กระทรวงจัดซื้อจัดจ้างเองนะครับ เมื่อมีสวนใหม่เกิดขึ้นแล้ว Khon Kean Eye ก็จะเกิดขึ้น รู้จัก London Eye ไหมครับ ชิงช้ายักษ์สูงเป็นร้อยเมตรเราก๊อปแบบก๊อปความสูง ก๊อปลักษณะมาแบบเดียวกันจากอังกฤษ จาก London เราใช้ชื่อว่า Khon Kean Eye ทำเรื่องของบประมาณไปประมาณ 200 ล้าน เพื่อพัฒนาภูมิทัศน์ส่วนหนึ่งและสร้างตรงนี้ขึ้นมาก็จะเป็น Landmark ของ บึงทุ่งสร้าง ไม่พอขณะนี้จังหวัดขอนแก่นเห็นชอบ แนวทางแนวคิดแล้วก็ตั้งคณะทำงาน โดยวัฒนธรรมจังหวัดเป็นแกนกลางในการทำงานร่วมกับกรมศิลปากร และสิ่งที่เราอยากจะทำก็คือทำถวายพ่อหลวงรัชกาลที่ 9 เราอยากขอพระราชทานพระบรมราชานุญาตสร้างพระบรมราชานุสาวรีย์ พระเจ้าอยู่หัวรัชการที่ 9 ให้เป็นอนุสรณ์ของเราชาวขอนแก่นและคนไทยภาคอีสาน ตั้งใจให้มีความสูงมากๆ ตุ๊กตาตัวแรกของความสูงตั้งไว้ที่ 36 เมตร ฐาน 9 เมตร 36 = 3+ 6 ก็เป็น 9 ฐานก็ 9 รวมกันก็เป็น 45 ก็ 4+ 5 ก็เป็น 9 เป็นความสูงที่เราตั้งใจอยากจะได้ หรือไม่ได้ ค่อยว่ากันเราต้องขับเคลื่อนอีกหลายช่องทางหลายกระบวนการ ดังนั้นก็เป็นหนึ่งในพื้นที่ย่านสร้างสรรค์ มากกว่านั้นอีก หอสมุดแห่งชาติมาพบผมผู้บริหารประสงค์อยากจะเอาหอสมุดแห่งชาติมาตั้งสาขาที่ขอนแก่น ในประเทศไทยมี ที่กรุงเทพฯ เชียงใหม่มีหรือเปล่าไม่แน่ใจ แต่อยากมาลงที่ขอนแก่น ผมเลยเสนอว่ามีพื้นที่ใหม่ที่บึงทุ่งสร้าง ถ้าหอสมุดแห่งชาติมาลงที่นั้น ภูมิทัศน์วิวต่างๆมันเอื้อ แล้วถ้าเรามี London Eye มีพระบรมราชานุสาวรีย์ เหล่านี้น่าจะได้รับการออกแบบเชื่อมโยงกัน หลักการบริหาร Khon Kean Eye เทศบาลจะไม่บริหารเอง เราจะให้บริษัทห้าเทศบาลของเรา KKTS ไปบริหารพร้อมกับลงทุน เพราะไม่ใช่ Khon Kean Eye ขอนแก่น มันต้องมีบางสิ่งบางอย่างเพิ่มเติมอีกเพื่อดึงคนมาเที่ยวมาใช้บริการแล้วก็มีรายได้คืนจากโครงการ ให้เทศบาลบริหารเดี่ยวก็ขาดทุนอีก ดังนั้นก็เป็นแนวทางต่อเนื่องของเรื่องนี้ นี่จึงเป็นย่านที่ 3

 ย่านที่ 4 พื้นที่ใหม่ที่เป็นพื้นที่ TOD (Transit Oriented Development) เป็นพื้นที่จะพัฒนาเพื่อรองรับระบบขนส่งมวลชนรถไฟฟ้ารางเบาคือที่สถานีวิจัยข้าว 200 กว่าไร่มีทั้งหมด 251 ไร่/ 261 ไร่ถ้าจำไม่ผิด 31 ไร่อยู่ในความดูแลของกรมศิลปากรเป็นคูเมืองโบราณ เหลืออยู่ 230 ไร่เพื่อการพัฒนา ข้อตกลงของการใช้ที่ดินและแลกเปลี่ยนที่ดินก็คือ ต้องกันไว้ 20 ไร่ ให้กระทรวงเกษตรทำเป็นศูนย์นวัตกรรมด้านการเกษตร และนำไปพัฒนาประมาณ 200 - 210 ไร่ พื้นที่ตรงนี้จะเป็นพื้นที่ใหม่ ใจกลางเมืองที่จะรอการพัฒนาควบคู่กับขนส่งมวลชนรถไฟฟ้ารางเบาโดยให้มีมุมมองควบไปถึงบางพื้นที่เอาเข้ามาเกี่ยวข้อง นั้นก็คือสนามกอล์ฟรถไฟ 70 ไร่ พื้นที่เอกชนที่รอการพัฒนาโรงสีเก่า 2 แปลงติดกันตรงฝั่งหน้าเซ็นทรัล ข้างใน 20 ไร่ ข้างหน้า 20 ไร่ ของเอกชนที่ซื้อไว้ 10 กว่าไร่ที่ทะลุมาถนนมิตรภาพติดสวนของเรา 20 ไร่ ดังนั้นพูดถึง 200 ไร่ตรงสถานีวิจัยข้าว 70 สนามกอล์ฟ เอกชนอีก 40 เป็น 110 สวนประตูเมืองอีก 20 เป็น 130 เอกชนมี 10 กว่าไร่ ก็ตีเป็น 140 ไร่ บวกพื้นที่ของรถไฟก็คือตลาดหน้ารถไฟ กับบ้านพักรถไฟ ทั้งหมดจะเป็นย่านใหญ่ ถ้าสามารถนำมาออกแบบในภาพรวมก็จะเป็นทิศทางในการพัฒนาในอนาคตของเมือง นี่คือย่านที่ 4

 ย่านที่ 5 ก็ไปทางทิศเหนือฝั่งตะวันตกก็คือมหาวิทยาลัยขอนแก่น ตัวประกอบของมหาวิทยาลัยขอนแก่น มีความพร้อมหมดแล้ว ก็จะเป็นย่านสร้างสรรค์ย่านที่ 5 อนาคต TCDC ก็แล้วเสร็จ อุทยานวิทยาศาสาตร์ มี Co-Working Space ที่กำลังจะเกิดขึ้น และล่าสุดก็คือโครงการใหม่ ที่จะเสริมความเป็น Medical Hub คือโรงพยาบาลศรีนครินทร์ที่จะขยายเตียงผู้ป่วยเพิ่มเป็น 5,000 เตียง ท่านคณบดีกับคุณมิ่งขวัญ แสงสุวรรณ ก็จะเชิญผมให้ไปพูดคุยแลกเปลี่ยนและเพื่อผลักดันโครงการนี้ให้ดำเนินต่อให้ได้ ซึ่งจะต้องไปคุยเรื่องปิดจุดอ่อนเวลานำเสนอสาธารณะ เพราะวันนั้นวันที่เขาแถลงข่าวเสร็จไปดูสาธารณะคอมเม้นท์ มันแปลกๆ ทุกคนไปใส่ใจแต่เรื่องเงินบริจาค บังเอิญไปใช้คำว่าบริจาค 4 ล้าน 5 ล้าน ได้ตอบแทนอะไร คนที่ไม่มีเงินบริจาคก็ไปตีความทางลบทั้งหมด ทั้งๆที่โรงพยาบาลทำมาเพื่อทุกๆคน เพื่อเมือง เพื่อภาคอีสาน ถ้า 5,000 เตียงเสร็จ อะไรตามมา หมออีกไม่ต่ำกว่า 500 คน นะครับ พยาบาลเพิ่มอีกเป็นพันและจะมีศูนย์บริการที่เป็นเลิศในเรื่องของการรักษาโรคมะเร็งอธิการบดีเล่าให้ผมฟังว่าจะมีเอกชนมาติดตั้งเครื่องยิงแสงโปรตอน ( Proton )แห่งแรกของอาเซี่ยน มูลค่าเครื่อง 2 พันล้าน รักษาโรคมะเร็งก็จะสามารถรักษาโรคมะเร็งและเป็นศูนย์บริการที่เป็นเลิศเรื่องโรคมะเร็งต่อจากศูนย์หัวใจนะครับ นี่คือย่านที่ 5

 ย่านที่ 6 บึงแก่นนครมีโครงการที่เตรียมเอาไว้สารพัดที่จะพัฒนาแล้วก็มีโครงการใหม่ล่าสุดที่เสริมโครงการระบบขนส่งมวลชนรถไฟฟ้ารางเบา LRT รถไฟฟ้ารางเบา LRT โครงการใหญ่เราศึกษาเอาไว้ 5 เส้นทาง เส้นทางนำร่องสายแรกเส้นทางเหนือ - ใต้ สำราญ-ท่าพระ นะครับ 22.6 กิโลเมตร ขณะนี้กำลังคืบหน้าไปเรื่อยๆด้วยดี หนังสือที่จะออกจากกระทรวงมหาดไทยตอนนี้เสนออยู่หน้าห้องรัฐมนตรีว่าการกระทรวงมหาดไทย และวันจันทร์ที่ผ่านมาท่านก็บัญชาให้กรมส่งเสริมการปกครองท้องถิ่นไปพบเพื่ออธิบายรายละเอียดจะได้ลงนามเพื่อห้าบริษัท ห้าเทศบาลจะขอผลการศึกษาแผนแม่บทฉบับนี้ ของ สนข.กระทรวงคมนาคมมาให้บริษัทห้าเทศบาลทำ เป็นไปตามข้อตกลงที่เรามีต่อรัฐมนตรีว่าการกระทรวงคมนาคม ถ้าขอไปเสร็จได้มาเสร็จเราได้ทำแล้ว และถ้าได้สถานีวิจัยข้าวมาโครงการเริ่มต้นนับหนึ่งได้เลย แล้วในระหว่างรอโครงการนี้ ก็ไปร่วมมือกับสถาบันการศึกษามหาวิทยาลัยขอนแก่น มหาวิทยาลัยเทคโนโลยีราชมงคลอีสาน วิทยาเขตขอนแก่น เพื่อทำหลักสูตรระบบราง และก็ผลักดันให้มหาวิทยาลัยเทคโนโลยี ราชมงคล ให้ออกจากราชมงคล ให้มาเป็นมหาวิทยาลัยเพื่อการพัฒนาเมือง เป็นมหาวิทยาลัยวิชาชีพของคนขอนแก่น เมื่อวันที่ 31 พฤษภาคม 2561 ผมไปประชุมทางรองอธิการบดีมีความประสงค์อยากจะร่วมมือกับ 11 โรงเรียนในสังกัดเทศบาลนครขอนแก่น เพื่อพัฒนาคอร์สหลักสูตรบางอย่างเพื่อเสริมเด็กเพื่อรองรับวิชาชีพต่อไปได้ในอนาคต หลังจากขับเคลื่อน วันที่ 11 มิถุนายน 2561 ที่จะมีสภามหาวิทยาลัยมาคุยแล้วเราจะไปเป็นผู้พรีเซนต์ (Present) หลังจากนั้นเสร็จก็จะมีขั้นตอนคุยกับ 11 โรงเรียนต่อ โรงเรียนที่สนใจคิดว่าแนวทางหรือบางคอร์สหลักคิดก็คือเป็น ตัดพิเศษเฉพาะตามแต่ละบุคลิกที่เราต้องการ อยากได้หลักสูตรแบบไหนองค์ความรู้แบบไหนเหมาะสมกับเด็กกับบุคลิกโรงเรียนเราค่อยมาคุยกันเพื่อพัฒนาตรงนี้ต่อไป มีโรงเรียนเทศบาลบ้านสามเหลี่ยมร่วมกับวิทยาลัยเทคนิคนครขอนแก่นจากวิทยาลัยสารพัดช่างขอนแก่นที่ท่าพระเดิม ก็จะคล้ายๆกันแต่เป็นระดับมหาวิทยาลัยเลย แล้วมหาวิทยาลัยเปลี่ยนชื่อเป็นมหาวิทยาลัยเทคนิคไทย- เยอรมัน เอาศักดิ์ศรีเกียรติภูมิเดิมที่เคยมีชื่อเสียงกลับคืนมา แล้วมาเน้นเป็นมหาวิทยาลัยเพื่อการพัฒนาเมืองนะครับ เพื่อพัฒนาวิชาชีพด้วย ดังนั้นก็จะมีความร่วมมือต่อไปในอนาคตแล้วบึงแก่นนครที่ว่านี้เราร่วมกับมหาวิทยาลัยเหล่านี้ทั้ง มข , มทร. จะเป็นมหาวิทยาลัยในประเทศไทยในอนาคต ทำหลักสูตรระบบราง และเมื่อหลักสูตรระบบรางสมบูรณ์แบบจะมีห้อง Lab ให้เด็กได้เห็นจริง ทำจริง ใช้จริงโดยในเบื้องแรกก็จะเอาพื้นที่รอบบึงแก่นนคร มาทำเป็นแทรมน้อยก็คือ LRT สายสั้น 4 กิโลเมตร รอบบึงแก่นนครและวิ่งตรงไปที่วัดศรีนวล ก็จะมีการพัฒนาถนนย่านวัดศรีนวล พัฒนารอบบึงแก่นนครให้มีแทรมวิ่ง รถแทรมคันนี้ จังหวัด ฮีโรซิมา ประเทศญี่ปุ่น บริจาคให้ มือสองให้นักศึกษามาเรียนรู้มาพัฒนา มาปรับปรุงแล้วก็นำมาใช้วิ่ง ปีนี้บริจาคเป็น 3 พ่วง ปีต่อไปก็จะบริจาคให้อีกน่าจะเป็นหนึ่งชุด มีสามตัวก็จะสามารถเอามาใช้เรียนรู้สำหรับนักศึกษาและให้บริการประชาชน สำคัญที่สุดคือสร้างการเรียนรู้ให้ประชาชนรู้ว่าแทรมคืออะไร หรือ LRT คืออะไร ทดลองได้ขึ้นและส่งเสริมการท่องเที่ยวของเมืองขอนแก่นไปด้วย เพราะมีพื้นที่ที่โดดเด่นรอบบึงแก่นนครอยู่แล้ว ที่จะเป็นแหล่งท่องเที่ยวและ มีตรงนี้เข้าไปเสริม ก็จะเสริมเมืองไม่นับโครงการที่เทศบาลจะพัฒนาอีกมากมายภายในบึงแก่นนคร และรวมที่รอบนอกเราจะมีการย้ายโฮงมูนมัง มีการปรับปรุงทางวิ่งทางเดินจักรยานใหม่ ทำเหมือนที่บึงทุ่งสร้าง จะมีการปรับปรุงห้องน้ำใหม่ ฝากภารกิจสำนักการช่าง ท่านรองฯธวัชชัย /ผอ.ยินชัย /ผอ.ธวัชชัย บริษัทคอตโต้ เสนอตัวจะมาทำห้องน้ำให้อย่างสวยงามโดยขอให้เราออกเฉพาะค่าแรง วัสดุช่างออกแบบทั้งหมดเขารับผิดชอบ ผมเลยคิดว่าอยากเลือกที่บึงแก่นนคร ผมอยากจะเลือกรอบบึงได้กี่ห้องเอาเท่านั้น ประสานผ่าน คุณบุญฤทธิ์ พาณิชย์รุ่งเรือง สมาชิกสภาเทศบาล คอตโต้ที่ขอนแก่น อยากจะทำ CSR เขาไปทำให้ที่สุวรรณภูมินะครับ ท่านไปห้องน้ำสุวรรณภูมิเห็นไหมครับสวยๆแปลก ๆ ใหม่ ๆ บริษัทคอตโต้ทำให้นะครับ เราอยากได้แบบนั้นยิ่งกว่าห้องน้ำห้าดาวอีก จริงๆ ผมมีวิธีคิดอยู่หลายพื้นที่ 1.ที่บึงแก่นนคร 2.ของเทศบาล กำลังคิดที่ดับเพลิงด้านหลังนี้ เพราะมันได้ใช้ประโยชน์กับสาธารณะมาก กับ 3.พื้นที่สาธารณะอื่นที่เหมาะสม ลองไปดูและประสานกับคุณบุญฤทธิ์ พาณิชย์รุ่งเรือง สมาชิกสภาเทศบาล นัดวัน มาคุยกันในหลักการและลงนามความร่วมมือ พื้นที่ที่ชัดเจน หลักการความร่วมมือที่ชัดเจนแล้วก็ลงมือเลย นี่คือหกย่านสร้างสรรค์ ที่เตรียมการเอาไว้ อยากให้ท่านได้รับทราบ เพราะจะมีโครงการมาต่อเนื่องมาเพิ่มขึ้น ตอนนี้ชัดเจนแล้วนะครับ ไม่ใช่มีแต่รัฐบาลที่จะเอาโครงการมาลงที่ขอนแก่น และมีเอกชนอีกจำนวนมากมาสอบถามเพื่อที่จะร่วมทุนที่ขอนแก่น กลายเป็นขอนแก่นเนื้อหอมมาก หน่วยงานภาคธุรกิจมีแต่คนมาบอก มีแต่คนมาขอพบ อยากจะมาดูขอนแก่นเป็นอย่างไร อยากจะมาลงทุนที่ขอนแก่น เพราะตอนนี้ลงทุนที่กรุงเทพฯ ไม่ได้แล้ว สองรูปแบบธุรกิจใหม่ไม่ต้องซื้อที่ไม่ต้องเช่าอาคารไปอยู่ที่ไหนก็ได้เพราะเป็น สตาร์ตอัพ (Startup) แล้ว ที่กรุงเทพฯ เดี่ยวนี้พอรถไฟฟ้าสิบสายเกิดขึ้นที่ดินมันเปลี่ยนเขาบอกแถวบางใหญ่บางหว้าใกล้ห้างเซ็นทรัลจากแต่ก่อนวาละไม่ถึงสองแสนเดี่ยวนี้กระโดดไปวาละเป็นล้านแล้ว ไม่ใช่แค่สุขุมวิทแล้ว กลายเป็นว่าที่ดินในกรุงเทพฯแพงขึ้นไปอีกหลายเท่า ที่ดินแปลงไหนที่รถไฟฟ้าผ่านขึ้นราคาไปอีกมากมายมหาศาล วันนี้ในห้องนี้ใครเป็นทายาทมรดกที่ดินติดถนนมิตรภาพก็เตรียมตัวรวย ถ้ารถไฟฟ้ารางเบาเราเกิดขึ้นได้นะครับ นี่ก็เป็นเรื่องสืบเนื่องที่อยากจะบอกว่า พูดถึงการใช้ประโยชน์ในพื้นที่ บขส.แล้วก็มีแนวความคิดซึ่งจะมอบสำนักการช่างเป็นแกนหลักเวลาต้องประชุม Work Shop กับ TCDC ในหกย่านสร้างสรรค์ผมประกาศไปแล้วนะครับ แล้วเขาบรรจุเป็นเนื้อหาแล้วก็เป็นเรื่องคณะทำงานของภาคประชาชนและเครือข่ายในหกย่านสร้างสรรค์จะเลือกอะไรก่อน แต่เป้าหมายน่าจะเป็นศรีจันทร์แบงค์ชาติ บขส.2 กับตลาดโบ๊เบ๊ เป็นย่านที่ 1 ก็เอาอาจารย์ระวี หาญเผชิญ เข้าไปด้วยและข่าวล่าสุดคือหนึ่งชีวิตแลกกับสายไฟฟ้าลงใต้ดิน สังเวยด้วยชีวิตสุภาพสตรีท่านหนึ่งแล้วก็แลกมาด้วยโครงการสายไฟฟ้าลงใต้ดิน มีคู่แข่งอยู่สามจังหวัด ขอนแก่น ,อุดรธานี,สกลนครรอบสุดท้ายเราเสนอทั้งหมด 7 สาย โอกาสน่าจะเป็นขอนแก่นสูง บริษัทที่ปรึกษากำลังดำเนินการ ผลน่าจะรู้อีกสองสามเดือนหน้า ปลายเดือนมิถุนายน 2561 น่าจะรู้ อย่างไงขอนแก่นก็จะมีบางสายเกิดขึ้นและ 7 สาย ที่เรานำเสนอไม่ต้องใช้เงินเทศบาลไม่งั้นที่ผ่านมาทำอะไรเทศบาลออกครึ่งหนึ่ง กว่าจะได้แต่ละพื้นที่เลือดตาแทบกระเด็นศรีจันทร์ ,หน้าเมือง จนถึงประตูเมือง เป็นงบประมาณของเราครึ่งหนึ่งการไฟฟ้าครึ่งหนึ่ง สายนี้ทั้งสายเกือบสองร้อยล้าน ตอนนั้นเท่าไหร่ 70+ 70 ใช่ไหม ร้อยกว่าล้านเราครึ่งหนึ่ง รื่นรมย์อีกเท่าไหร่รวมห้าสิบกว่าร้อยเราครึ่งหนึ่ง เรามีปัญญาทำได้แค่นี้ครับ อยากจะทำมากกว่านี้ต้องใช้เงินระดับพันกว่าล้าน ล่าสุดผลการประชุมร่วม กสทช การไฟฟ้า ,เทศบาล ,จังหวัด ให้เทศบาลเป็นพื้นที่แรกเป็นพื้นที่นำร่องของจังหวัดขอนแก่น เสนอพื้นที่ 7 สาย ดังนี้ 1.ลำดับแรกที่เราต้องการคือศรีจันทร์ต่อขยายออกไปจากศรีจีนทร์ตัดหน้าเมืองไปทางศรีจันทร์แบงค์ชาติศรีจันทร์สะพานผีถึงโรงพยาบาลศูนย์ขอนแก่น เป็นโครงการลำดับที่ 1 , 2.ถนนหน้าเมือง 3.ถนนกลางเมือง 4.ถนนหลังเมือง 5. ถนนประชาสโมสร 6 ถนนเหล่านาดี 7.ถนนรอบบึงแก่นนคร เสนอ 7 สาย นี้ถ้าได้ครบหมดเมืองก็จะดูดีขึ้นอีกมากมายนะครับและไปสอดคล้องกับแนวคิดการพัฒนาย่านสร้างสรรค์ของพวกเราด้วย สำนักการช่างควรรับเรื่องนี้เป็นการประชุมประจำเดือนของสำนักการช่าง ประกอบด้วยขั้นตอน 1.ติดตามความคืบหน้าของการพิจารณา 2.การเตรียมการเปิดเวทีสาธารณะรับฟังความคิดเห็นแนวทางพื้นที่เหมือนที่เราเคยทำที่รื่นรมย์กับศรีจันทร์ไปเตรียมเรื่องนี้เอาไว้ พออนุมัติเสร็จก็ลุยเลย แล้วพอทำเสร็จโครงการปรับปรุงฟุตบาทต่อเลย สายไฟลงใต้ดินเสร็จมีการปรับปรุงฟุตบาท สายไหนทำเสร็จทำฟุตบาทต่อเมืองจะได้สวยได้ขออภัยนะครับที่พูดเรื่องนี้ยาวแต่คนเทศบาลไม่รู้เรื่องนี้ก็ไม่ได้ ฟังครั้งแรกฟังไม่ครบหรือฟังจบอาจจะจำไม่ได้ก็อาจต้องฟังหลายครั้งหน่อยและเรื่องที่จะแจ้งให้ทราบ

**มติที่ประชุม : รับทราบ**

**ระเบียบวาระที่ 2 เรื่องรับรองรายงานการประชุม**

 **2.1 รายงานการประชุม ครั้งที่ 2/2561 เมื่อวันที่ 28 มีนาคม 2561**

**มติที่ประชุม : รับรองรายงานการประชุม ครั้งที่ 2/2561 เมื่อวันที่ 28 มีนาคม 2561**

**ระเบียบวาระที่ 3 เรื่องสืบเนื่องจากการประชุมครั้งที่แล้ว**

 **๓.๑ เรื่องรายงานความก้าวหน้าโครงการก่อสร้างภายในเขตเทศบาลนครขอนแก่น ตามปีงบประมาณ**

 **2561**

**นายยินชัย อานันทนสกุล ผู้อำนวยการสำนักการช่าง**

เรียนท่านประธานนะครับ ท่านรองฯนายกเทศมนตรี ทุกท่าน และผู้บริหารสำนักต่างๆนะครับ และผู้ร่วมประชุมทุกท่านครับ ผลการดำเนินการก่อสร้าง ปี 2561 นะครับ ภายในเขตเทศบาลนะครับ ตอนนี้ก็คือโครงการทั้งหมดในปี 2561 มีอยู่ 48 โครงการ เราจัดซื้อจัดจ้างไปแล้ว 25 โครงการ อีก 23 โครงการ เนื่องจากว่าตามระเบียบฯใหม่ ต้องตั้งกรรมการแต่ละโครงการตั้งเป็นชุดๆ แต่ก่อนเราตั้งรวมไปเลยและกรรมการชุดนี้ก็ดูแลหมดไปเลย ตอนนี้ก็คือก่อนจะยื่นให้สำนักการคลัง 23 โครงการนี้ก็ทำขึ้นมาใหม่พร้อมกรรมการแต่ละคณะนะครับ ก็เลยทำให้งานราคากลางเลยหนึ่งเดือนก็เลยมาทำใหม่นะครับ ก็เรียนเพื่อทราบนะครับ และก็เข้าสู่ระบบตามที่สำนักการคลังแนะนำแล้วนะครับ โครงการปี 2559 และปี 2560 จะเรียนไปตามโครงการนะครับ โครงการบึงทุ่งสร้างนะครับตอนนี้งบประมาณทั้งหมด 139 ล้านเศษนะครับ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ผมจำตัวเลขผิด 140 ล้าน 120 ไร่ ผมจำเป็น 140 ไร่ 120 ล้าน ก็คือ 120 ไร่ 140 ล้าน ราคาที่ได้มาคือ 139 ล้านบาท

**นายยินชัย อานันทนสกุล ผู้อำนวยการสำนักการช่าง**

 ตอนนี้โครงการทั้งหมดใช้เวลา 360 วัน นะครับ ตอนนี้ใช้เวลาก่อสร้างไปแล้ว 338 วันนะครับ เหลือเวลาก่อสร้างอีก 22 วันนะครับ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 คิดว่าทันไหมครับ

**นายยินชัย อานันทนสกุล ผู้อำนวยการสำนักการช่าง**

 ตอนนี้ผลงานตอนไปตรวจล่าสุดได้ 95 % แล้วครับ คิดว่าสัญญาจะสิ้นสุดอีก 22 วัน คงแล้วเสร็จนะครับ ก็เหลือปลูกต้นไม้เป็นงานเพิ่มเติมนะครับ ก็คิดว่าทันตามสัญญานะครับ ตอนนี้ก็คือกำลังปูยางแล้วก็ตีเส้นทางจักรยานนะครับ สเป็คสีเหลืองสีแดงเป็นสเป็คที่ถูกต้องตามสัญญา

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 สีแดงสีเหลือง ผมเป็นห่วงว่าเวลาวิ่งจะมีรอยรองเท้าดำๆ ไหม

**นายยินชัย อานันทนสกุล ผู้อำนวยการสำนักการช่าง**

 พอปูยางเสร็จก็จะเอาทรายเม็ดยางเพื่อให้นิ่มเท้านะครับเขาจะมีที่ทาเหมือนกับทากาวก่อนแล้วก็โรยไปและทาสีทับ ถามว่ามีรอนดำๆ ไหม จริงๆแล้วไม่น่าจะมีนะครับ จะมีก็ต่อเมื่อคนที่เข้าไปก่อนนะครับ ที่กำลังปูยางอยู่แล้วมาวิ่งเหยียบนะครับ ก็กำชับให้เขาปิดถนนตอนทำ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 มีป้ายห้ามไหม

**นายยินชัย อานันทนสกุล ผู้อำนวยการสำนักการช่าง**

 ตอนนี้เอาป้ายไป แต่คนตกปลาไปรื้อออก และตอนนี้ก็กำชับว่าให้จ้างยามเลย เพราะจะเป็นผลต่องวดงานงวดสุดท้าย มีคนไปขี่จักรยานและมีคนไปโพสต์ และตอนนี้ก็ให้เขาจ้างคนเพิ่ม เพราะว่าการตีเส้นบางทียังไม่แห้งและไปเหยียบก็จะมีประเด็นนะครับ และก็กำชับเขาไปแล้วนะครับ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

ให้ประชาสัมพันธ์ไปถ่ายรูปและก็ขอความร่วมมือประชาชนว่าขณะนี้กำลังดำเนินการทาสีตีเส้น และเนื่องจากว่าต้องใช้ระยะเวลาที่ต้องรอให้สีแห้ง และให้สมบูรณ์

**นายศุภวัตร นามคำ สถาปนิกปฏิบัติการ**

 จะมีเนื้องาน การทาสีสัญลักษณ์ด้วยครับ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ถ้ายังไม่แล้วเสร็จขอความร่วมมือประชาชนห้ามใช้ในการเดินและวิ่ง ไม่เช่นนั้นแล้วก็จะส่งผลกับคุณภาพของสี บอกให้ประชาสัมพันธ์ไปถ่ายภาพวันนี้และก็โพสต์คืนนี้

**นายศุภวัตร นามคำ สถาปนิกปฏิบัติการ**

 มีเรื่องแจ้งนิดหนึ่งเรื่องสัญลักษณ์นะครับ จากการประชุมกับทางโยธาก็คือทางวิ่งจะเป็นวิ่งสวนกันนะครับ เลนของการวิ่งนะครับ จะวิ่งสวนกันไม่ได้เป็นในทิศทางเดียวกัน

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

วิ่งสีอะไร

**นายศุภวัตร นามคำ สถาปนิกปฏิบัติการ**

 วิ่งสีเหลืองจะกว้างกว่า

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 เลนจักรยานสีแดง

**นายยินชัย อานันทนสกุล ผู้อำนวยการสำนักการช่าง**

 เหตุผลก็คือจะได้เห็นเวลาจักรยานมาด้วยนะครับ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 เวลาวิ่งสวนกัน ตีเส้นให้วิ่งสวนกันไหม

**นายศุภวัตร นามคำ สถาปนิกปฏิบัติการ**

 จะมีสัญลักษณ์สองด้านนะครับ และมีเส้นประแบ่งนะครับ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ถ้าเป็นผมคิดนะ สัญลักษณ์ทำมามันจะไม่สวย ถ้าสัญลักษณ์วิ่งไปทิศทางเดียวกัน คนก็จะวิ่งไปทิศทางเดียวกันเหมือนกัน เหตุผลวิ่งสวนคืออะไร

**นายศุภวัตร นามคำ สถาปนิกปฏิบัติการ**

 กรณีเขาวิ่งไม่ถึงก็จะกลับ เดินกลับ นะครับ ถ้าเราไม่กำหนดเลนให้เขาก็จะคนละทิศคนละทางนะครับ ก็เลยให้มีเลนชัดเจนดีกว่าฝั่งซ้ายขวา เดินกลับก็ฝั่งขวาอย่างนี้นะครับ

**นายยินชัย อานันทนสกุล ผู้อำนวยการสำนักการช่าง**

 คือความกว้างทางวิ่ง กว้าง 4 เมตร รถจักรยานประมาณ 3 เมตร

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 แล้วรถจักรยานมีการสวนกลับเหมือนเลนวิ่งไหม

**นายศุภวัตร นามคำ สถาปนิกปฏิบัติการ**

 ก็คุยกันอยู่ว่าสำหรับรถจักรยานเป็นวันเวย์ (ONE-WAY) ดีไหม

**นายธวัชชัย วนาพิทักษ์กุล ผู้อำนวยการส่วนการโยธา**

 มติล่าสุดให้ตามเข็มนาฬิกาครับ ไม่ให้สวนกันวิ่งทางเดียวครับ สำหรับทางวิ่งให้สวนกันได้ครับ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ทางวิ่งให้สวนกันได้ แต่รถจักรยานไม่ให้สวน คุณลองนึกภาพถ้าคุณวิ่งไป 3 กิโลเมตร คุณไม่มีแรงวิ่งคุณต้องเดินกลับมา 3 กิโลเมตร ทางวิ่งยาวเท่าไหร่นะ

**นายศุภวัตร นามคำ สถาปนิกปฏิบัติการ**

 ยาวประมาณ 3 กิโลเมตร

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ถ้าสมมุติว่า วิ่งไปได้ 2 กิโลเมตร ผมหมดแรง ผมจะเดินกลับอีก 2 กิโลเมตร ไม่รู้เขาคิดอย่างไรกรรมการ คือหมดแรงแล้ววิ่งไป 2 กิโลเมตร หมดแรงจะเดินกลับอีก 2 กิโลเมตร ธรรมชาติของคนเป็นอย่างนี้หรือเปล่า 3 กิโลเมตร ไม่ได้ไกลเลย ช่วยนำเสนอใหม่ได้ไหม เหตุผลคือ

1. รูปแบบของการทานี้ พอทาแล้วมีไปและกลับทำให้มันลายพร้อยไม่สวยงาม
2. ไม่ได้ไกล 10 กิโลเมตร สมมุติคุณจอดรถกิโลเมตรที่ 1.8 กิโลเมตร คุณวิ่งครบรอบเพราะมัน 3 กิโลเมตร

อย่างไรก็ครบ สมมุติคุณเดินได้ครึ่งหนึ่ง 1.5 กิโลเมตร จะเดินย้อนไหม กรณีเดินย้อนเกิดจากอะไรครับ มันความยาว 6 กิโลเมตร ผมเดินไปแล้วเดินไม่ไหวผมเดินกลับดีกว่า อันนั้นมันต้องมีความยาวมากๆ คำนวณดูแล้วเดินครบรอบไม่ไหวเดินกลับสั้นกว่า แบบนี้พอเป็นไปได้ บึงแก่นนครความยาวกว่านะ แต่ชนิดที่เดินไปแล้วไม่ไหวเดินกลับมานี้มันยาก

**นายธวัชชัย วนาพิทักษ์กุล ผู้อำนวยการส่วนการโยธา**

ไม่ใช่เหตุผลอย่างเดียวครับลานจอดรถอยู่หลังโรงเรียนเทศบาลบ้านโนนชัย ทางเข้าโรงเรียนเทศบาล

บ้านโนนชัยจะมีลานจอดรถ คนจะอยู่ตรงนั้น เสร็จแล้วทีนี้ตัวบริเวณเกาะเป็นพื้นที่โล่งที่เป็นพื้นที่สันทนาการครับ ถ้าเกิดว่าเราให้เดินไปอย่างเดียวไม่ให้เขาเดินกลับมาที่รถนี้ กลุ่มที่ประมาณนี้ก็จะไม่สามารถรองรับเขาได้ก็จะเกิดความขัดแย้งเหมือนบึงแก่นนคร

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ผมกำลังมองว่าอย่างนี้ คนกลุ่มนี้มีเยอะแค่ไหน คุณคาดว่าเยอะแค่ไหน

**นายธวัชชัย วนาพิทักษ์กุล ผู้อำนวยการส่วนการโยธา**

 คือคนที่มาใช้สวนก็ไม่ได้มาวิ่งอย่างเดียวครับ ก็มาใช้พื้นที่เหล่านี้ด้วยนะครับ ถ้าเกิดว่าเราไม่คิดรองรับ สำหรับเขาไว้สำหรับเดินสวนกลับมาได้นี้ เขาก็จะเกิดปัญหาว่าเขาต้องเดินอ้อม

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 สมมุติว่าเขามาเดินเล่น เดินได้ไกลแค่ไหน ลองคิดให้ถ่องแท้ดูนะคำว่าทำเลนอีกครึ่งหนึ่ง 50 % ให้คนเผื่อเขาเดินสวนกลับ แล้วคนที่จะเดินสวนกลับเราให้พื้นที่อีก 50 % คนปริมาณเยอะหรือน้อย ผมมองว่าน้อยเหมาะสมหรือไม่นี้ประการที่ 1 ประการที่ 2 กำลังมองว่ายังไม่เคยมีบึงไหนในเขตเทศบาลนครขอนแก่นเราที่อยากเห็นคนมีวินัยแล้วก็ไปทิศทางเดียวกันไม่ต้องมาสวนแบบทลึ่ง ถ้าคนวิ่งสวนได้ รถจักรยานมันจะถือโอกาสสวนไหมเพราะไม่มีคนไปคอยคุม แต่ถ้ามีทิศทางกำกับไปทิศทางเดียวกันหมด มันอาจจะมีคนบางคนสวนเต็มที่สังคมก็มองหน้ามัน แล้วภาพที่ไปทิศทางเดียวกันโอกาสที่มันจะเกิดอุบัติเหตุมันก็น้อย ก็ฝากวิธีคิดเอาไว้ ผมว่าอะไรครับถ้าไปทิศทางเดียวกันวันข้างหน้ามันใช้ประโยชน์อื่นได้อีก เช่นวิ่งมินิมาราธอน แข่งจักรยาน ลูกศรไปทิศทางเดียวกันหมดเอามาใช้ประโยชน์อย่างเช่นแข่งกีฬาก็อาจจะใช้ได้อีก ถ้าหากไปฝืนมติคณะกรรมการก็ขออภัย แต่ก็ลองฟังเหตุผลเพิ่มเติม

1. ปริมาณคนที่จะเดินกลับนี้ สำหรับคนไปเดินเล่นมีมากน้อยเพียงใด ตามความรู้สึกของเราใน 100 คน

จะเดินสวนแบบนี้มีสักกี่เปอร์เซ็นต์ การให้พื้นที่เขาอีก 50 % เพื่อทำเรื่องแบบนี้มันได้ไหม

1. ถ้ามีทิศทางบังคับเพื่อสร้างวินัยคนนี้ไปทิศทางเดียวกันและลดการสวนกันเพื่อลดปัญหานี้ มันจะดีกว่าไหม

สำหรับความรู้สึกผมนะ ถ้าฝืนมติไม่ได้ก็ไม่เป็นไรครับ แต่ผมบอกว่าแบ่งครึ่งเดินให้เดินแบบนี้ไม่น่าจะเหมาะสม เพราะวันข้างหน้าจะมีคนมาขอใช้สถานที่แน่นอน ในการวิ่ง ในการเดินมินิมาราธอน ยังจะมีตามมาอีกเยอะการมีลูกศรเยอะแยะไป ๆ สวนๆ แบบนี้ไม่น่าจะสวยงาม ก็ฝากไปพิจารณาดูครับ ถ้าฝืนมติไม่ได้ผมก็ยอมเท่านั้นเอง

**นายยินชัย อานันทนสกุล ผู้อำนวยการสำนักการช่าง**

 ก็เป็นบรรยากาศของงาน มีตลิ่งเรียงหิน และมีต้นไม้ประดับ เสาไฟฟ้าสว่างเวลากลางคืน

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ตกลงมันจะมีมุมมืดไหม สวนใหม่

**นายยินชัย อานันทนสกุล ผู้อำนวยการสำนักการช่าง**

 เขาว่าเขาทดสอบแล้วว่าก็โอเคนะครับ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ตรงสนามหญ้ากว้างๆ หลาย 10 ไร่ มีไฟ หรือไม่

**นายศุภวัตร นามคำ สถาปนิกปฏิบัติการ**

 จะมีไฟเฉพาะทางวิ่งนะครับ ที่ทาสี แต่ว่าตัวที่สนามยังไม่มีแต่ว่าเราจะเอาเข้าแผนไว้ครับ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 คือว่าสนามหญ้ามันกว้างมาก มองจากฝั่งหนึ่งเวลามืดไม่เห็นอีกฝั่งหนึ่งนะ เราเข้าโครงการเป็นไฮแมสหรือว่าอะไร

**นายศุภวัตร นามคำ สถาปนิกปฏิบัติการ**

 ลักษณะเดียวกันครับ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 นี้เป็นโซล่าเซียลหรือเปล่า

**นายศุภวัตร นามคำ สถาปนิกปฏิบัติการ**

 ไม่ครับเป็นเดินสายไฟครับ

**นายยินชัย อานันทนสกุล ผู้อำนวยการสำนักการช่าง**

 โครงการต่อไปเป็นโครงการขุดลอกบึงแก่นนครนะครับ โครงการนี้ก็เรียนความคืบหน้านะครับ โครงการนี้ตอนนี้ก็ถูกปรับไปแล้วนะครับ 82 วัน เป็นวันละ 24,000 บาท เป็นเงินค่าปรับ 1,968,000 บาท ตอนนี้งานที่ทำได้ประมาณ 35 % เพราะว่าผู้รับจ้างยังไม่ได้เบิกเงินเลยเพราะว่ายังทำไม่ครบตาม TOR นะครับ แต่เนื้องานจริงๆเราไปวัดนี้เนื่องจากว่าเขาไม่ได้ขุดตามแผนนะครับ ขุดไปตามใจเขาขุด ก็เลยวัดงานยาก ก็เรียนว่าตอนนี้ก็วันจันทร์นี้ก็ประชุมว่าจะครบ 10 % ของการล่าช้าที่ปรับเกิน 10 % ว่าจะยกเลิกหรือไม่ยกเลิก ถ้ามองว่าเมื่อไหร่จะเสร็จถ้าเขาทำเครื่องจักร หรือทำงานอย่างนี้อยู่คิดอีกประมาณ 2 เดือน งานจึงจะแล้วเสร็จถ้าเขาไม่เพิ่มนะครับ ถ้าเขาเพิ่มก็คิดว่าเดือนหนึ่งก็น่าจะเสร็จเพราะว่าเขาควบคุมน้ำได้แล้วนะครับ ถ้าเขาเร่งก็น่าจะเสร็จ ปัญหาอุปสรรคเราคือว่าผู้รับจ้างทำงานล่าช้า มาเข้าช่วงฤดูฝน คือแผนเราจริงๆ น่าจะเข้าช่วงที่ฝนยังไม่มา

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 คือตอนนี้เขาทำผนังกั้นของเขาได้ครบ ก็ไม่เป็นปัญหาในการขุดลอก คืออยากให้งานมันเสร็จ แต่ที่นี้กรณีเกิน 10 % มีปัญหายังไงก็เป็นเรื่องของคณะกรรมการ

**นายยินชัย อานันทนสกุล ผู้อำนวยการสำนักการช่าง**

 ก็เรียนประมาณนี้นะครับ แนวทางจะประชุมวันจันทร์ที่ 4 มิถุนายน 2561 แล้วมีข้อสรุปว่าจะยกเลิกหรือว่าไม่ยกเลิก แต่คณะกรรมการก็มีข้อมูลอยู่จะให้ผู้ร่วมงานดูทุกด้านอยู่ว่าเป็นอย่างไรครับ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ดูเหมือนว่าเขาให้ความร่วมมือดีนะ ร้องเรียนเรื่องฝุ่น เรื่องความสกปรกก็ให้ความร่วมมือดี บอกทีไรก็ทำให้แต่ที่น่าเกลียดต้องให้รอบอกนี้แหละ ทำไมไม่ลดปัญหาตั้งแต่ต้นต้องให้รอบอก แล้วให้ชาวบ้านเขาด่าแล้วค่อยไปทำ

**นายยินชัย อานันทนสกุล ผู้อำนวยการสำนักการช่าง**

 ต่อไปเป็นการปรับปรุงภูมิทัศน์สวนหนานหนิงนะครับ ผู้รับจ้างก็เป็นห้างหุ้นส่วนจำกัด บรรหารก่อสร้าง สัญญา 14 ล้านบาท มี 4 งวด เบิกไปแล้ว 2 งวด เป็นเงิน 7 ล้านบาท ยังไม่ได้เบิกอีก 2 งวดนะครับ 7 ล้านบาท ตอนนี้ก็คือทำงานได้จริงๆ ประมาณ 95 % ก็เหลืองานงวด 2 กับงวด 4 คือเรื่องพวกงานเก็บสีปูนปั้น ซึ่งเป็นงานที่ยังไม่ค่อยเรียบร้อยนะครับ แต่เนื่องจากว่าเราจะมีงานเปิด Soft Opening ของจีนนะครับ ก็เลยคุยเป็นเนื้องานให้งานมันครบตามสัญญาก่อนนะครับ ก็คงจะมีการแก้ไขงานให้เรียบร้อยเพิ่มขึ้น ก่อนที่จีนจะมาก็คงน่าจะดีขึ้นกว่าครั้งแรกที่นายกเทศมนตรีไปนะครับ ก็เหลือตอนที่เราจะรื้อราวคนพิการก็แก้ใหม่ก็รอกระเบื้อง ส่วนของเทศบาลเองก็คือส่วนที่ภายนอกสัญญาล้างพื้นที่ข้างนอกและเตรียมที่จะปูยาง และแต่งสวนบริเวณสวนเจ้าแม่กวนอิมเพื่อให้มันสอดคล้องกันและก็เก็บสะอาด

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 เมื่อเช้าแจ้งผอ.ธวัชชัย วนาพิทักษ์กุล เห็นบอกว่าตอนนี้ทางบริษัทกำลังจะลาดยาง เราขอให้มาช่วยลาดยางให้ดูสวยงาม ให้มันเรียบรื่น แต่พื้นไม่เรียบถ้าลาดยางทับ ตรงหน้าสวนบางส่วนก็นูนบางส่วนก็ต่ำ ถ้าลาดยางเข้าไปตามสภาพเดิมๆ มันก็จะเป็นคลื่นหรือเปล่า ถ้าเป็นไปได้ลองพิจารณาให้หน่อยว่าเกรดส่วนที่มันเกินแล้วก็ลาดให้มันสวยๆเนียนๆ ทำได้ไหม ถ้าทำได้ก็กรุณาช่วยสั่งทำให้หน่อย

**นายยินชัย อานันทนสกุล ผู้อำนวยการสำนักการช่าง**

 ตอนนี้คือเราส่องกล้องไปหมดแล้วนะครับ ถ้าเราทำจริงๆ มีตรงที่ติดกับกำแพงนะครับ ที่เป็นสูง ๆ ต่ำ ๆ เขาปูยางมาครั้งหนึ่งแล้ว เขาให้ไปส่องกล้องแล้ว ว่าจะต้องเอายางปูก่อนชั้นหนึ่งก่อนเพื่อให้ปรับระดับก่อนแล้วมาปูอีกชั้นหนึ่งทีหลังนะครับเพื่อให้ระดับเรียบเดียวกันเลยไปถึงน้ำพุฝั่งหน้าสวนน้ำพุนะครับ เลยรั้วทางเข้าฝั่งไปทางเจ้าแม่สองนางนะครับ ตรงนี้ผมจะประสานกับ ผอ.ธวัชชัย วนาพิทักษ์กุล เพราะว่าผมให้ช่างกรวัชย์ ธนาทองเล็ก ที่มาใหม่ทำระดับไปแล้วนะครับ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 พอลาดยางเสร็จทาสีตีเส้นที่จอดรถด้วยไหม ถ้าทำได้อยากให้ทำโดยเฉพาะอย่างยิ่ง คำนึงถึงตรงที่ราวทางลาดก็ควรจะชิดติดกับที่จอดรถคนพิการ พร้อมสัญลักษณ์ที่จอดรถคนพิการให้ชัด คือจอดเสร็จลงจากรถคำนวณว่าอุ้มหรือเข็นรถลงจากรถแล้วอุ้มหรือว่าเข็นขึ้นทางลาดได้ง่ายๆ เหมือนที่ทำอยู่หน้าเทศบาล ดูคำนวณตีเส้นว่ารถจอดอยู่ตรงไหนได้แล้วคนลงจากรถคนแก่นั่งรถเข็นแล้ว เข็นลงมาแล้วขึ้นทางลาดได้ ช่วยทำเรื่องนี้ แล้วก็ฝั่งไหนจอดรถจักรยานยนต์ ฝั่งไหนจอดรถยนต์อะไรอย่างนี้เป็นต้น

**นายยินชัย อานันทนสกุล ผู้อำนวยการสำนักการช่าง**

 แล้วอีกโครงการหนึ่งบริเวณเดียวกันเป็นอาคารศูนย์วัฒนธรรม ไทย-จีน จังหวัดขอนแก่น เป็นงานที่ของกรมโยธาธิการ ดูงวดสุดท้ายของงานโยธาธิการพึ่งไปประชุมมาว่าจะบีบให้เสร็จ และตอนนี้ถูกปรับไป 146 วัน วันละ 1,000 กว่าบาท ถ้าทำไม่เสร็จก็จะถูกปรับไปเรื่อยๆ ส่วนของอาคารเขาเหลือแก้งานเฟอร์นิเจอร์ ติดตั้งราวระเบียงข้างหน้า ระบบไฟฟ้า ติดแอร์ เก็บสีภายนอกและเขารับปากว่าก่อนจีนมาจะทำให้เสร็จ ก็เรียนว่าสภาพก็ดีขึ้นกว่าครั้งแรกที่ท่านนายกเทศมนตรีไปตรวจงานนะครับ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 แปลกในสถาปนิก จีนที่ออกแบบตอนแรกดูเหมือนว่ามีหน้าต่าง กลายเป็นหน้าต่างหลอกหมดเลย ทึบแคบเล็ก พอคุยกันแล้วว่าจะหาวิธีให้มีหน้าต่าง เข้าไปข้างในเป็นผนังทึบหมดเลยอาศัยไฟฟ้าแสงสว่างอย่างเดียว ถ้าระบบแอร์ไม่มีนี้ขาดใจตายเลย

**นายยินชัย อานันทนสกุล ผู้อำนวยการสำนักการช่าง**

 ต่อไปเป็นโครงการระบบระบายน้ำถนนมิตรภาพนะครับ ช่วงตัดกับถนนบ้านกอกถึงแยกถนนศรีจันทร์นะครับสัญญานี้เป็นของบริษัทไทยวัฒน์วิศวการทาง จำกัด งบประมาณ 47,980,000 บาท พึ่งเบิกเงินไป 1 งวด ยังเหลืออยู่ 3 งวด ผลงานทำจริงได้ประมาณ 94 % งานที่เหลือก็จะเป็นงานของงวดที่ 4 งานพวกหล่อท่อเหลี่ยมนะครับ ช่วงเข้ามาในที่ของทางช.ทวี นะครับ มีการรางวัดเนื้อที่ใหม่นะครับ เพื่อสอบเขตที่ดินทำให้งานชะลอไปครับและก็คืนผิวถนนจราจรช่วงท่อลอดถนนศรีจันทร์ งวดที่ 4 ก็จะเป็นงานรางยู กับถนน คสล.บริเวณบ้านกอกที่ทำไปแล้วยังไม่ได้คืนผิวนะครับ พร้อมสีตีเส้นนะครับ ที่รออยู่ก็คือรออนุมัติแบบแปลนนะครับกับของทางที่ติดกับรถไฟด้วยนะครับที่ยังไม่ได้อนุญาตมา คิดว่างานตัวนี้ถ้าทำจริงๆ ก็ประมาณอีก 15 วัน ก็น่าจะเสร็จแล้วนะครับ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 คิดว่าเขาจะอนุมัติไหม

**นายยินชัย อานันทนสกุล ผู้อำนวยการสำนักการช่าง**

 ตอนนี้เราเร่งมันมี 2 สัญญานะครับ สัญญาหนึ่งก็ยังไม่อนุมัติเหมือนกัน คือ อึ้งแซเฮง นะครับที่ออกจากนี้ไปเทพารักษ์ ก็ติด ตอนนี้เราทำหนังสือทวงถามมาแล้ว 3 ครั้ง นะครับ ก็คงถามจะต้องทำอย่างไร จะต้องคุยกับสารวัตรแขวงบำรุงทาง ว่าจะเอาอย่างไร

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 คุยเลย คณะกรรมการเปิดโต๊ะเจรจาคุยกับเขาเลย ถ้าจำเป็นแจ้งผมนำเรียนท่านผู้ว่าราชการจังหวัดขอนแก่น เพื่อให้ท่านผู้ว่าราชการฯ เรียกคุยเลย วิธีการระบายน้ำ เขาถามผมก็อธิบายตามความเข้าใจของผมว่ามันถูกต้องหรือเปล่า เนื่องจากว่าบ้านกอกมันต่ำมาก ถนนมิตรภาพมันสูงเมื่อฝนตกน้ำกำลังจะท่วมก็จะมีระบบสูบน้ำอยู่ตรงติดกับถนนมิตรภาพ

**นายยินชัย อานันทนสกุล ผู้อำนวยการสำนักการช่าง**

 ไม่มีเครื่องสูบน้ำ แต่วางท่อลึกเป็นท่อดำๆ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 คือฝั่งบ้านกอกจะตื้น มาลึกฝั่งมิตรภาพแล้วท่อมิตรภาพมันสูงหรือว่ามันต่ำ

**นายยินชัย อานันทนสกุล ผู้อำนวยการสำนักการช่าง**

 ต่ำครับ ถนนสูงแต่ว่าท่อต่ำ เราวางท่อดำๆ ลอดออกไป

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ทีนี้ก็ Slope ได้แน่นอน ก็คือกลายเป็นว่า ตอนนี้ถนนบ้านกอกที่เราวางใหม่ตรงปลายสูงแล้ว มาถึงมิตรภาพต่ำ เพราะเราวางไว้ลึก พอมาถึงมิตรภาพกับศรีจันทร์ ประตูเมือง วางใหม่ก็ต่ำกว่า วิ่งเข้าสวนประตูเมือง ตรงนี้ก็ต่ำกว่า ท่อที่อยู่หน้าโค้วยู่ฮะ/บิ๊กซี /บ้านกอก ก็จะเป็น Gravity ไหลมาถึงนี้ได้ ดังนั้น นี้คือน่าจะเป็นตัวรับน้ำใหม่ แต่ท่อเดิมท่อยักษ์ที่อยู่ใต้ประตูเมือง

**นายยินชัย อานันทนสกุล ผู้อำนวยการสำนักการช่าง**

 จากทางขอนแก่นรามที่ลอดมาทางที่วิจัยข้าวออกมาทางศรีฐาน ทางโรงพยาบาลกรุงเทพฯ ที่มาจากของทางหลวงชนบท มารวมตรงนี้ เส้นนี้มี 2 ท่อ ก็วิ่งมาปกติ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 น้ำ 2 สายก็ไม่มาเจอกันแล้ว

**นายยินชัย อานันทนสกุล ผู้อำนวยการสำนักการช่าง**

 ก็มาเจอกันที่ประตู 5 นะครับ และมาแยกข้ามทางรถไฟมารับตรงเทพารักษ์

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 คือของเดิม ทั้งหมดมารวมประตู 5 แต่บางส่วนรอท่วมและรอประตู 5 น้ำลด ค่อยลงมา แต่คราวนี้รับเอาหมดเลยแล้วจะมาเจอประตู 5 พร้อมกันไหม

**นายยินชัย อานันทนสกุล ผู้อำนวยการสำนักการช่าง**

พอมาประตู 5 จะมีบ่อพัก เพื่อที่จะเอาน้ำลอดทางรถไฟออกมาทางด่วนพิศวาสครับท่าน และตรงมาที่ศาลเจ้าพ่อหลักเมือง

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 เพราะว่าน้ำใต้ประตูเมือง บ่อยักษ์ท่อเหลี่ยมมาประตู 5 จากสวนประตูเมืองก็มารวมกันที่ประตู 5

**นายยินชัย อานันทนสกุล ผู้อำนวยการสำนักการช่าง**

 แต่ว่าเลี้ยวข้ามทางรถไฟฝั่งเข้าศรีจันทร์ แต่ก่อนไปตามข้างขนานรั้วเซ็นทรัลข้ามทางรถไฟไม่ได้ แต่เดียวนี้มีท่อลอดมาผ่านหน้าด่วนพิศวาสและมาศาลเจ้าพ่อหลักเมือง แล้วก็เลี้ยวซ้ายเทพารักษ์อีกสัญญาหนึ่งนะครับ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ให้ลูกน้องวาดรูปทิศทางน้ำ ว่าเสร็จแล้วน้ำตรงไหนไปอย่างไง แบบไหน ให้ผมดูหน่อย แล้วของอึ้งแซเฮง

**นายยินชัย อานันทนสกุล ผู้อำนวยการสำนักการช่าง**

 ก็ติดปัญหาเรื่องรถไฟ แค่นั้นนะครับ รถไฟที่จะต่อ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 และทั้ง 2 โครงการนี้ จะแล้วเสร็จเมื่อไหร่

**นายยินชัย อานันทนสกุล ผู้อำนวยการสำนักการช่าง**

 ถ้าดูตามเนื้องานประมาณ 15 วัน นะครับ ถ้าเขาเข้ามาทำ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ที่ผ่านมาสำนักปลัดเทศบาล บิ๊กซี / โค้วยู่ฮะ/ บ้านกอก ท่วมไหม

**นายอดิศักดิ์ สมจิตต์ หัวหน้าสำนักปลัดเทศบาล**

ก็คงท่วมแค่นิดเดียวประมาณ 10 เซนติเมตร เดิมที 15 เซนติเมตร เต็มฟุตบาทพอดี แต่ตอนนี้ก็ลดลงมาบ้างครับ ยังขังและระบายเร็วขึ้น ก็ประมาณไม่เกินครึ่งชั่วโมงก็จะยุบแล้วครับ

**นายยินชัย อานันทนสกุล ผู้อำนวยการสำนักการช่าง**

 การติดตั้งลิฟท์บริเวณสะพานลอย บขส. สั่งหยุดงานเพื่อรอให้สะพานเสร็จก่อน สะพาน บขส.เก่าของเดิมที่สร้างเสร็จถึงจะเอาลิฟท์ไปตั้ง

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ทีนี้แยกเป็น 2 โครงการ ถูกไหม โครงการหนึ่งก็คือทำสะพานใหม่ โครงการที่ 2 คือติดตั้งลิฟท์ ตอนนี้ตัวโครงการทำสะพานใหม่ได้ผู้รับเหมาแล้ว กำลังหล่อสะพาน แล้วถ้าตามแผนนี้ตัวสะพานใหม่จะมาติดตั้งได้เมื่อไหร่

**นายยินชัย อานันทนสกุล ผู้อำนวยการสำนักการช่าง**

 เดี่ยวผมจะนำเรียนท่านนายกเทศมนตรี อีกทีนะครับ ส่วนลิฟท์ที่ติดตั้งไปบริเวณที่อยู่โรงพยาบาลนะครับ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ผอ.ธวัชชัย วนาพิทักษ์กุล อาทิตย์หน้ามานัดผมไปดูสะพานใหม่ของโรงพยาบาลศรีนครินทร์ ทั้งลิฟท์ ทั้งสะพาน ทั้งหลังคาจะไปตรวจช่วงเย็นเพราะตอนค่ำจะได้ดูไฟ ขอบคุณสำนักการช่าง ไฟไดโนเสาร์ที่ทำเพิ่มให้ต่างหากตามความต้องการ ต้องการให้ตอนกลางคืนมันเด่นขึ้น คนใช้เยอะไหม คนเดินสะพานเยอะ แต่ใช้ลิฟท์เยอะไหม

**นายยินชัย อานันทนสกุล ผู้อำนวยการสำนักการช่าง**

 ใช้เยอะครับ ลิฟท์ก็ใช้เยอะ เพราะมีคนชมเข้ามา แต่แรกๆจะมีปัญหาเรื่องของการกด แรกๆมีปัญหาเรื่องการกดแล้วร้องและกดซ้ำไปซ้ำมา

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 มีป้ายบอกไหม น่าจะมีป้ายกำกับบอกด้วยนะ

**นายยินชัย อานันทนสกุล ผู้อำนวยการสำนักการช่าง**

 มีบอกอยู่ครับ จริงๆอยากจะบอกผู้รับเหมาว่าน่าจะมีอาสาสมัครช่วย โครงการนี้ก็แล้วเสร็จแล้วนะครับของโรงพยาบาลศรีนครินทร์

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 มีลายกราฟฟิกด้วยใช่ไหม

**นายยินชัย อานันทนสกุล ผู้อำนวยการสำนักการช่าง**

 แล้วก็มีอีกตัวหนึ่งของโรงพยาบาลศูนย์ขอนแก่น ก็คือสะพานลอยก็เสร็จแล้ว ก็นำเสนอเพียงแค่นี้ครับท่านครับ

**มติที่ประชุม : รับทราบ**

**3.2 เรื่องการบริหารจัดการพื้นที่สวนรัชดานุสรณ์**

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

สวนรัชดานุสรณ์พึ่งเสร็จชำรุดแล้ว ให้รายงานด้วย

**นายศุภวัตร นามคำ สถาปนิกปฏิบัติการ**

ในส่วนของตัว Lamp นะครับ พอดีตัวนี้เป็นงานที่เขาทำเพิ่มขึ้นให้กันรถจักรยานยนต์ขึ้น แต่ว่าในเบื้องต้นเราก็ทำหน้งสือไปแจ้งโยธาให้ออกหนังสือมาแก้ไขแล้วครับ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ไม่เก็บซากออกไปก่อน

**นายศุภวัตร นามคำ สถาปนิกปฏิบัติการ**

 ได้แจ้งผู้รับจ้างไปแล้วครับ ทึ่พังลงมาน่าจะมีคนไปเหยียบครับ และไม่มีเหล็กยึดและแจ้งให้เขาแก้ไขแล้วครับ

รอยแตกของพื้นอาจจะเป็นรถเข้าไปเปลี่ยนต้นไม้เหยียบเป็นรอยแตกขั้นบันไดผิวของทรายล้างกะเทาะ นี่ก็เป็น ผิวทรายล้างกระเทาะ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

ไปสำรวจทุกจุดหรือยัง นอกจากในรูปถ่ายแล้ว ทุกจุดต้องไปเดินดูใหม่หมดเลย ขึ้นกับฝ่ายไหนของสำนัก การช่าง ที่ดูแลที่ไปตรวจสอบ

**นายศุภวัตร นามคำ สถาปนิกปฏิบัติการ**

อยู่สำนักการช่างเลยครับ และช่วงนี้จะอยู่ในช่วงประกันผลงานนะครับ ก็ทำหนังสือไปหาโยธา ให้โยธาออกหนังสือแจ้งผู้รับจ้างอีกทีหนึ่ง เบื้องต้นได้ประสานโดยตรงแล้วครับ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

การดูแลคือสำนักการช่าง และความสะอาดด้วยไหม

**นายศุภวัตร นามคำ สถาปนิกปฏิบัติการ**

ใช่ครับ

**นายธวัชชัย รื่นรมย์สิริ รองนายกเทศมนตรีนครขอนแก่น**

ในข้อตกลงระหว่างเรากับบริษัท ทางโยธากับบริษัท หกเดือนแรกทางบริษัทจะต้องดูแลเป็นคนดูแลให้เรา ดูแลซ่อมแซมพร้อมและตกลงเรื่องความสะอาดด้วยไม่ใช่หรือ

**นายศุภวัตร นามคำ สถาปนิกปฏิบัติการ**

 ถ้าในตัวประมาณการจริงๆ แล้วเกี่ยวกับการดูแลเฉพาะเรื่องรดน้ำต้นไม้ไม่มีเรื่องความสะอาด

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

เมื่อไม่มีเรื่องทำความสะอาด สำนักการช่าง

**นายธวัชชัย วนาพิทักษ์กุล ผู้อำนวยการส่วนการโยธา**

เบื้องต้นในส่วนของพื้นที่ของที่ไทยสร้างสรรค์ดูแลและตัดหญ้าทั้งหมดให้ ในส่วนพื้นที่รอบนอกทางผู้รับจ้างต้องเป็นผู้ดูแลสวนความสะอาดนี้ตอนนี้ประสานกับผอ.ทัศนัย ประจวบมอญ ส่วนมากพื้นที่ที่เป็นคอนกรีต มันจะมีปัญหาเฉพาะกิ่งของลูกมะขาม กิ่งมะขามใบมะขามประมาณนั้น ไม่ได้เป็นพื้นที่เยอะนะครับ ผอ.ทัศนัย ประจวบมอญ ก็จะจัดสรรคนงานเข้าไปดูแลพื้นที่นั้นนะครับ สำหรับสำนักการช่างจะดูแลตัดหญ้าเฉพาะในส่วนที่เป็นรั้วอยู่สวนห้องสมุดภายในก่อน

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

ในส่วนที่เราไม่ได้ดูแลเราก็ต้องติดตาม ถ้าของเราตัดเขาไม่ตัดเราจะได้บอกเขา แต่ไม่งั้นเราบอกว่าให้เราไปตัดอย่างเดียวถ้าส่วนของเขาไม่ตัด แล้วใครจะเป็นคนพูด

**นายธวัชชัย วนาพิทักษ์กุล ผู้อำนวยการส่วนการโยธา**

 ตัวนี้ได้แจ้งช่างผู้ควบคุมงานไปเป็นระยะอยู่นะครับ ช่างผู้ควบคุมงานอาจจะพิจารณาตัดลดเนื้องานในส่วนที่เราบอกไปแล้วเขาไม่ทำเราต้องตัดลดเนื้องานด้วยนะครับ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

มี 3 เรื่องนะครับ 1.การบริหารจัดการสวนทั้งหมด เราตกลงว่าเป็นเรื่องของสำนักการช่าง ผมเข้าใจว่าหลังจากตกลงกันเสร็จก็ต้องดูแลต่อ การดูแลมันครอบคลุมอยู่สองสามคำ คำที่ 1 พื้นที่สีเขียว คำที่ 2 สิ่งปลูกสร้าง คำที่ 3 คือความสะอาด ดังนั้นสามคำที่ว่า พื้นที่สีเขียวมีงานสวน สิ่งปลูกสร้างให้ใครประกอบด้วยโครงสร้างอาคาร หอนาฬิกา ไฟฟ้าแสงสว่าง ระบบประปา ห้องน้ำ พวกนี้สำนักการช่างว่าอย่างไร ความสะอาดว่าอย่างไร เนื้องานที่ 2 อาคารบริการนักท่องเที่ยว อันนี้ยกให้ใครสำนักปลัดเทศบาล เพื่อไปดำเนินการ เดี่ยวจะตามเรื่องนี้ต่อดังนั้น สำนักการช่าง ได้คุยกันเรื่องนี้หรือยัง มีแผนดูแลเรื่องนี้หรือยัง แผนการดูแลคืออะไร พื้นที่สีเขียวงานสวนแน่ๆ งานสวนมีอยู่สองอย่าง สวนที่อยู่ในความดูแลของงานสวน กับสวนที่อยู่ในความดูแลของผู้รับเหมาตามสัญญาหกเดือน ดังนั้นงานสวนคุณต้องฝากภารกิจอะไร ขณะที่คุณตัดหญ้าพื้นที่สวนของเราคุณต้องดูพื้นที่สวนที่เขาดูแลถ้าเขาไม่ทำเราต้องรายงาน พอรายงาน ผอ.เสร็จ ผอ.ก็แจ้งช่างคุมงานก็ไปจี้ผู้รับเหมาว่าคุณไม่ทำงาน 2.อาคารสิ่งปลูกสร้างที่มีปัญหาอย่างภาพเมื่อสักครู่ สิ่งที่เป็นกังวลก็คือสาธารณชน ต้องเห็นก่อนทุกทีแล้วก็ไปโพสต์ผ่านโซเซียลมีเดีย ด่าฟรี ไปแล้ว ด่าฟรีเสร็จค่อยเห็นค่อยซ่อมตาม ระบบนี้ช่างคุมงานหรือช่างไหนมอบหมายไปเลย ทุกอาทิตย์อย่างน้อยเขียนอาทิตย์ละหนึ่งครั้งเขียนรายงานการไปตรวจ เขาไปตรวจอะไรบ้าง ไปตรวจสวนรัชดาฯ ไปตรวจสวนบึงแก่นนคร ไปตรวจสวนโน้น สวนนี้คนนี้ไปโซนนี้ หรือว่าให้ใครไปตรวจและรับผิดชอบโซนไหน ให้มีรายงานการตรวจ พอมีรายงานการตรวจพอตรวจเสร็จแล้วเกิดปัญหาแบบนี้ ภาพเผยแพร่สู่สาธารณะ จะได้รู้คนที่ไปตรวจมันเขียนแต่ว่าไปตรวจแต่ไม่ได้ไปตรวจจริง มันก็จะลงในรายละเอียดในการควบคุมการทำงานได้ เรื่องความสะอาดก็เป็นข้อตกลง กับ สำนักการช่าง กับสำนักการสาธารณสุขฯ ช่วยแบ่งเบาภารกิจได้ก็ขอบคุณ ถ้าแบ่งเบาไม่ได้สำนักการช่างว่าอย่างไร จ้างเหมาชุมชนกวาดให้ไหมอย่างนี้เป็นต้น สำนักการสาธารณสุขฯ ถ้ารับไปรับไม่ไหวจ้างเหมาชุมชนกวาดให้ได้ไหม ไปทำเลย ห้องน้ำสำนักการสาธารณสุขฯช่วยรับได้ใช่ไหม เพราะเคยตกลงกันไปแล้ว สำนักการสาธารณสุขฯ ช่วงนี้ถึงแม้ยังอยู่ในการรับประกัน สำนักการสาธารณสุขฯ เพียงแต่ดูว่าอะไรชำรุดไหม สุขภัณฑ์ชำรุดไหม ไฟดับไหม แจ้งสำนักการช่าง เพื่อแจ้งผู้รับเหมา ความสะอาดหน้าที่ของสำนักการสาธารณสุขฯทำต่อว่าอย่างไรถ้าตามความคิดของผมก็คือ ตอนนี้สำนักการสาธารณสุขฯต้องดำเนินการได้แล้ว 1.รับมอบหรือยัง ถ้าเทศบาลรับมอบแล้วสำนักการสาธารณสุขฯ จะเข้าไปดูแลต่อแปลว่าอย่างไร จ้างเลย จ้างชุมชนทำความสะอาดแต่ไม่ต้องเก็บตังค์ให้ใช้บริการฟรี ยอมจ่ายเพื่อบริการสาธารณะ 2.ทำแบบจัดประโยชน์ไหม ก็คือมีคนมาเหมาเป็นรายเดือนเข้าระบบการจัดประโยชน์ของสำนักการคลังนะครับ ถ้าเป็นในเบื้องแรกเพื่อให้เกิดการดูแลที่ดีมันก็มีการตัดสินใจอยู่ 2 ทาง ทางที่ 1 ถ้าเขารับเหมาดูแลก็ต้องเลือกคนที่มีประวัติดูแลได้ดีทั้งความสะอาดมาเปิดเสมอต้นเสมอปลายไม่ใช่มาเปิดตามใจตัวเอง คนมาใช้เวลาที่สวนเวลากี่โมงถึงกี่โมงคนที่ดูแลห้องน้ำต้องทำตามนั้น ไม่ใช่มาตามเวลาทำงานอย่างนี้เป็นต้น แล้วดูแลความสะอาดแล้วมีรายได้จากการเก็บไหม หรือทางเลือกที่ 2 จ้างคนมาดูแลและมีคำสั่งกำกับจากเราอย่างนี้เป็นต้น สำนักการสาธารณสุขฯรับเรื่องนี้ไปนะครับ สุดท้ายอาคารบริการนักท่องเที่ยว เมื่อมอบสำนักปลัดเทศบาล รองฯธวัชชัย แจ้งเมื่อสักครู่ จังหวัดก็ตั้งคณะทำงานขึ้นมาหนึ่งคณะ มันอยู่ที่การแอ็คชั่นของเทศบาล และเทศบาลตอนนี้มอบหมายให้สำนักปลัดเทศบาลแล้ว สำนักปลัดเทศบาลไปทำตุ๊กตาและเตรียมระยะเวลาที่จะเข้าไปดำเนินการ เช่นตอนนี้ทำโครงการเพื่อจะของบประมาณคาดว่าจะได้เมื่อไหร่ 2.การเตรียมคนคาดว่าจะได้เมื่อไหร่ 3.รูปแบบของอาคารจะให้บริการอะไรแล้วบริการดังกล่าวต้องประสานงานกับใคร เทศบาลไม่ปิดกั้นกรณีจังหวัดตั้งคณะทำงาน แต่คำถามก็คือตั้งเยอะขนาดนี้พวกคุณจะใช้อะไร ถ้าจะใช้จริงบอกมาสักคำใครออกอะไรบ้าง ถามเลยใครออกโต๊ะ ใครออกแคร่ ใครออกคอมพิวเตอร์ ใครจ่ายค่าไฟ ก็คือมันไม่ใช่แค่เตรียมตั้งรับเวลาไปประชุมกับเขาส่งตัวแทนไปเลยแล้วก็เตรียมตุ๊กตาไปให้เขาดูว่า เทศบาลเตรียมตุ๊กตาการบริหารจัดการว่าอย่างไร 1.บุคลากรเตรียมการแล้ว 2. งบประมาณสำหรับครุภัณฑ์เตรียมการแล้ว จะแล้วเสร็จและเริ่มเปิดได้เมื่อไหร่ 3.เทศบาลจะขอกันส่วนหนึ่งเทศบาลเพื่ออะไรถูกไหมครับ เพื่อ Otop ของเทศบาลเอง ชุมชนที่มีสินค้ามีผลิตภัณฑ์อยากจะมาขายตรงนี้ หรือเป็นกลุ่มกรีนมาร์เก็ตอยากจะมาขายตรงนี้ หรือเป็นกลุ่มที่อยู่ในถนนฅนเดินอยากจะมาขายตรงนี้เลือกมาแล้วว่าตัวไหนมันเข้าท่าที่สุด ที่นักท่องเที่ยวมาแล้วจะต้องประทับใจ ไม่จำเป็นจะต้องเป็นชุมชนแบบขายของไม่ได้เรื่องแล้วจะต้อง อยู่ไม่ได้ ไปเลือกมาจากกรีนมาร์เก็ต หรือจากถนนฅนเดิน แล้วเขาพร้อมที่จะสู้ มันไม่ได้แปลว่าเข้าปุ๊บแล้วขายได้ปั๊บนะ ถ้าพร้อมจะสู้ก็เตรียมแผนร่วมกับจังหวัด และจังหวัดจะเตรียมการอย่างไร แล้วแผนเราในอนาคตคืออะไร การใช้ประโยชน์จากสวนรัชดา ถ้าตามแผนผมมอบการบ้านให้กลุ่มคณะทำงานชุดคุณอมรา โกศลสุรภูมิ ถนนฅนเดินไปแล้ว ว่าถ้าเป็นไปได้ทุกวันเสาร์ที่มีถนนฅนเดินดึงบางอย่างบางตัวบางกลุ่มที่สำคัญมาลงสวนรัชดาและสร้างบรรยากาศดีๆ คนก็จะเดินมาใช้บริการมาเที่ยว มีคนมาเที่ยวก็มีคนดูแล ก็เก็บรายได้เพิ่มได้ก็เข้าช่องทางรายรับของเทศบาล เวลาจ่ายออกจ่ายช่องทางออกก็ไม่เดือดร้อนเพราะมีรายรับเข้าอะไรอย่างนี้เป็นต้น ดังนั้นสำนักปลัดเทศบาลคาบเกี่ยว 2 - 3 เรื่อง ตามที่ผมพูดให้ทราบ วันนี้มีรายงานไหม เชิญ

**นายอดิศักดิ์ สมจิตต์ หัวหน้าสำนักปลัดเทศบาล**

 เรียนท่านนายกเทศมนตรีนครขอนแก่น และท่านผู้บริหารและหัวหน้าส่วนการงานครับ มีความคืบหน้าของการทำงานในเรื่องนี้ครับ ท่านปลัดเทศบาล ได้ประชุมผู้ที่เกี่ยวข้องไปแล้วครับ ประเด็นแรกก็คือเรื่องการเตรียมคนครับ ก็ได้มีการสอบพนักงานจ้างในตำแหน่งผู้ช่วยนักพัฒนาการท่องเที่ยว จำนวน 1 อัตรา ผู้ช่วยนักวิเทศสัมพันธ์ จำนวน 1 อัตรา ตอนนี้ เรื่องอยู่ระหว่าง ก.ท.จ. จังหวัดนะครับ ก็คาดว่าคนมีความพร้อมครับในการคัดสรรเพื่อให้ข้อมูลในการท่องเที่ยวครับ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 คนจะมาตั้งแต่วันที่

**นายอดิศักดิ์ สมจิตต์ หัวหน้าสำนักปลัดเทศบาล**

 วันที่ 1 กรกฏาคม 2561 ครับ ขออนุมัติญัตติสภาเทศบาลเพื่อตั้งจ่ายเป็นรายการใหม่ของครุภัณฑ์ ซึ่งต้องเข้างบประมาณตามวิธีการงบประมาณนะครับ เป็นการซื้อโต๊ะ เก้าอี้ อุปกรณ์ที่จำเป็นประมาณ 300,000 บาท

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ใช้งบประมาณปี 2562 หรือจ่ายขาดเงินสะสมปี 2561

**นายอดิศักดิ์ สมจิตต์ หัวหน้าสำนักปลัดเทศบาล**

ตั้งรายการใหม่ ใช้งบประมาณปี 2561 ครับ และจะเข้าสภาเทศบาลปลายเดือนนี้ครับ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ใช้ช่องทางไหน หรือโอนเงินสำรองจ่ายไปตั้ง

**นายอดิศักดิ์ สมจิตต์ หัวหน้าสำนักปลัดเทศบาล**

 ครับโอนเงินสำรองจ่ายไปตั้งเป็นรายการใหม่ และในปีงบประมาณ 2562 และก็มีครุภัณฑ์ที่ตั้งเพิ่มอีกส่วนหนึ่งที่จะให้อาคารศูนย์บริการมีอุปกรณ์ครบถ้วนครับ ส่วนกิจกรรมที่เกี่ยวข้องก็ได้ประสานกับสำนักสวัสดิการสังคมนะครับในการจัด OTOP ชุมชนที่มีคุณภาพและก็มีสิ่งที่น่าจะเป็นเด่นๆของชุมชนมาใน OTOP นอกจากนั้นก็ได้คุยเรียบร้อยแล้วกับฝ่ายการประชุมและกิจการสภา ถนนฅนเดิน กิจกรรม มีกรีนมาร์เก็ตที่นายกเทศมนตรี ได้ให้นโยบายเอาไว้ ก็จะนำมาทุกเสาร์อยากให้มีการเชื่อมโยงของตัวอาคารนักท่องเที่ยวครับ และก็ประสานไปที่ข้อมูลของ ททท.ทั้ง กทจ. ในเรื่องโบรชัวร์ แผ่นพับ ข้อมูล ที่ศูนย์บริการนักท่องเที่ยวให้กับนักท่องเที่ยวที่มาจากต่างถิ่นสามารถรู้ข้อมูลนี้ได้ ข้อมูลต่อไปก็จะสรุปเรื่องของการที่จะมีอะไรบ้างที่มาจำหน่ายในศูนย์ของบริการตัวนี้คิดว่าน่าจะเปิดให้บริการได้ภายในวันที่ 1 สิงหาคม 2561 ครับ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ผมเองต้องไประมัดระวังอยู่เรื่องหนึ่งครับ ตอนนี้มีแต่คนขอเข้ามาขายผมยังไม่ให้ แต่ผมจะใช้โอกาสที่ ถนนฅนเดินมันจะมีทุกวันเสาร์อยู่แล้วพ่วงเข้าไป เช่น กรีนมาร์เก็ตสนใจไหม มารวมวันเสาร์กับเขาในโซนสวนรัชดา ดึงบางสิ่งบางอย่างที่อึดอัดและคับคล้องมีของดีของใหม่อยากจะเข้าเยอะ ทุกวันศุกร์ต้องมาแย่งกันวันนี้เปิดช่องดึงโซนพิเศษมาลงสวนรัชดาทุกวันเสาร์ไหมอย่างนี้เป็นต้น บวกกรีนมาร์เก็ต บวกถนนฅนเดิน เอาเฉพาะสินค้าที่ไม่ก่อให้เกิดขยะหรือเกิดน้อยที่สุดเข้ากำกับได้ควบคุมได้ ดูแลได้ไม่ทำให้สวนต้องทรุดโทรม อย่างนี้เป็นต้น ต้องไปสัมพันธ์กับอะไรสัมพันธ์กับระบบห้องน้ำ ถ้าจะทำหลายฝ่ายต้องมาบูรณาการ ต้องมาคุยกัน สำนักปลัดเทศบาลได้รับมอบนโยบายมาแบบนี้นะ สำนักการช่างโครงสร้างพร้อมไหม สวนพร้อมไหม ไฟพร้อมไหม ประปาพร้อมไหม สำนักการสาธารณสุขฯห้องน้ำพร้อมไหม สำนักปลัดเทศบาล วิเทศสัมพันธ์คนที่จะมาทำเรื่องนี้พร้อมไหม มันต้องพร้อมกันหมด ประชุมร่วมกันเสร็จได้ข้อยุติ ผมมอบปลัด /ปลัดเทศบาลทุบโต๊ะเสร็จ โอเคนายกฯ ดีเดย์เดือนอะไรวันที่เท่าไหร่ บอกมา อย่างนี้เป็นต้น

**นางสาวอมรา โกศลสุรภูมิ หัวหน้าฝ่ายการประชุมและกิจการสภา**

ขออนุญาตค่ะ พูดถึงสวนรัชดานุสรณ์ ตั้งแต่เปิดมานะคะ ถนนฅนเดินมีผลกระทบก็คือระบบไฟฟ้าตรงโซนนั้นเราจะดับตลอดนะคะ ตั้งแต่เดือนสองเดือนแล้วค่ะ ซึ่งเราก็แจ้งไปก็คือเขาใช้หม้อมิเตอร์เดียวกับเราจากที่เคยจ่ายเดือนละสองพันกว่าบาทตอนนี้เป็นหมื่นห้าแล้วค่ะ ที่เราจ่ายต่อเดือนค่ะ ก็คือในเฉพาะหม้อมิเตอร์ตัวนั้นผลกระทบก็คือไฟดับตลอด พอมีคนเข้ามามากๆ ก็คือไฟใช้มากนะคะ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ปัญหาเรื่องไฟฟ้า จบที่คุณอมรา หรือว่าคุณส่งต่อให้ใคร

**นางสาวอมรา โกศลสุรภูมิ หัวหน้าฝ่ายการประชุมและกิจการสภา**

 ตอนนี้หนูก็แจ้งไปที่ช่าง แล้ว ตอนนี้เขาไปใช้หม้อมิเตอร์กับเรา

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ผู้บริหารสูงสุดที่รู้เรื่องนี้คือใคร

**นางสาวอมรา โกศลสุรภูมิ หัวหน้าฝ่ายการประชุมและกิจการสภา**

 ตอนนี้ไปถึงท่าน ผอ.ธวัชชัย แล้วคะ ก็คือแจ้งทางผอ.ธวัชชัย แล้วค่ะ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ปลัดเทศบาล รองปลัดเทศบาล รองนายกเทศมนตรี มีใครรู้เรื่องนี้ไหม

**นางสาวอมรา โกศลสุรภูมิ หัวหน้าฝ่ายการประชุมและกิจการสภา**

 วันนั้นหนูพูดในวันประชุม ที่ท่านรองนายกฯมนตรี อยู่นะคะ และอีกเรื่องห้องน้ำ ก็คือในสวนรัชดาฯ นะคะ เห็นท่านรองฯมนตรี บอกว่าต้องไปคุยกับท่านรองฯชัชวาล หนูก็เลยยังไม่ได้หาโอกาสไปคุยก็คือ อยากให้มีการได้รับการซ่อมแซมเพราะว่ามีหลายห้องฝาซักโครกมันพังแล้ว เพราะว่าจุดนั้นมีผู้ไปใช้บริการมากพอสมควรนะคะในสวน รัชดาฯ นะคะ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 เรื่องนี้สำคัญมากเรื่องไฟฟ้า ผมเองก็ไม่เคยรู้ถ้า คุณอมรา ไม่พูดวันนี้ ว่าถนนฅนเดินกับสวนรัชดา ใช้มิเตอร์เดียวกันมันก็ดึงไฟกันและไฟไม่พอไฟโหลดแล้วก็ดับ แก้ปัญหาอย่างไรโดยใคร ถูกไหม 2 ค่าไฟที่เกิดขึ้นไม่ได้อยู่ในแผน แน่นอนผมต้องเตรียมโอนเงินให้แหละแต่จะปล่อยเป็นอย่างนี้ไหม เดือนละหนึ่งหมื่นห้าพันบาท ถ้าเป็นเราที่เราเคยทำสำเร็จ สวนประตูเมืองเรามีโควต้าใช้ไฟฟรี 10% จนป่านนี้ก็ยังใช้ไม่ครบ การเจรจากับการไฟฟ้าสวนรัชดาสามารถทำโดยวิธีการไหนแล้วตีเป็นเรื่องไฟฟ้าสาธารณะไม่ต้องมาจ่ายค่าไฟเพิ่มในส่วนนี้ได้ไหม นี้คือเรื่องที่ 1 ถ้าได้ก็เบา ถึงแม้ใช้เงินถนนฅนเดินจ่ายก็ไม่เป็นไร แต่เมื่อไฟดับใครจะช่วยแก้

**นายธวัชชัย วนาพิทักษ์กุล ผู้อำนวยการส่วยการโยธา**

 ขออนุญาตรายงานประเด็นนี้นะครับ นายช่างอินทเดช สมบัติกำไร ไปขอมิเตอร์การไฟฟ้าเรียบร้อยแล้วครับ และใช้ไฟฟ้าสาธารณะ ครับ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 พอแยกมิเตอร์เสร็จไฟฟ้าดับก็ไม่มีปัญหา ถ้าเป็นไฟฟ้าสาธารณะค่าใช้จ่ายที่พูดถึงไม่ต้องห่วงที่จะตามมาห้องน้ำตอนนี้ใครรับเรื่องให้ บอกที่รองฯชัชวาล แก้อย่างไร

**นายชัชวาล พรอมรธรรม รองนายกเทศมนตรีนครขอนแก่น**

 กราบเรียนท่านนายกฯ ครับพอดีเห็นปัญหาเรื่องนี้ก็เลยมีช่วงหนึ่งผมเคยกราบเรียนท่านนายกฯ ว่า ถ้าเป็นไปได้ห้องน้ำสวนรัชดานี้อยากให้เป็นห้องสมุดสวนรัชดาดูแลเองเพราะเรามีแม่บ้านอยู่แล้วแต่ตอนนี้มันติดอยู่ที่ รู้สึกว่าเจ้าของตอนนี้ไม่ทราบว่าเป็นสัญญาหรือว่าเป็นการให้ใช้อยู่ เพราะว่ามีการจัดเก็บเงินอยู่

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

แล้วเราก็ให้ยกเลิกแล้วใช่ไหม ท่านรองฯ มนตรี เดิมทีเป็น อสตร.แย่งกันไปแย่งกันมาผมก็เลยสั่งยกเลิก ถ้าห้องสมุดพร้อม เอาห้องน้ำทั้งสองตัวไปเลย ไปจัดเก็บดูแลและบำรุงรักษาให้ ก็หาคนมาและมาทำจัดประโยชน์ให้เทศบาล ให้เวลาสองเดือนให้พร้อม หาคนให้เขาไปหาพวกมาก็ได้ คือถ้าฝั่งนี้เก็บเงินอีกฝั่งหนึ่งไม่เก็บตาย นึกออกไหมฝั่งเก่าชำรุดทรุดโทรมดันเก็บเงินอีกฝั่งหนึ่งห้องน้ำใหม่ให้ใช้ฟรี แปลว่าถ้าจะเก็บต้องเก็บเหมือนกัน ถ้าฟรีก็ต้องฟรีหมด แต่ถ้าฟรีก็ยิ่งแย่ถ้าไม่มีคนดูแล ถือว่าให้เขามีรายได้ ให้เขาทดลองทำสามเดือน สตาร์ดดีเดย์กลางเดือนนี้ ให้ทดลองฟรีสามเดือน หลังจากนั้นให้สำนักการคลังไปประเมินรายได้หลังสามเดือนก็มาเข้าช่องทางจัดประโยชน์ ก็แปลว่านโยบายเปลี่ยนให้เก็บค่าเช่าห้องน้ำไม่ต้องแพงแต่ไปประเมินรายได้ไปประมาณการเอาสามเดือน ถ้าไม่ไหวก็หาคนดูแลอีกฝั่งหนึ่งที่เป็นฝั่งใหม่ เช็คกับทางสำนักการสาธารณสุขฯ ดูว่าพร้อมไหม พอพร้อมเสร็จตกลงเก็บเท่าไหร่เท่ากัน แล้วมันคงมีความต่างใหม่กับเก่า ใหม่ถึงแม้ว่ามันจะใหม่จะสวยแต่คนไปใช้มากหรือน้อยผมก็ไม่รู้

**นายธวัชชัย รื่นรมย์สิริ รองนายกเทศมนตรีนครขอนแก่น**

 เรื่องการจัดประโยชน์ต้องดูว่าตอนที่เรารับมอบจากกรมธนารักษ์มันมีข้อที่ให้เราจัดประโยชน์ได้หรือเปล่า เพราะว่าถ้าไม่เข้าคณะกรรมการจัดประโยชน์ ก็เป็นการเก็บค่าบำรุงการดูแลรักษาเฉยๆ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ให้สำนักการคลังไปช่วยดูเรื่องนี้ จริงๆจัดประโยชน์ก็ได้เหมือนกับที่เราทำที่สวนประตูเมือง แต่ต้องอธิบายเหตุผล เรามีภาระค่าใช้จ่าย บำรุงรักษาซ่อมแซมมากมายมหาศาล แต่เราไม่มีรายได้ รายได้พวกนี้มาไม่ทำให้เทศบาลมีรายได้งบประมาณเพิ่มขึ้นแต่มีส่วนหนึ่งเอามาเพื่อบำรุงรักษาซ่อมแซมเท่านั้นเอง หลักการนี้คุยกับธนารักษ์จังหวัดตั้งแต่แรกแล้วท่านรับได้ แต่ถ้าจะเป็นภาระปัญหาในการหาเรื่องระเบียบฯก็เป็นแบบอื่นก็ได้

**นายชัชวาล พรอมรธรรม รองนายกเทศมนตรีนครขอนแก่น**

 ผมขออนุญาตนำเสนอได้ไหมครับ ในส่วนของห้องน้ำห้องสมุดเพราะส่วนของโซนของห้องสมุดมีรั้วรอบขอบชิดนะครับ ประชาชนคงเข้ายาก ตรงนี้ผมขอเป็นส่วนของสำนักการศึกษาดูแลเองได้ไหมครับ เพราะที่ไปใช้ห้องสมุดใช้บริการตรงนี้เพราะเป็นรั้วขอบชิดเลยครับตรงนี้ ถ้าไปเปิดให้ตอนกลางคืนมันจะเป็นปัญหาในเรื่องของทรัพย์สินของทางราชการนะครับ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ไม่ได้ ตรงนี้มันเป็นห้องน้ำสาธารณะ คือต้องเปิดให้เขาได้ใช้และต้องประสานกับทางสำนักปลัดเทศบาล ว่าทุกคืนวันเสาร์ต้องมี อปพร.คอยดูแล เราไปประกาศไม่ได้ว่าเป็นของสำนักการศึกษา เป็นของห้องสมุดเด็กไม่ได้เพราะมันอยู่ในพื้นที่สาธารณะ และชื่อห้องน้ำเป็นชื่อห้องน้ำสาธารณะตั้งแต่ต้น ถ้าไปปิดก็โดนด่า พอโดนด่าเสร็จเขาก็ไปอึไปฉี่รอบห้องสมุด

**นายชัชวาล พรอมรธรรม รองนายกเทศมนตรีนครขอนแก่น**

 เปิดใช้เฉพาะให้ผู้มาใช้ห้องสมุดนะครับ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 เข้าใจแต่พอเขาเห็นเราไม่ให้เขาใช้ เขาก็จะประชดโดยการฉี่และอึ รอบห้องส้วมสุดท้ายกลายเป็นภาระเรา เราก็เปิดให้เขาใช้และเก็บเงิน ไหนๆจะดูแลก็ดูแลเพิ่มขึ้น ระยะเวลาก็เพิ่มขึ้นเฉพาะคืนวันเสาร์นะครับ แล้วอีกห้องหนึ่ง ก็คุยกับสำนักการสาธารณสุขฯ ซึ่งนายกฯ มอบหมายไปแล้วว่าจะเอาอย่างไร แปลว่า 1.กำหนดคนหาคนได้เมื่อไหร่เอาพร้อมกันเก็บพร้อมกัน เก็บเท่าไหร่ให้ทดลองสามเดือนเพื่อประเมินรายได้ ประเมินรายได้เสร็จรายได้พอสู้ไหวก็จะเข้ากรรมการจัดประโยชน์ ส่วนจะเข้าไม่เข้าสำนักการคลังดูระเบียบฯให้ มันเข้าได้ไม่ได้ เข้าได้ด้วยช่องนี้เข้าไม่ได้ด้วยช่องนี้ก็ดูรายละเอียดให้จะได้จบ

**นายธวัชชัย วนาพิทักษ์กุล ผู้อำนวยการส่วยการโยธา**

 รายงานเรื่องมิเตอร์ครับ ตอนนี้เทศบาลนครขอนแก่น ได้จ่ายค่าธรรมเนียมให้การไฟฟ้าส่วนภูมิภาคเรียบร้อยแล้ว ในการแยกมิเตอร์ของอาคารภายในนะครับ ส่วนมิเตอร์ไฟส่องสว่างการไฟฟ้าแจ้งว่าให้เราไปแยกมิเตอร์แยกภายในนะครับระหว่างระบบไฟฟ้าส่องสว่างภายในกับอาคารและตัวปล้ำออกจากกันนะครับ เพราะว่าวัตถุประสงค์การใช้ก็คือเฉพาะไฟฟ้าสาธารณะเท่านั้นนะครับ ตอนนี้ช่างผู้ควบคุมงานกำลังแจ้งผู้รับจ้างแก้ไขระบบภายในเสร็จแล้วทางสำนักการช่างจะไปขอมิเตอร์ไฟฟ้าสาธารณะแยกออกต่างหากเพื่อเป็นการประหยัด

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 คาดว่าจะเสร็จเมื่อไหร่ครับ

**นายธวัชชัย วนาพิทักษ์กุล ผู้อำนวยการส่วยการโยธา**

 ตัวมิเตอร์ไฟที่แยกจากถนนฅนเดินนี้ คิดว่าน่าจะภายในอาทิตย์สองอาทิตย์น่าจะติดตั้งแล้วเสร็จในเบื้องต้นเพื่อไม่ให้เกิดค่าใช้จ่ายในถนนฅนเดินนะครับและในส่วนของตัวแยกมิเตอร์นี้ เดี่ยวจะรายงานอีกทีภายในอาทิตย์หน้านะครับว่าจะแล้วเสร็จเมื่อไหร่

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ช่วยดูแลให้หน่อยนะ มีอะไรคงค้างไหม 1.มีเหตุชำรุดรับไปดำเนินการ 2.การบริหารจัดการในภาพรวมก็คือการดูแลเน้นคำว่าดูแลกำลังหลักเป็นสำนักการช่าง ห้องน้ำเป็นสำนักการสาธารณสุขฯ ห้องสมุดเด็กและห้องน้ำที่อยู่ติดห้องสมุดเป็นของสำนักการศึกษา ต้องคุยกันให้จบแต่การบริหารจัดการอาคารบริการนักท่องเที่ยวสำนักปลัดเทศบาล ที่ผมบอกว่าปลัดเทศบาล รอตบโต๊ะและรายงานให้ผมทราบก็คือสรุปแล้วหน้าตาจะเป็นอย่างไร เทศบาลได้ใช้ส่วนไหนเทศบาลตั้งใจจะนำเสนอตุ๊กตาว่าเมื่อมอบเทศบาลแล้วจะทำอะไร แน่นอนมีตัวชี้วัดฟังจาก คุณศุภวัตร นามคำ มันเคยมีตัวชี้วัดว่าทำโครงการนี้ ทำอาคารนี้ แล้วสร้างเป็นตัวชี้วัดว่าต้องได้ใช้ประโยชน์ในแง่ของการนักท่องเที่ยวที่ครอบคลุมสี่จังหวัดร้อยแก่นสารสินธุ์ แล้วมันแปลว่าอะไรเอาเรื่องนี้มารายงานท่านปลัดเทศบาล วันที่ปลัดเทศบาลจะไปประชุมกับคณะกรรมการประจำจังหวัด ปลัดเทศบาล จะได้รู้ว่าข้อมูลเป็นมาเป็นไปอย่างไรเวลาพูดจะได้ไม่ผิดพลาด ตุ๊กตาที่สมบูรณ์เทศบาลต้องการอะไร เทศบาลได้ประโยชน์อะไร ใครจะมาขอใช้คุณจะใช้อย่างไร ใครออกค่าใช้จ่าย อย่างน้อยที่สุดพอมีคำว่าค่าใช้จ่ายที่เกิดขึ้นมีอะไรบ้าง และหน่วยงานที่มาใช้จะออกอะไรบ้าง แค่คำนี้คำเดียวอาจจะถอยก็ได้ ฝากเรื่องนี้เลยนะครับ

**มติที่ประชุม : รับทราบและมอบหมายดูแลสวนรัชดานุสรณ์**

1. **สำนักการช่าง ในการบริหารจัดการสวนทั้งหมด โดยแต่งตั้งเจ้าหน้าที่เพื่อดูแลและตรวจสอบและรายงานผู้บังคับบัญชา**
2. **สำนักการสาธารณสุขและสิ่งแวดล้อมดูแลความสะอาด/ห้องน้ำ**
3. **สำนักปลัดเทศบาลดูแลศูนย์บริการนักท่องเที่ยว**
4. **สำนักการศึกษาดูแลห้องสมุดเด็กและห้องน้ำที่ติดห้องสมุด**

**ระเบียบวาระที่ 4 เรื่องเพื่อทราบ**

**4.1 เรื่องแนะนำพนักงานเทศบาลนครขอนแก่น**

**นางดลฤดี ประจักษ์เมือง หัวหน้าฝ่ายอำนวยการ**

เรียนนายกเทศมนตรีนครขอนแก่น คณะผู้บริหาร และหัวหน้าส่วนการงานทุกท่าน ในห้วงเดือนที่ผ่านมาเราได้มีการรับโอน (ย้าย) และบรรจุแต่งตั้งพนักงานสถานธนานุบาล พนักงานเทศบาล และพนักงานจ้าง นะคะรวม 22 ราย นะคะ

 **ลำดับแรกพนักงานที่ได้บรรจุและแต่งตั้งเป็นพนักงานสถานธนานุบาล จำนวน 1 ราย คือ**

 1. นางสาววิไลลักษณ์ วงษ์มาตย์ ตำแหน่ง พนักงานรักษาความสะอาดและสถานที่ สถานธนานุบาลเทศบาลนครขอนแก่น แห่งที่ 1

 **บัญชีรายชื่อพนักงานที่โอน (ย้าย) มาเทศบาลนครขอนแก่น จำนวน 10 ราย ดังนี้**

1. นางสาวสุกัญญา ทีฆะพันธ์ ตำแหน่งเจ้าพนักงานธุรการปฏิบัติงาน ฝ่ายป้องกันและบรรเทาสาธารณภัย สำนักปลัดเทศบาล
2. ส.อ.เข็มชาติ รัตนะ ตำแหน่งเจ้าพนักงานป้องกันและบรรเทาสาธารณภัยปฎิบัติงาน ฝ่ายป้องกันและบรรเทาสาธารณภัย สำนักปลัดเทศบาล
3. นางสาวมัชฌิมา สุวรรณผา ตำแหน่งนักทรัพยากรบุคคลชำนาญการ ฝ่ายอำนวยการ สำนักปลัดเทศบาล
4. นายกรวิชญ์ ธนาทองกลัด ตำแหน่งนายช่างโยธาปฎิบัติงาน ฝ่ายควบคุมการก่อสร้าง สำนักการช่าง
5. นางจีระนัน นามพรหม ตำแหน่งเจ้าพนักงานพัสดุปฏิบัติงาน ฝ่ายพัฒนารายได้ สำนักการคลัง
6. นางสาวศศิพินท์ คงทรัพย์ ตำแหน่งนักวิชาการสุขาภิบาลปฏิบัติการ ฝ่ายวุขาภิบาล สำนักการสาธารณสุขฯ
7. นางสาวกรกนก ขันชาลี ตำแหน่งนักตรวจสอบภาษีปฏิบติการ งานบริหารกองทุนสุขภาพ สำนักการสาธารณสุขฯ
8. จ.อ.อภิชาติ พ่วงฉ่ำ ตำแหน่งนักจัดการงานทั่วไปชำนาญการ ฝ่ายบริหารงานทั่วไป สำนักการศึกษา
9. นายวรวัฒน์ อัดทวีคูณ ตำแหน่งนักพัฒนาชุมชนปฏิบัติการ ฝ่ายส่งเสริมความเข็มแข็งภาคประชาชน สำนักสวัสดิการสังคม
10. นางสาวนันทพร สถิรคุปต์ ตำแหน่งนักพัฒนาชุมชนชำนาญการ ฝ่ายส่งเสริมความเข็มแข็งภาคประชาชน สำนักสวัสดิการสังคม

**รายชื่อพนักงานจ้างเทศบาลนครขอนแก่นที่บรรจุใหม่**

**พนักงานจ้างตามภารกิจ**

1. นางสาวศิริกาญจน์ เพลาชัย ตำแหน่งผู้ช่วยนักวิชาการเงินและบัญชี สำนักการคลัง
2. นางสาวณัฐชา พันนา ตำแหน่งผู้ช่วยนักวิชาการคลัง สำนักการคลัง
3. นางสายฝน คำภูเวียง ตำแหน่งพนักงานจัดเก็บค่าจอดยานยนต์ (ทักษะ) สำนักการคลัง
4. นายหนูแสง ไทยอ่อน ตำแหน่งคนงานประจำรถขยะ (ทักษะ) สำนักการสาธารณสุขและสิ่งแวดล้อม
5. นายประสิทธิ์ เจตราช ตำแหน่งคนงานประจำรถขยะ (ทักษะ) สำนักการสาธารณสุขและสิ่งแวดล้อม
6. นายชัยชนะ โนนทนวงษ์ ตำแหน่งคนงานประจำรถขยะ (ทักษะ) สำนักการสาธารณสุขและสิ่งแวดล้อม
7. นายมนต์ ขอคลื่นกลาง ตำแหน่งคนงานประจำรถขยะ (ทักษะ) สำนักการสาธารณสุขและสิ่งแวดล้อม
8. นางเณศรา เครือวรรณ ตำแหน่งพนักงานจัดเก็บค่าจอดยานยนต์ (ทักษะ) สำนักการคลัง
9. นางอมรรัตน์ โพธิ์ศรี ตำแหน่งพนักงานจัดเก็บค่าจอดยานยนต์ (ทักษะ) สำนักการคลัง
10. นางอุทิศ ปัสสี ตำแหน่งพนักงานจัดเก็บค่าจอดยานยนต์ (ทักษะ) สำนักการคลัง
11. นายวุฒินันท์ น้อยเรือง ตำแหน่งผู้ช่วยนักวิเคราะห์นโยบายและแผน กองวิชาการและแผนงาน

**4.2 เรื่องการแนะนำพนักงานครูเทศบาลนครขอนแก่น**

**นายศรัณย์ เปานาเรียง หัวหน้าฝ่ายการศึกษานอกระบบฯ**

สำนักการศึกษารับโอนพนักงานครูเทศบาลต่างสังกัดมาเมื่อเดือนเมษายน 2561 และเดือนพฤษภาคม 2561 ครับ

**สำนักการศึกษารับโอน (ย้าย) พนักงานครูเทศบาล**

1. นางพิชญ์ธาภัทร์ ธนดิษฐ์สิริกุล ตำแหน่งครูชำนาญการพิเศษ วิชาเอกภาษาไทย โรงเรียนเทศบาลคุ้มหนองคู
2. นายจารุวัฒน์ ประทุมตะ ตำแหน่งครูชำนาญการพิเศษ วิชากเอกดุริยาง โรงเรียนเทศบาลบ้านหนองใหญ่
3. นางพิกุล มีคำทอง ตำแหน่งครูชำนาญการพิเศษ วิชาเอกคณิตศาสตร์ โรงเรียนเทศบาลสวนสนุก
4. นางบวรนาถ สืบจากสิงห์ ตำแหน่งครูชำนาญการพิเศษ วิชาเอกคณิตศาสตร์ โรงเรียนเทศบาลวัดกลาง
5. นางสาวพจมาน ชาภักดี ตำแหน่งครู โรงเรียนเทศบาล วิชาเอกชีววิทยา โรงเรียนเทศบาลบ้านหนองแวง
6. นายบุญล้อม ชัยสงคราม ตำแหน่งครูชำนาญการพิเศษ ครูชำนาญการพิเศษ โรงเรียนเทศบาลบ้านโนนชัย
7. นางนงลักษณ์ ชัยสงคราม ตำแหน่งครูชำนาญการ วิชาเอกภาษาอังกฤษ โรงเรียนเทศบาลบ้านหนองใหญ่
8. นางสาวกนกวรรณ กาจนรัตน์ ตำแหน่งครู วิชาเอกสังคมศึกษา โรงเรียนเทศบาลบ้านโนนทัน

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

ขอต้อนรับทุกท่านด้วยความยินดีนะครับ หวังว่าผมพยายามพูดอะไรหลายๆเรื่อง เจตนาหนึ่งส่วนหนึ่งก็คือ

สื่อถึงท่านด้วยอย่างน้อยก็เรียนรู้วัฒนธรรมขององค์กรในเบื้องแรก ว่าเรามีความมุ่งมั่นและพยายามมากในการทำงาน บุคลิกที่อยากจะได้อดทนเสียสละ ทำงานหนักนะครับ แล้วเป้าหมายเราก็คือถ้าเป็นโรงเรียนเพื่อการพัฒนาและสร้างคน ถ้าในแง่ของพนักงานเทศบาลก็เพื่อดูแลและบริการประชาชนที่ดี ก็หวังเป็นอย่างยิ่งว่าเราจะมาเป็นเนื้อเดียวกัน หลวมรวมเป็นหนึ่งเดียวกัน เพื่อเป้าหมายสูงสุดของพวกเราได้ ขอต้อนรับทุกท่านด้วยความยินดีนะครับ เข้าสู่รั้วของเทศบาลนครขอนแก่นขอบคุณมากนะครับ คำถามยังมีอีกชุดหนึ่งไหม ยังมีอีกกลุ่มหนึ่งที่โรงเรียนรับเองด้วยงบของโรงเรียน กลุ่มเหล่านี้จะไม่เคยได้รายงานตัว เขาควรจะได้สิทธินั้นไหม เพราะเขาก็เป็นหนึ่งของเทศบาลถึงแม้จะใช้งบประมาณของโรงเรียน ถือว่าเขาเป็นคนของเทศบาลไหม ผมอยากให้เขามีโอกาสมาแนะนำตัวแบบนี้ให้รู้สึกว่าก็เป็นหนึ่งเดียวกัน ถึงแม้ว่าจะเป็นผู้ช่วยครูก็มีศักดิ์และสิทธิ์แบบเดียวกัน เกียรติภูมิศักดิ์ศรีเป็นครอบครัวเดียวกัน อยากให้เขาได้มีโอกาสมาโดนแนะนำตัวแบบนี้ด้วยนะครับ อย่างน้อยก็เป็นการสร้างแรงจูงใจ คือถ้าการประชุมครึ่งต่อไปก็ให้มาแนะนำตัวก่อนแล้วค่อยกลับไปสอนไม่ต้องเสียเวลา โรงเรียนเทศบาลประมาณเท่าไหร่ โรงเรียนเทศบาลวัดกลางประมาณเท่าไหร่

**นายวิชิน หมื่นศรีจูม ผู้อำนวยการสถานศึกษาโรงเรียนเทศบาลวัดกลาง**

มีประมาณ 10 กว่าคน ครับ แต่ว่าเป็นคนเก่าหลายปีแล้วครับ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ก็นำมาแนะนำตัวสักครั้งละ 4-5 โรงเรียน ไปจัดจำนวนที่เหมาะสมและก็เชิญมาแนะนำตัวถึงแม้จะอยู่หลายปีแล้ว แต่ไม่ใช่ความผิดของเขาเป็นความผิดของเรา เพราะเราไปละเลยเขาก็เอามาทีละ 3-4 โรงเรียน ก็เอามาครั้งละไม่เกิน 50 คน รวมทั้งหมดเรามีเท่าไหร่ โรงเรียนเทศบาลวัดกลาง มีครูผู้ช่วย 20 คน โรงเรียนเทศบาลบ้านโนนทันมี 4 คน โรงเรียนเทศบาลบ้านตูม มี 1 คน โรงเรียนเทศบาลบ้านโนนชัย มี 5 คน โรงเรียนเทศบาลบ้านหนองใหญ่ มี 2 คน โรงเรียนเทศบาลบ้านศรีฐาน มี 2 คน โรงเรียนเทศบาลคุ้มหนองคู มี 4 คน โรงเรียนเทศบาลสวนสนุก มี 28 คน โรงเรียนเทศบาลบ้านหนองแวง มี 1 คน โรงเรียนเทศบาลบ้านสามเหลี่ยม มี 8 คน แบ่งเป็น 2 รอบ มีอีกไหมครูที่จ้างด้วยงบสำนักการศึกษา ถ้ามีก็ให้เอามาแนะนำตัวด้วย ถ้าอย่างนั้นไม่เคยเห็นหน้ากันนะ มันเหมือนอยู่คนละรั้วไม่ใช่รั้วเดียวกันนะครับ

**มติที่ประชุม : รับทราบและมอบหมายในการประชุมคณะผู้บริหารและหัวหน้าส่วนการงาน**

* **สำนักการศึกษา ประสานโรงเรียน 11 โรงเรียน เพื่อนำครูผู้ช่วยในสังกัดที่เป็นครูอัตราจ้างมาแนะนำตัว**

* 1. **เรื่องแจ้งผลงานด้านวิชาการโรงเรียนเทศบาลสวนสนุก (เพิ่มเติม) ปีการศึกษา 2560**

**นางอกนิฏฐ์ นิติวิสิฎฐากร ครูชำนาญการพิเศษ โรงเรียนเทศบาลสวนสนุก**

เรียนท่านนายกเทศมนตรีนครขอนแก่น ท่านรองนายกเทศมนตรี ท่านปลัดเทศบาล รองปลัดเทศบาล ท่านผู้อำนวยการ หัวหน้าส่วนการงาน และท่านผู้มีเกียรติทุกท่านค่ะ สำหรับผลงานด้านวิชาการโรงเรียนเทศบาลสวนสนุก ในปีการศึกษา 2560 ดังต่อไปนี้

 **ในการสอบ O-NET คะแนน 100 คะแนน วิชาคณิตศาสตร์**

 1.เด็กชายพิสิษฐ์ ฤทธิชัยกุล ชั้นประถมศึกษาปีที่ 6G

 2.เด็กชายศุภวิชญ์ จันทรงาม ชั้นประถมศึกษาปีที่ 6G

 3.เด็กชายธนกฤต อาภรณ์แก้ว ชั้นประถมศึกษาปีที่ 6/1EP

ครูผู้สอน นางวิไลพร มูลสารและนางปฐวีนันท์ หนูเวียง

 นักเรียนคนเก่งในโรงเรียนท้องถิ่นระดับประเทศ

1. กลุ่มสาระการเรียนรู้ภาษาไทย

เด็กชายธันยพัฒน์ ทวีจิติเกษม ที่ 1 ระดับประเทศ (ระดับเหรียญทองแดง)

ครูผู้ควบคุม นางรัตนาภรณ์ ประจวบมอญ

1. กลุ่มสาระการเรียนรู้ภาษาต่างประเทศ (ภาษาอังกฤษ)

เด็กชายวชิระ บุตรโคตร (ระดับเหรียญเงิน)

ครูผู้ควบคุม นางสมประสงค์ ศิริธันยบูรณ์

1. กลุ่มสาระการเรียนรู้คณิตศาสตร์

เด็กชายธนดล วัฒนกิติกุล (ระดับเหรียญทองแดง)

ครูผู้ควบคุม นางวิไลพร มูลสาร

1. กลุ่มสาระการเรียนรู้สังคมศึกษา ศาสนา และวัฒนธรรม

เด็กหญิงกิติญาดา เหลาเกลี้ยงดี (ระดับเหรียญทองแดง)

ครูผู้ควบคุม นายทวีศิลป์ หาญประเสริฐ

**การแข่งขันทางวิชาการ ระดับนานาชาติ ประจำปี พ.ศ. 2561 (ระดับประเทศ)**

 **วิชาวิทยาศาสตร์ ระดับประถมศึกษา**

เด็กชายศุภวิชญ์ จันทร์งาม (ระดับเหรียญเงิน)

ครูผู้ควบคุม นางอกนิฏฐ์ นิติวิสิฏฐากร

เป็นผลงานที่ระดับประเทศที่ได้รับเหรียญรางวัลค่ะตอนที่เขาเรียนอยู่ชั้นประถมศึกษาปีที่ 5 ก็ได้เหรียญทองวิชาภาษาอังกฤษด้วยค่ะ ท่านนายกฯค่ะวันนี้คุณแม่ของน้องศุภวิชญ์ จันทร์งาม (น้องออมสิน) มาด้วยค่ะ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ยินดีด้วยครับที่มีลูกเก่งๆ ผมต้องการให้ รองนายกฯชัชวาล เสริมเป็นการสำเร็จของโรงเรียน แน่นอนต้องให้เครดิตผอ.สมศักดิ์ วิไลแก้ว ด้วย ที่ยังคงเข้มข้นและดูแลอย่างดี แต่ที่จะเสริมคือบอกว่า คณะครูชุดนี้ที่มีความรู้ความสามารถ แล้วสำนักการศึกษามีแนวทางอย่างไรเพื่อไปต่อยอดกับโรงเรียนอื่นๆ เล่าให้ฟังนิดหนึ่ง

**นายชัชวาล พรอมรธรรม รองนายกเทศมนตรีนครขอนแก่น**

กราบเรียนท่านนายกฯ นะครับ พอดีสำนักการศึกษาได้รับนโยบายท่านนายกฯ ในเรื่องของการพัฒนา O-NET นะครับ เราก็มาดูศักยภาพของโรงเรียนทั้ง 11 โรงเรียน นะครับ ที่เราดูผลการสอบย้อนหลัง 3-5 ปีนะครับ ก็เห็นว่าผลของการสอบ O-NET ของโรงเรียนเทศบาลสวนสนุก มีผลดีมาตลอดเลยนะครับ ทั้ง 4 วิชา นะครับ คือเห็นผลสัมฤทธิ์ของคุณครู ก็เลยมานั่งวิเคราะห์กันทั้งผอ.ยุทธ์ วงษ์ศิริ กับ ศึกษานิเทศก์ ผมเลยขออนุญาตผู้บริหารก็คือเข้าไปคุยกับคุณครู โรงเรียนเทศบาลสวนสนุก จากการศึกษามีห้องเรียนธรรมดา ห้อง Gifted และห้อง EP นะครับ เขาแยกผลการสอบให้ผมเห็นเลยนะครับว่า สามารถที่จะผ่านระดับประเทศเลยนะครับ ผลของลูกหลานเรานะครับ เก่งมาก ทั้งสามรูปแบบผ่านหมดเลยนะครับ ระดับภูมิภาคสบายเลยนะครับ เอาโมเดลของโรงเรียนเทศบาลสวนสนุก

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ผมต้องการตัวเลขนี้ในภาพรวม ช่วงชั้นระดับ O-NET ทั้ง 11 โรงเรียน ครั้งต่อไปเอามานำเสนอหน่อยนะครับ

**นายชัชวาล พรอมรธรรม รองนายกเทศมนตรีนครขอนแก่น**

 ผมก็เลยอยากจะเอาโมเดลของคุณครูโรงเรียนเทศบาลสวนสนุก ว่ามีวิธีอะไร มาถ่ายทอดอีก 10 โรงเรียน ก็เลยไปนั่งคุยกับคุณครูอยู่สามกลุ่ม คือห้องเรียนธรรมดา ห้อง Gifted และห้อง EP แต่ผมอยากได้ก็คือคุณครูกลุ่มธรรมดามาทำงานกับผมเป็นทีมงาน เพราะว่าเด็กในโรงเรียนอีก 10 โรงเรียน

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 เอามาทั้งสามกลุ่มเลย แน่นอนเด็กห้อง Gifted และเด็กห้อง EP อาจจะมีต้นทุนทางด้านเศรษฐกิจของครอบครัวที่ดีกว่าบ้าง แต่เขาอาจจะมีรูปแบบของการสอนของทั้งสามกลุ่มนี้เอามาประยุกต์กัน เพื่อหาแนวทางกลาง ที่ไปได้หมด

**นายชัชวาล พรอมรธรรม รองนายกเทศมนตรีนครขอนแก่น**

 ก็จะได้สรุปว่า หลังจากนั้นคุณครูก็พร้อมที่จะทำงานเป็นทีมเดียวกันแล้วจะเอาโรงเรียนเทศบาลสวนสนุกเป็นฐานในการพัฒนาบุคลากรคุณครูประถมนะครับ ว่าถ้ารับมาใหม่ไปฝึกสอนก่อน ไปเรียนรู้พฤติกรรมวัฒนธรรมของการจัดการศึกษากับโรงเรียนที่เขาทำอย่างไรให้มีผลสัมฤทธิ์ ได้ครับ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 คณะครูยินดีให้ความร่วมมือนะครับกับแนวทางแบบนี้ รบกวนหน่อยนะครับช่วยกัน ครั้งต่อไปเอาผลการสอบในภาพรวมมาให้ดูหน่อยเหมือนทุกปีที่เคยทำ ของทั้ง 11 โรงเรียน และก็วิเคราะห์ให้ฟังหน่อย ว่าใครดีขึ้นหรือต่ำลงขนาดไหน ปัญหาอุปสรรค ปัจจัยกระทบที่ทำให้เป็นอย่างนั้นเกิดจากอะไรนะครับ 2.โรงเรียนเทศบาลวัดกลางเมื่อวานคุยกับโรงเรียนขอนแก่นวิทยายนสอบถามเรื่อง TCAS รูปแบบใหม่มันมีตั้ง 5 รอบ ประการที่ 1 ประการที่ 2 เด็กที่จะสอบแพทย์จะต้องไปสอบอะไรที่ทุก 2 ปี มีครั้ง เขาเรียกอะไร ถึงจะมีสิทธิ์สอบเข้าคณะแพทย์ แล้วล่าสุด ติดแพทย์ 30 คนรอบที่ 1 เหตุผลก็คือ มีขอนแก่นวิทยายน 5 คน สาธิต มี 3 คน เบญจม มี 5 คน อุดรพิทยานุกูล มี 5 คน รวมกันแล้วประมาณ 30 คน กลายเป็นเด็กที่รู้เรื่องก่อนว่า โรงเรียน ผู้บริหารรู้ว่าจะต้องสอบอะไรก่อนที่จะต้องสอบทุก 2 ปี ครั้ง เรื่องนี้ผมถามแก แกเป็นประธานเรื่องนี้แกบอกว่าจัดอบรมคณะผู้บริหารแล้ว ปัญหาก็คือว่าทำไมบางโรงเรียนยังไม่รู้ เรื่องนี้ท่านลองกลับไปเช็คกับคุณครูผู้รับผิดชอบนี่ประการที่ 1 ประการที่ 2 รูปแบบการสอบเข้ามหาวิทยาลัยเปลี่ยนอยู่เรื่อย TCAS ครูผู้เกี่ยวข้องทั้งมัธยมทั้งหมดรู้ระบบนี้หรือไม่ มันไม่ใช่แค่ผอ.รู้ ,รองผอ.รู้ หัวหน้าสายชั้นรู้ผมต้องการให้ครูสายชั้นมัธยมทั้งหมดรู้เรื่องนี้ TCAS คืออะไร ย่อมาจากอะไร **TCAS คือ เป็นระบบการคัดเลือกเข้ามหาวิทยาลัยรูปแบบใหม่** ,**TCAS ย่อมาจาก Thai University Center Admission System** มันรวมคะแนนแบบไหนแล้ว 5 รอบ แล้วรอบที่หนักที่สุดกลายเป็นรอบอะไร รอบที่ 5 ก็คือมหาวิทยาลัยเปิดอิสระ แล้วรอบนั้นเขาจะลดความเข้มทุกอย่างลงเพราะอะไร เขาจะเปิดสารพัดคณะและเขาจะดูดคนเข้ามหาวิทยาลัย เจ็งก่อนเพื่อนคือมหาวิทยาลัยเอกชน เพราะเข้ามหาวิทยาลัยรัฐ ชื่อก็ดีกว่า เครดิตดีกว่า จ่ายน้อยกว่าแล้วเปิดคณะกว้างกว่า รับแหลกใช้คำนี้ เข้าง่ายครับแต่ก็ยืนยันว่าจบยาก แต่สำคัญก็คือรูปแบบนี้โรงเรียนที่จัดสอนระดับมัธยมมีอะไรบ้าง โรงเรียนเทศบาลบ้านสามเหลี่ยม ,โรงเรียนเทศบาลวัดกลาง มี 2 โรงเรียน ครูที่สอนมัธยมทั้งหมดต้องรู้เรื่อง TCAS จะรู้ได้อย่างไรไปเชิญคนที่รู้ จัดอบรมร่วมกันของครู จัดอบรมร่วมกันของเด็กนักเรียนผู้ปกครองให้คำนวณระยะเวลาก่อนที่จะสอบ TCAS ดีๆ ผมทราบมาว่าเดือนกรกฏาคม 2561 โรงเรียนขอนแก่นวิทยายน จะจัดที่ Kice แล้วเชิญอธิการบดีมหาวิทยาลัยขอนแก่น มาเล่าให้ฟังเพื่อผู้ปกครอง เด็กนักเรียน ครูจะรู้เรื่องก่อน แล้วจะเตรียมตัวได้ ถ้าโรงเรียนเทศบาลวัดกลาง ,โรงเรียนเทศบาลบ้านสามเหลี่ยม แน่นอนครับ ท่านอธิการบดีมหาวิทยาลัยขอนแก่น อาจจะเกรงใจ ไปหามาระดับไหนใครรู้เรื่อง มาเป็นวิทยากร แล้วจัดรวมกันเลย 2 โรงเรียน ไม่ต้องรอมัธยมศึกษาตอนปลาย อาจจะเชิญผู้ปกครองให้เตรียมตัวตั้งแต่มัธยมศึกษาตอนต้นเพราะถ้ามันมีตัวที่สอบทุก 2 ปี ครั้ง แล้วเอาคะแนนตัวนี้ไปรวม ถ้าไม่ผ่านตัวนี้สอบหมอไม่ได้ ไม่รู้เรียกว่าสอบอะไร ไปหาการบ้านทำการบ้าน ผมพยายามถามในรายละเอียด กลายเป็นว่าข้อมูลรู้ดีกว่าคนอื่น แล้วก็เตรียมความพร้อมมากกว่าคนอื่น สาระสำคัญคืออะไร ครูมัธยมทั้งหมดรู้เรื่องนี้เท่ากันหมดหรือยังเรื่อง TCAS ผู้ปกครองทั้งหมดรู้ไหม นักเรียนทั้งหมดรู้ไหม ถ้าปีแรกสำหรับการปูพื้นฐานให้นักเรียนทั้งมัธยมศึกษาตั้งแต่ ม.1 – ม.6 เชิญรวดต้องจัดใหญ่เลย เด็กมัธยมทั้งสองโรงเรียน ผู้ปกครอง 2 โรงเรียน ครู 2 โรงเรียน มาฟังจากวิทยากร ทั้ง 2 โรงเรียนและคราวเดียวกัน 2.มีคนมาวิเคราะห์ให้ เพราะว่าอะไรระบบสอบ TCAS ใหม่คราวนี้ ใช้ Port ใช่ไหม ผลคะแนนสอบ GPAX , O-NET สอบอะไรต่อมิอะไร อันนี้ 30 อันนี้ 20 ฟังแล้วซับซ้อนมากเพราะไม่ได้ตาม แต่ฟังแล้วมันมีความรู้สึกว่าแต่ละรอบใช้คะแนนแต่ละรูปแบบที่แตกต่างกัน ดังนั้นถ้าจะสร้างต้นทุนให้กับลูกหลานกับนักเรียนจะต้องทำอะไรตั้งแต่ตอนนี้ ก็มอบนโยบายสำนักการศึกษา ทำเรื่องนี้ กรกฏาคม 2561 ถ้าช้ากว่าเขาเดือนสิงหาคม 2561 ทันไหม นะครับ เรื่องนี้เป็นเรื่องสำคัญ เพราะเขาใช้ผลงานแล้วใช้ผลการเรียน และ O-NET ก็ยังมี GPAX , GATPAT , GAT สำหรับอะไร PAT สำหรับอะไร ห้ารอบรวมต่างกัน แต่ละรอบก็ไม่เหมือนกันอีก ผู้ปกครองต้องรู้เรื่องนี้ แต่คนทึ่รู้ก่อนผู้ปกครองก็คือครู คนรู้ต่อจากครูคือนักเรียน รู้เสร็จแล้วอย่างไร รู้เสร็จถ้ามีกระบวนการเชิงวิเคราะห์เชื่อมโยง ว่าการเตรียมตัวที่จะรองรับระบบแบบนื้ คะแนนต่อจากนี้ไปสะสมอะไร แล้ววิธีการจะเรียนแบบไหนที่จะสะสมเรื่องแบบนี้ นี่เป็นเรื่องสำคัญ แน่นอนครับ โรงเรียนเทศบาลวัดกลาง กับโรงเรียนเทศบาลบ้านสามเหลี่ยม อาจจะมีสองรูปแบบ โรงเรียนเทศบาลบ้านสามเหลี่ยม เรามีทวิการปูพื้นฐานให้กับลูกหลาน ของพวกเราเพื่อจะไปทั้งสายอาชีพได้ด้วย ฟังรูปแบบ TCAS เสร็จ รูปแบบสายวิชาชีพ วันข้างหน้าไปหาวิทยากรที่จะวิเคราะห์อนาคตของประเทศ เมื่อวันที่ 31 พฤษภาคม 2561 ผมนำเสนอมหาวิทยาลัยเทคโนโลยีราชมงคลอีสาน วิทยาเขตขอนแก่น สิ่งหนึ่งที่ผู้ปกครองฝากความหวังว่าเมื่อลูกเขาจบมหาวิทยาลัยฯ แล้วลูกเขาจะมีงานทำ แต่คุณไม่เคยรู้เลยว่าคณะอะไรที่เรียนจบแล้วมีงานทำ นี่คือความน่ากลัว ทุกคนมีแต่รอจบปริญญาตรีแล้วหวังว่าจะมีงานทำ อนาคตหลายๆ สาขาวิชาชีพได้รับผลกระทบจาก AI (Artificial Inlelligence) อะไรที่ทำซ้ำๆไม่ต้องใช้สมองไม่ต้องครีเอท หุ่นยนต์ปัญญาประดิษฐ์ AI จะแย่งหมด คนที่ต้องพิมพ์ต้องคีย์อะไรพวกนี้ไม่ต้องใช้คนแล้ว จบอะไรมาที่จะต้องโดนแย่ง จบอะไรมาไม่มีอนาคต ไม่เคยมีใครวิเคราะห์เรื่องนี้ ผมเองอยากจะสร้างศูนย์ข้อมูลพยากรณ์แนวโน้มอนาคต ตอนนี้มันเห็นชัดครับ แม้กระทั่งเกษตร ยังโดนปัญญาประดิษฐ์ แย่งเลย ปลูกอ้อยยังต้องใช้โดน โกดังยักษ์ใช้หุ่นยนต์คนแบกหามไม่มี ระบบกดปุ่มเสร็จหุ่นยนต์ไปเสร็จของโดนผลักออกมาใส่เครื่องนี้ การบริหารคลังสินค้าเท่าไหร่เป็นแสนชนิด ใช้คนไม่กี่คน ผมเคยบอกว่าโรงสีใหญ่ๆเป็นร้อยๆล้าน เดี่ยวนี้ใช้คน 5 คน เลี้ยงไก่ใช้หุ่นยนต์วิ่ง 24 ชั่วโมง ต่อวัน ตาไปเซนเชอร์ฉายกวาดอย่างเดียว ใช้คนไปเฝ้ายังสู้หุ่นยนต์ไม่ได้ ดังนั้นต่อจากนี้ไปสิ่งที่อยากจะได้ข้อมูล ผมเองก็พยายามทำการบ้านของผม พยายามฟังและวิเคราะห์เพื่อเรียบเรียงและถ้าถ่ายทอดต่อได้ก็จะถ่ายทอดต่อไป สิ่งที่ไปนั่งอดทนฟังสิ่งที่น่ากลัวกลายเป็น AI ไปแล้ว ผมเคยยกตัวอย่างบางเรื่องง่ายๆ สั้นๆ เช่นอะไร เอาคนที่ไม่มีความรู้เชิงช่างและแยกเก้าอี้เอาไว้ให้คนไปต่อเก้าอี้ คนมันยังมีจินตนาการคงจะต่อสำเร็จได้ เดี่ยวนี้หุ่นยนต์นะครับเขาแยกเก้าอี้ให้หุ่นยนต์ หุ่นยนต์ใช้เวลามองศึกษา 10 นาที และใช้เวลาประกอบเก้าอี้ตัวนั้นภายใน 20 นาทีโดยไม่ได้มีโปรแกรมว่าคุณจะต้องต่อเก้าอี้ได้ แต่ก่อนต้องโปรแกรมเป็นอย่างๆ เดี่ยวนี้ AI มีพัฒนาการครับ พัฒนาการสะสมๆ จนกระทั่งเดี่ยวนี้ประเทศจีนประกาศไม่อนุญาตเผยเคล็ดลับการเล่นโกะ เพราะอะไรหนึ่งร้อยตาแข่งกับหุ่นยนต์ AI ให้ AI เรียนรู้ก่อนหน้าไม่กี่วัน พอแข่งกัน หุ่นยนต์ชนะ 100 ต่อ 0 ,โป๊กเกอร์ (Poker) AI ชนะแชมป์โลกโป๊กเกอร์ นี่คือความน่ากลัว แม้กระทั่งอะไรเราเคยประกาศ 7 สาขาวิชาชีพ ต่อไปนี้ไปในอาเซี่ยนไปได้ก็คือหนึ่งในนั้นสาขาบัญชี แล้วตอนนี้คนเรียนจบสาขาบัญชีน้อยมาก ใครจบบัญชีอนาคตการันตีไม่มีตกงาน ตอนนี้เริ่มหวั่นไหวเพราะ AI มันทำบัญชีได้แล้ว พนักงานสำนักการคลังจำดีๆ AI มันทำบัญชีได้แล้ว เรื่องแบบนี้ถามว่าถ้ามีข้อมูล และข้อมูลเหล่านี้ป้อนให้ครู และครูผ่านกระบวนการวิเคราะห์ให้ดี เวลาครูที่แนะแนวครูจะแนะแนวอนาคตได้ คาดการณ์เอาข้อมูลที่ดีๆมาคาดการณ์ได้ เรียนเก่งไม่เก่งไม่เกี่ยวแล้ว สำคัญก็คือเรียนเก่งไม่เก่งตอนนี้เรียนอะไรไปแล้วการันตีว่ามีงานทำ การสอนแนวใหม่ถ้าตราบใดศึกษาแบบเดิม การสอนความรู้แบบเดิมๆสอนไปเป็นลูกจ้างไปเป็นพนักงาน ต่อไปนี้ต้องมีแนวคิดเพิ่มขึ้นมาอีกตัวหนึ่งสอนไปเป็นผู้ประกอบการ การโตขึ้นเป็นผู้ประกอบการในอนาคตไม่อยาก เดี่ยวนี้สตาร์ทอัพ (Startup) จากเมืองนอกหนีประเทศตนเองหนีประเทศสิงคโปร์ เพราะต้นทุนการใช้ค่าครองชีพประเทศนั้นๆสูง เขามาทำธุรกิจสตาร์ทอัพ ที่ประเทศไทยไปแฝงตัวอยู่ที่จังหวัดเชียงใหม่ แฝงตัวอยู่ที่ภูเก็ต วันข้างหน้าอาจจะมาขอนแก่น มาทำโปรแกรมอยู่ที่นี้ มาพัฒนาอยู่ที่นี้ พัฒนาแอพพลิเคชั่น (Application) อยู่ที่นี้แล้วค้าขายได้ทั่วโลก เพราะว่าใช้เวลาพัฒนาอยู่ที่นี้กินที่นี้ก็ถูก พักที่นี้ก็ถูก อยู่สิงคโปร์แพง อยู่ญี่ปุ่นก็แพง อยู่เกาหลีแพง ช่องทางแบบนี้ สำหรับผู้ประกอบการวันข้างหน้ามองเห็นอนาคตที่ไกลๆ ไปได้ไกลแต่สตาร์ทอัพ ก็น่ากลัวตรงไหนรู้ไหมครับ 100 คนคิด 10 คนทำ 1 คนสำเร็จ ลูกหลานจะไปอย่างไร วันนี้โรงเรียนสายวิชาการ โรงเรียนเทศบาลสวนสนุก โรงเรียนเทศบาลวัดกลางตั้งใจจะไปทางนี้ ว่าสายวิชาจะต้องเข็ม สายวิชาชีพ สายวิชาชีวิต พวกเหล่านี้ทั้งหมดสุดท้ายแล้วมุ่งไปเรื่องอะไรครับ เรื่องของการใช้ชีวิตในวันข้างหน้า คาดการณ์ได้ไหมปัจจัยคุกคามผลกระทบ ตัวมากระทบลูกหลานคืออะไร ลูกหลานต้องมีความพร้อมจากวันนี้คืออะไร แก่จนป่านนี้ยังพยายามหาความรู้ เพื่อที่จะได้อะไรได้ถ่ายทอดได้แลกเปลี่ยน ถ้ายังอยู่ในวังวนเดิมๆกับความรู้เดิมๆ หนังสือเดิมๆกรอบเดิมๆลูกเราไปไม่ทันแล้ว แต่ผมก็ยังเชื่อมั่นอยู่เรื่องหนึ่งนะท่าน ผอ.ทั้งหลาย รองผอ.ทั้งหลาย ครูทั้งหลาย ผมยังเชื่อมั่นอยู่เรื่องหนึ่งพื้นฐานวิชาการอาจจะไม่เก่ง แต่สิ่งที่ร้องขอก็คือลองปลูกฝังอยู่สองเรื่อง เทคโนโลยีกับภาษาต่างประเทศ ครับเป็นทางออกสำหรับอนาคต ไปดูคนรับงานทุกวันนี้นะครับแม้กระทั่งเรารับสมัครงาน ถ้ามีพื้นฐานภาษาอังกฤษ มีการใช้โปรแกรมได้อย่างโน้นอย่างนี้ได้มันเข้าตา เพราะอะไรไปดูเกรดเหมือนๆกัน พวกกลางๆก็จะกลางๆพวกสูงๆก็จะสูงๆ ทักษะชีวิตตัวที่สะสมพอสู้กันไม่ได้ เพื่อแลกเปลี่ยนเพื่อให้ครูของเรากระตื้อรือร้นการหาความรู้ใหม่ หาข้อมูลใหม่อยู่เสมอ สิ่งที่ยากที่สุดอันดับแรกก็คือการหาความรู้นะครับ สิ่งที่ยากกว่านั้นก็คือวิเคราะห์ความรู้และการเชื่อมโยง สุดท้ายเชื่อมโยงไม่ได้ก็ไปไม่ได้

**มติที่ประชุม : รับทราบและมอบหมาย**

 **1.สำนักการศึกษา ประสาน 11 โรงเรียน ขอดูผลสอบ O-NET ย้อนหลัง ของแต่ละโรงเรียน**

 **4.4 เรื่องนโยบายการประกวดรางวัลพระปกเกล้า**

**นางสาวสุวนันท์ สีดาเหลา นักวิเคราะห์นโยบายและแผนชำนาญการ**

เรียนนายกเทศมนตรี ท่านคณะผู้บริหาร และหัวหน้าส่วนการงานทุกท่านค่ะ ตามที่ได้นำเรียนปรึกษาท่านนายกเทศมนตรี เรื่องการส่งประกวดรางวัลพระปกเกล้าประจำปี 2561 ด้านการเสริมสร้างสันติสุขแลความสมานฉันท์ ท่านนายกฯมีดำริให้นำเข้าวาระการประชุม คทม.นะคะ ขออนุญาตนำเรียนข้อมูลเบื้องต้นก่อนว่า

นโยบายการประกวด รางวัลพระปกเกล้าประจำปี 2561

ด้านการเสริมสร้างสันติสุขและความสมานฉันท์

ปี 2562 ส่งผลงานไม่น้อยกว่า 3 นวัตกรรม

1.เยาวชนอาสาเฝ้าระวังเมือง ..... สำนักการศึกษา

2.LRT …... สำนักการช่าง

3.อาสาสมาร์ท(ต่อยอด) ...... กองวิชาการและแผนงาน

4.รถสองแถวระบบดิจิทัล

หมายเหตุ ทุกสำนัก/กองอาจเสนอโครงการอื่นที่เหมาะสมเพื่อโปรดพิจารณา

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ก็คือเหลือโล่ทองคำโล่เดียว

**นางสาวสุวนันท์ สีดาเหลา นักวิเคราะห์นโยบายและแผนชำนาญการ**

 ใช่ค่ะ ในหลักเกณฑ์การที่มีสิทธิ์ประกวดพระปกเกล้าทองคำนะคะ ซึ่งพระปกเกล้าทองคำจะประกวดปีเว้นปี ค่ะ หลักเกณฑ์ก็คือต้องได้รับรางวัลความเป็นเลิศ 2 ครั้ง ภายใน 5 ปี ถึงจะมิสิทธิ์ประกวดพระปกเกล้าทองคำ ตามที่ได้ตั้งเป้าหมายไว้คือปี 2563 จะมีการประกวดรางวัลพระปกเกล้าทองคำ ซึ่งปี 2561 ท่านนายกฯมีนโยบายยกเว้นการประกวด เพื่อที่จะให้ปีนี้เป็นปีแห่งการเตรียมผลงานเพื่อที่จะส่งประกวดในปี 2562 หากได้รับรางวัลความเป็นเลิศแล้ว เราก็จะมีรางวัลความเป็นเลิศ 2 ครั้ง ภายใน 5 ปี ก็คือปี 2558 และปี 2562 ถึงจะมีสิทธิ์ประกวดรางวัลพระปกเกล้าทองคำในปี 2563 ค่ะ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ถ้าปีนี้งดเว้นก็แปลว่าไม่มีสิทธิ์ประกวดพระปกเกล้าทองคำใช่ไหม

**นางสาวสุวนันท์ สีดาเหลา นักวิเคราะห์นโยบายและแผนชำนาญการ**

 ในปี 2561 ปีนี้เป็นปีแห่งการเตรียมตัวค่ะ ปี 2562 ประกวดเพื่อให้ได้รับรางวัลแห่งความเป็นเลิศ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 แปลว่า ปี 2562 ต้องลุ้นให้ได้รางวัลความเป็นเลิศ

**นางสาวสุวนันท์ สีดาเหลา นักวิเคราะห์นโยบายและแผนชำนาญการ**

 ค่ะ เพื่อที่จะใช้สิทธิ์เป็นเลิศ 2 ครั้ง ภายใน 5 ปี ก็คือปี 2558 และปี 2562 เพื่อที่จะลุ้นมีสิทธิ์ประกวดพระปกเกล้าทองคำในปี 2563 ค่ะ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 แล้วเราเตรียมโครงการอะไรไว้ที่เราตั้งใจ อาสาเฝ้าระวังเมือง LRT เสริมสร้างสันติสุขและความสมานฉันท์

ก็แปลว่าถ้าปี 2561 ทำได้ ปลายปี ต้นปีเริ่มลงเสาเข็มจริง LRTจะส่งเข้าประกวด ถ้าไม่สมานฉันท์ โครงการนี้จะเกิดขึ้นไม่ได้ กับอาสาเฝ้าระวังเมือง เป็นการต่อยอดจากเยาวชนชายขอบ ให้สำนักการศึกษาไปรวบรวมปฏิบัติการต่อยอดของเยาวชนชายขอบ ผมประทับใจเขาตรงที่เขาสามารถคือถ้ารถจักรยานยนต์หายเด็กพวกนี้ไปตามกลับมาได้ อาสาสมาร์ท(ต่อยอด) มีไหมท่านรองนายกฯ ธวัชชัย และคณะ รถสองแถวระบบดิจิทัล ทำได้จริงใช่หรือไม่ นี้เป็นกลุ่มเป้าหมายที่จะส่งปี 2562 ดังนั้นมอบหมายดังต่อไปนี้ สำนักการศึกษาไปทำในปี 2561 ให้สำเร็จ อาสาเฝ้าระวังเมือง ให้ใส่ใจและทำเรื่องนี้อย่างจริงจัง ,สำนักการช่าง เรื่อง LRT ผมอยู่ในกระบวนการอยู่แล้วผมก็จะผลักดันเอง อาสาสมาร์ท กองวิชาการเป็นหลัก และแน่นอนมีสำนักการช่างด้วย และรองนายกฯ ธวัชชัย ทำเรื่องนี้มาตั้งแต่ต้น ให้ไปทำเรื่องนี้อย่างจริงจัง รถสองแถวสมาร์ท เป็นการร่วมกับเครือข่ายคนรุ่นใหม่ ตรงนี้มี ผอ.ธวัชชัย อยู่ให้เอารายละเอียดมารายงาน รองนายกฯ ธวัชชัย เพื่อไปทำเรื่องนี้ให้เป็นนโยบายเตรียมรูปร่างให้สมบรูณ์ แล้วปี 2562 ส่งเข้าประกวดนะครับว่าปีนี้ส่ง LRT ก็ไม่คืบหน้าเท่าไหร่ ถ้าลงเสาเข็มมี Tramน้อยเกิดขึ้นได้สู้ได้เลย

**มติที่ประชุม : รับทราบและมอบหมาย**

 **1.สำนักการศึกษาไปรวบรวมผลงานอาสาเฝ้าระวังเมือง การต่อยอดของเยาวชนชายขอบ**

 **2.สำนักการช่าง เรื่อง LRT**

 **3. กองวิชาการและแผนงาน อาสาสมาร์ท**

* 1. **เรื่องรายงานรายรับจริง – จ่ายจริง ประจำเดือนเมษายน 2561**

**นางเบญญภา พัชรพิบูลชัย ผู้อำนวยการส่วนบริหารงานคลัง**

 เรียนท่านนายกเทศมนตรี , คณะผู้บริหาร และผู้เข้าร่วมการประชุมทุกท่าน วันนี้สำนักการคลังขอเสนอรายรับจริง ประจำเดือนเมษายน 2561

**รายงานสรุปรายรับจริงประจำเดือน เมษายน 2561**

รายรับจริง 860,660,339.57

รายจ่ายจริง 626,038,890.03

รับจริงสูงกว่าจ่ายจริง 234,621,449.54

 

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 หมวดภาษีอากร ตอนนี้ 51 % คาดว่าจะเข้าครบตามที่ประมาณการไหม

**นางเบญญภา พัชรพิบูลชัย ผู้อำนวยการส่วนบริหารงานคลัง**

ได้เรียนถามทางด้านฝ่ายพัฒนารายได้นะคะ คาดว่าจะเก็บเกินประมาณการอยู่นะคะ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

นี่เป็นยอดที่เราเก็บเองใช่ไหม

**นางเบญญภา พัชรพิบูลชัย ผู้อำนวยการส่วนบริหารงานคลัง**

 ใช่ค่ะมีภาษีโรงเรือน ภาษีบำรุงท้องที่ ภาษีป้าย และอากรฆ่าสัตว์ ค่ะ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ค่าธรรมเนียม ค่าปรับ ใบอนุญาต อันนี้เขาจะจัดส่งให้ใช่ไหม

**นางเบญญภา พัชรพิบูลชัย ผู้อำนวยการส่วนบริหารงานคลัง**

 มันจะประกอบด้วยหลายตัวค่ะ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ของเราด้วยของเขาด้วย รายได้จากทรัพย์สิน 58 % แล้วแนวโน้มจะเป็นอย่างไร

**นางเบญญภา พัชรพิบูลชัย ผู้อำนวยการส่วนบริหารงานคลัง**

 คาดว่าจะเท่ากับประมาณการค่ะ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ประมาณการรายได้จากสาธารณูปโภค และการพาณิชย์

**นางเบญญภา พัชรพิบูลชัย ผู้อำนวยการส่วนบริหารงานคลัง**

 อันนี้เป็นของสถานธนานุบาลที่ส่งยอดมา จะทราบตอนประมาณสิ้นปีนะคะ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 คาดว่าจะลดลงใช่ไหม สำคัญคือหมวด 7 ภาษีจัดสรรให้ ปีนี้ได้แล้วกี่เปอร์เซ็นต์ นะ

**นางเบญญภา พัชรพิบูลชัย ผู้อำนวยการส่วนบริหารงานคลัง**

 ทั้งหมดอยู่ที่ 58.02 %

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 แล้วแนวโน้มจะเป็นอย่างไร

**นางเบญญภา พัชรพิบูลชัย ผู้อำนวยการส่วนบริหารงานคลัง**

 เท่าที่ดูสถิตินะคะ ก็คาดว่าจะได้รับสูงกว่าประมาณการไว้ค่ะ

**นางรุ่ง วิศิษฐารักษ์ ผู้อำนวยการสำนักการคลัง**

ขออนุญาตนะคะ ขอแจ้งว่าน่าจะเป็นไปตามประมาณการไว้ก่อนค่ะ น่าจะสูงกว่าบางตัวค่ะ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ในภาพรวมบางตัวจะสูงกว่าประมาณการไหม

**นางรุ่ง วิศิษฐารักษ์ ผู้อำนวยการสำนักการคลัง**

 แนวโน้มน่าจะสูงกว่า ตอนนี้ได้ดูตัวเลขที่ไม่เป็นไปตามประมาณการรายรับก็คือหมวดของเงินอุดหนุนทั่วไป ที่เป็นเรื่องของเบี้ยยังชีพผู้สูงอายุ กับเบี้ยยังชีพผู้พิการ ตอนนี้ที่ดูถ้าดูตามงวดที่เขาจัดสรรมา 3 งวด เท่ากัน และงวดที่ 4 ก็คาดว่าจะเท่ากันอีก 3 งวด มันจะติดลบอยู่ประมาณ หกล้านกว่าบาทและก็เบี้ยยังชีพผู้สูงอายุจะติดลบอยู่ประมาณสองล้านกว่า ซึ่งตรงนี้กำลังให้น้องเขาวิเคราะห์ตัวเลขให้อยู่นะคะ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 สำนักสวัสดิการสังคมกับสำนักการคลังช่วยตาม ว่าแนวโน้มตกลงแล้วรัฐจะทำอย่างไร เพราะประกาศออกไปแล้ว และรัฐรับผิดชอบในการจ่ายเพียงแต่แค่จ่ายผ่านเราให้เราไปจ่าย แล้วจ่ายไม่ครบเราไม่เดือดร้อนหรอกเรามีเงินสะสมที่จะจ่ายแต่ว่าเรารับอย่างนี้ไม่ได้ ประการที่ 2 ในส่วนของการดำเนินการที่ว่านี้คนเดือดร้อนที่สุดไม่ใช่เรา เทศบาลเล็กจะตายนะครับ อุดหนุนทั่วไป ตัวอื่นไม่น่าจะมีปัญหาใช่ไหมครับ ตัวไหนที่น่าจะน้อย

**นางรุ่ง วิศิษฐารักษ์ ผู้อำนวยการสำนักการคลัง**

 อุดหนุนทั่วไปด้านการศึกษานะคะ ดูตามสถิติตัวเลขพอดีในนี้ยังไม่มี

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ให้สำนักการศึกษาเป็นการบ้านว่าตัวเลขตัวนี้ ณ วันนี้ แนวโน้มและคาดการณ์จะเป็นอย่างไรข้อมูลจากข้างในมีไหม จะได้มาแบบนี้อีกหรือให้ทำการบ้านด้วย ครับเรื่องนี้เป็นเรื่องสำคัญ ไม่อย่างนั้นโครงการที่ตั้งเอาไว้มันจะไม่ได้ทำและได้รับผลกระทบนะครับ

****

****

**เทศบาลนครขอนแก่น**

**รายจ่ายจริง ปีงบประมาณ 2561**

**รายละเอียดเงินสะสมที่นำไปใช้จ่ายได้**

 เงินสะสมที่นำไปใช้ได้หลังหักที่ต้องส่งฝาก ก.ส.ท. 683,067,278.79 บาท

  **หัก** สำรองจ่ายเงินสะสมที่มีภาระผูกพันแล้วแต่ยังไม่ได้จ่าย 40,585,000

 สำรองงบบุคลากรประมาณ 6 เดือน (50,000,000x6) 300,000,000

 เบี้ยยังชีพผู้สูงอายุ (เดือนละ 7,800,000x3) 23,400,000

 เบี้ยยังชีพผู้พิการ (เดือนละ 1,500,000x3) 4,500,000

 เบี้ยยังชีพผู้ป่วยเอดส์ (เดือนละ 45,000x3) 135,000  **368,620,00**0 บาท

เงินสะสมคงเหลือ 314,447,278.79 บาท

 **หัก** สำรองกรณีสาธารณะภัย 10%  **31,444,727.88** บาท

คงเหลือเงินสะสมที่นำไปใช้จ่ายได้  **283,002,550.91** บาท

ทุนสำรองเงินสะสม 445,465,318.28 บาท

**หัก** (สำรองร้อยละ 25 ของประมาณการรายจ่ายปี 61 = 1,350,983,050x25%) 337,745,762.50 บาท

ทุนสำรองที่สามารถใช้ได้โดยสภาโดยไม่ต้องอนุมัติผู้ว่าราชการจังหวัด 107,461,970.69 บาท

**มติที่ประชุม : รับทราบ**

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

ก็แนวโน้มปีนี้บางตัวก็น่าจะเกินประมาณการ บางตัวก็รอลุ้นว่าจะขาดหรือไม่ ก็จะติดตามสถานการณ์นี้ไปเรื่อยๆ

 **ระเบียบวาระที่ 5 เรื่องอื่นๆ**

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

สถานการณ์โรงเรียนเทศบาลสวนสนุก กรณีที่มีทั้งแม่ค้ากับผู้ปกครองที่ร้องผ่านทางโซเซียลมีเดียมอบสำนักการศึกษา มอบรองนายกฯ ไปดำเนินการช่วยรายงานสถานการณ์ให้ฟังหน่อยครับว่าตอนนี้ไปถึงไหนครับ

**นายยุทธ วงษ์ศิริ ผู้อำนวยการสำนักการศึกษา**

เรื่องแม่ค้าโรงเรียนเทศบาลสวนสนุก ที่ไปร้องในโซเซียลมีเดีย ทางแม่ค้ากลุ่มที่ได้มีการประมูลไว้ในโรงเรียน มีการทำหนังสืออุทรณ์ที่นายกฯสั่งให้ชะลอการจำหน่ายสินค้าไว้เมื่อได้รับเมื่อวานนี้จากคนที่ประมูลได้สหการหนึ่งคนและกลุ่มแม่ค้าที่ประมูลได้เขาอุทธรณ์หนังสือซึ่งตอนนี้ทางเทศบาลเราก็ได้แต่งตั้งคณะกรรมการสอบข้อเท็จจริงซึ่งท่านรองฯ ธณาวุธ เป็นประธาน และนิติกร และท่านนายกฯก็ลงนามในคำสั่งเรียบร้อยแล้ว ท่านรองฯธณาวุธ ที่เป็นประธานพึงไปสอบกลับมาวันนี้ คาดว่าวันจันทร์จะได้แจ้งให้คณะนี้ดำเนินการสอบข้อเท็จจริง จะได้ตอบหนังสือฝ่ายแม่ค้า

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 มีสองเรื่องเหตุการณ์ที่เกิดขึ้นมีทั้งแม่ค้าและบางคนเป็นผู้ปกครอง บางคนแอบอ้างเป็นผู้ปกครองเอาปัญหาของการร้องขึ้นมาเขียนเป็นข้อๆ

 1.ร้องว่าอาหารไม่พอ เข้าแถวยาวเรื่องนี้จริงเท็จแค่ไหน คำตอบว่าอย่างไร

**นายยุทธ วงษ์ศิริ ผู้อำนวยการสำนักการศึกษา**

 เรื่องนี้ก็มีนักข่าวจากเนชั่น มาดูมาทำข่าวและดูว่าเป็นจริงตามที่ร้องเรียนหรือไม่นะครับ ซึ่งผมกับ รองนายกเทศมนตรีชัชวาล พรอมรธรรม ก็ไปดูด้วยวันนั้น นักข่าวเขาบอกว่าไม่เป็นไปตามที่เขาร้องเรียน เพราะ ทางโรงเรียนเทศบาลสวนสนุกก็แบ่งเป็นสายชั้นกระจายอาหารไป จับเวลาแล้วไม่ถึง 15 นาที

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 2.ขนมที่เคยได้กิน ไมได้กินเพราะมีนโยบายใหม่ แน่นอนนโยบายชัดแต่แน่นอน นโยบายที่ชัด การประกาศการแจ้งและการตอบสนองได้ประกาศให้ผู้ปกครองและรู้รับทราบหรือไม่

**นายยุทธ วงษ์ศิริ ผู้อำนวยการสำนักการศึกษา**

 ตอนนี้ผมคิดว่าท่านผอ.ช่อเอื้อง ฤกษ์รุจิพิมล ให้คำตอบนะครับ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 เปิดเวทีกับผู้ปกครองหรือยัง

**นางช่อเอื้อง ฤกษ์รุจิพิมล ผู้อำนวยการสถานศึกษาโรงเรียนเทศบาลสวนสนุก**

วันประชุมผู้ปกครองได้แจ้งให้ผู้ปกครองรับทราบแล้วค่ะ วันที่ 1 – 3 พฤษภาคม 2561 พอดีมีโอกาสได้เข้าร่วมกับผู้ปกครองทุกสายชั้นนะคะ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 วันที่ 1 – 3 พฤษภาคม 2561 ในแต่ละวันก็มีสายชั้นของแต่ละวัน ที่ได้มีโอกาสประชุมร่วม แล้วผู้ปกครองที่รับฟังแล้วผลสะท้อนเป็นอย่างไร

**นางช่อเอื้อง ฤกษ์รุจิพิมล ผู้อำนวยการสถานศึกษาโรงเรียนเทศบาลสวนสนุก**

 ผู้ปกครองก็สะท้อนในทางบวกนะคะ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ให้ความร่วมมือเป็นส่วนใหญ่

**นางช่อเอื้อง ฤกษ์รุจิพิมล ผู้อำนวยการสถานศึกษาโรงเรียนเทศบาลสวนสนุก**

 เรื่องที่ผู้ปกครองแจ้งว่าห้ามนำขนม ไม่ให้ซื้อขนม ไม่ให้นำนมเข้ามาดื่ม ไม่เคยได้แจ้งค่ะท่าน และหลังจากนั้นมาผู้ปกครองหลาย ๆ คน ก็ให้กำลังใจ เราก็ได้แจ้งให้ทราบและก็เรื่องแม่ค้าที่เข้ามาตั้งแต่วันแรกค่ะ กลุ่มแม่ค้า ที่ประมูลไม่ได้เข้ามาร้องขอที่อยากจะเข้ามาขาย แล้วกลุ่มแม่ค้าที่ประมูลได้ก็อยากจะมาขายเช่นเดียวกันหลังจากนั้นทั้งแม่ค้าที่ประมูลได้และประมูลไม่ได้ก็จับมือกันเข้ามาหาท่านรองฯชัชวาล นะคะ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ขั้นตอนต่อจากนี้ไปเตรียมการไว้อย่างไรครับ

**นายชัชวาล พรอมรธรรม รองนายกเทศมนตรีนครขอนแก่น**

หลังจากที่แม่ค้าได้เดินทางมาพบผม ในวันที่ 8 พฤษภาคม 2561 ประมาณ 07.00 น. ผมก็ได้ให้แม่ค้าทุกคนทำคำร้องถึงนายกเทศมนตรีนะครับ แล้วก็ได้ขอให้ท่านนายกฯ ตั้งคณะกรรมการสอบข้อเท็จจริง หลังจากคณะกรรมการสอบข้อเท็จจริงเสร็จก็จะนำเรียนท่านนายกฯ ครับว่าจะต้องดำเนินการอย่างไรต่อครับ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 มี 2 – 3 ทางเลือก แต่ก่อนจะไปทางเลือกก็คือการแก้ปัญหาในขณะนี้ แล้วผมยอมรับว่าปัญหาจะยุติ ก็ต่อเมื่อเห็นชอบตรงกันระหว่างรองนายกฯ ผอ.สำนักการศึกษา ผอ.โรงเรียน ว่าปัญหาการร้องเรียนความไม่สะดวกผมต้องการให้เขียนเป็นข้อๆ ไว้ ความไม่สะดวกที่ว่าสามารถตอบได้ครบ จากลบที่กล่าวหามันกลับกลายเป็นบวกในแง่ของนโยบายที่ชัดและสอดคล้องกับนโยบายเรื่องสุขภาพ เรื่องความสะอาด เรื่องวินัย เรื่องสิ่งที่เหมาะสมกับสุขภาพของเด็กจากลบที่กล่าวหาแก้ได้ แก้ได้เสร็จกลับกลายเป็นผลบวกต่อเด็กต่อผู้ปกครองและต่อโรงเรียน สำคัญที่สุดก็คือการหยิบยกเอาปัญหามาตั้งเป็นข้อๆเป็นปัญหาที่ถูกต้องและใช่ ดังนั้นที่คุยแบบเร็วๆปัญหามีเพียงข้อสองข้อแต่ลองดูดีๆ หยิบยกปัญหาที่ร้องเรียนเป็นปัญหาที่ใช่และเป็นปัญหาที่แท้จริง หาปัญหาเหล่านี้ให้เจอกับแนวทางการแก้ปัญหา ลำพังเพียงแค่นโยบายอาจจะไม่ใช่การแก้ปัญหา แต่ปัญหาที่เกิดขึ้น บังเอิญนโยบายไปสอดรับก่อให้เกิดการแก้ไขปัญหา แล้วส่งผลดีกับการแก้ไขปัญหา ทำกระบวนการพวกนี้ให้ครบ แล้วพิจารณาเสร็จแล้วผมรอฟังรายงานว่าปัญหามีอะไรบ้างแก้ปัญหาอย่างไร แล้วปัญหาที่แก้แล้วเกิดผลดีอย่างไรกับโรงเรียน นั้นคือเรื่องที่ 1 เรื่องที่ 2 การ ตั้งคณะกรรมการสอบก็สอบไปตามระเบียบฯ แต่ต้องคิดต่อไปแล้ว เมื่อสอบแล้วเสร็จปัญหาจำนวนรายที่มีทั้งประมูลได้และไม่ได้ เตรียมทางเลือกไว้อย่างไร คนประมูลได้แปลว่าเราต้องรับผิดชอบต่อไหมกับการประมูล ก็ต้องให้ไปสอบเรื่องนี้ คนที่เคยได้ขายแล้วไม่ได้ขายเนื่องจากการประมูล แล้วจะยังไงต่อ มี 2 กลุ่ม ทั้งหมดเป็นกลุ่มที่เคยได้ขายแล้วประมูลได้กับประมูลไม่ได้ ถ้ารีบดำเนินการ ณ วันนี้ นโยบายที่ชัด ร้านต่อจากนี้ไปเท่านั้น ควรจะเป็นอย่างไรรีบทำรายละเอียดเพื่อประกาศเป็นระเบียบการขาย สมมุติ ต้องรอผลสอบออกมาก่อน การแก้ปัญหาแม่ค้าก็ต้องเตรียมการทั้งหมดมีกี่ราย

**นางช่อเอื้อง ฤกษ์รุจิพิมล ผู้อำนวยการสถานศึกษาโรงเรียนเทศบาลสวนสนุก**

 ถ้าเขามาจำหน่ายทั้งหมดประมาณ 25 ราย ค่ะ ทั้งประมูลได้กับประมูลไม่ได้ค่ะ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 รอผลสอบว่าระเบียบฯ การประมูลการดำเนินการประมูล ผลของการประมูลถูกต้องหรือไม่ถูกต้องตามระเบียบ เรื่องที่ 1 เรื่องที่ 2 เมื่อได้ข้อยุตินี้แล้วก็ให้เตรียมแผนในเบื้องต้นจะได้ไม่ฉุกละหุกจะผิดจะถูกอย่างไรไปว่ากันตามผลสอบ แต่ปัญหาก็คือ 25 ราย ที่ว่านี้ควรจะอย่างไร ถ้าจะเข้าสู่เงื่อนไขของการได้ขาย ต้องปฏิบัติตามระเบียบอะไร ระเบียบฯที่ว่านี้ออกด้วยระเบียบฯอะไร แล้วระเบียบฯ นั้นๆถูกต้องและเหมาะสมใช่หรือไม่ 1.การจะออกระเบียบมันเกี่ยวข้องกับนโยบายเกี่ยวข้องกับระเบียบฯใหญ่ ถ้ามีระเบียบฯใหญ่ให้อ้างกับมีนโยบายให้อ้างกับการออกมาตรการร้านที่จะมาขายต่อไปนี้จะต้องปฏิบัติตามเงื่อนไขดังต่อไปนี้

 1.สินค้าอะไร ประเภทอะไร อาหารประเภทอะไร ขนมประเภทอะไร

 2.ถ้าจะขายเงื่อนไขการเข้าขายถูกไหมครับ ระบบการเข้าต้องผ่านระบบอะไร ประมูลไหม หรือผ่านคณะกรรมการกลั่นกรองไหม คณะกรรมการคัดเลือกไหม นโยบายใหม่สมมุติอาหารประเภทนี้ ขนมประเภทนี้ สินค้าประเภทนี้มีได้ไม่เกินกี่ราย ก็ไปทำตุ๊กตาพวกนี้เอาไว้ หลังจากผลสอบแล้วเสร็จจะได้คลี่คลายในเรื่องนี้ต่อได้ทันที แต่ถ้าไม่ตั้งตุ๊กตาไว้ก่อนจะลำบาก จากปัญหาทั้งหมดที่เกิดขึ้น แนวทางการแก้ไขปัญหาด้วยอะไร ใช้อะไรเป็นตัวแก้ พอแก้เสร็จแล้วเป็นผลบวกผลลบอย่างไรครบหมดแล้วตอนนี้รายงานได้ก็รายงาน 2. พอผลสอบแล้วเสร็จการดำเนินการกับ 25 ราย ที่เหลือมีแนวทางเลือกอะไรบ้าง ทางเลือกที่ 1 สมมุติ 25 รายให้ขายต่ออาศัยอะไรได้ขายต่อ กับ 2 ไม่ให้ขายต่อทั้ง 25 ราย 3.ให้ค้าขายแค่บางราย จะมีได้ขายทั้งหมด ไม่ได้ขายทั้งหมด ได้ขายบางราย ถ้าไม่ได้ขายทั้งหมดเกิดจากอะไร ได้ขายทั้งหมดเกิดจากอะไร แล้วถ้าได้ขายทั้งหมดกับไม่ได้ขายทั้งหมดเหตุผลอะไร ไม่ได้ขายทั้งหมดเหตุผลอะไร หรือได้ขายบางรายเหตุผลอะไร สำหรับผมเองน่าจะเกิดทางเลือกที่ 3 คือได้ขายบางราย แต่รายที่จะได้ขายต้องผ่านกระบวนการอะไรที่ถูกต้องตามระเบียบฯ และเหมาะสมกับโภชนาการด้วยอย่างนี้เป็นต้น ก็ไปคิดเผื่อเรื่องพวกนี้ด้วย ผมยังเคยบอกว่าวันที่น้ำประปาไม่ไหลแล้วเรารีบประกาศมาตรการออกมาเพราะวันนั้นสิ่งที่เกิดขึ้นตัวเล็กตัวน้อยเสียเปรียบ ตัวใหญ่มีบารมี มีความสัมพันธ์ที่ดีใช้เส้นต่อมิอะไร โรงแรมแห่งหนึ่งได้น้ำไป 8 คันรถสถานที่แห่งหนึ่งใช้คนมากระซิบไปให้บริการศูนย์สรรพสินค้าแห่งหนึ่งด้วยเส้น และจะมีโดยจังหวัดสั่งว่าต้องไปโรงพยาบาลอย่างโน้นอย่างนี้ แล้วคิวที่รอระหว่างภาคประชาชนไม่มีเลย รถก็มีอยู่จำกัดแล้วความเดือดร้อนนับหมื่นหลังคาเรือน ถ้าเป็นอย่างนี้สมมุติบอกว่าให้มาแจ้ง มาแจ้งเสร็จแล้วให้คิวพอให้คิวเสร็จแล้วกว่าจะไปหาเขาอีกวันหนึ่งก็ไม่ถึงเพราะรถก็มีอยู่น้อย หลังคาเรือนก็มีอยู่เยอะ คนที่ช่วยตัวเองได้ก่อนกรุณามาหาเราเอารถมารับเพื่อให้เกิดความเท่าเทียมก่อน แล้วงดให้บริการหน่วยงานใหญ่ พอโพสต์เสร็จก็มาคนต่อว่า รถจักรยานยนต์หรือ กระหน่ำก็มี แล้วก็มีพนักงานตัวเล็กๆคนหนึ่งมาอธิบายแทน เราก็ต้องการแบบนี้ในองค์กรของเรา แล้วหลังจากนั้นก็มีเหตุการณ์อื่นๆ ก็เริ่มมีพนักงาน มีผู้บริหาร มีผอ.สุรางค์ มีใครต่อใคร มีรองนายกเทศมนตรี ออกไปโพสต์ตอบกับหลายๆเหตุการณ์ นี่คือสิ่งที่ผมรอคอยมานาน ก็คือเราเป็นครอบครัวเดียวกัน ปลัดเทศบาลพูดเมื่อสักครู่ว่าเราเป็นรั้วเดียวกันเราเป็นครอบครัวเดียวกัน กับเวลาเกิดเหตุคนครอบครัวเดียวกันส่วนใหญ่เขาจะอยู่ดู ไม่รู้สึกเป็นเดือดเป็นร้อนร่วมกัน แต่ถ้าเมื่อไหร่รู้สึกเป็นเดือดเป็นร้อนร่วมกันช่วยตอบไปหน่อยเพราะนายกฯไม่รู้ทุกเรื่อง ผมยังใส่ใจผมพยายามโทรไปหาต้นสังกัดต้นเรื่องโทรหารองนายกเทศมนตรี โทรหาผอ.สำนัก โทรหาผอ.ส่วน คนที่รู้เรื่องกรุณาตอบแทนผมหน่อย ผมพิมพ์ตอบทุกเรื่องไม่ไหว มีเฟสแต่ละกองสำนัก เรื่องของท่านกรุณาตอบแทนหน่อยเพียงแค่ตอบแทนผิดถูกผมเป็นแบล็คอยู่เบื้องหลังอยู่แล้ว พอถึงปั้นปลายสุดท้ายมันพลาดคนที่รับผิดชอบเป็นผมอยู่แล้ว ผมพร้อมจะรับสถานการณ์สุดท้ายเสมอ แต่ในเบื้องแรกที่ผมไม่มีข้อมูลมันต้องมีคนช่วยแก้ให้ตอบให้ยังคงอยู่ในระบบปกติเช่น เมื่อวานนี้เห็นเขาโพสต์โครงจัดงานสงกรานต์ยังคงอยู่ พายุก็แรงเกิดมันมาแล้วมันโค่นทับใส่คนสุดท้ายเราก็เป็นจำเลยแล้วเป็นก้าวต่อไปเป็นบทเรียนก็คือเสร็จงานแล้วรีบเก็บ อย่ารอสงกรานต์แล้วไปทำสุ่มวันออกพรรษามันนานเกินไปมันผ่านหน้าฝนมันเสี่ยงแล้วเสร็จงานหลายงานมหัศจรรย์พรรณไม้ก็ทิ้งซากเอาไว้พวกอย่างนี้ไม่มีระบบปฎิบัติการเทศบาลนครอุดรธานีวันนี้เขาโชว์งานวันต่อมาเขาโพสต์โชว์เก็บหมดแล้วครับ ทำไมเราไม่มีระบบแบบนี้บ้างอย่างนี้เป็นต้นเรามีข้ออ้างของเราเสมอว่าเราไม่ปฏิบัติหรือเป็นเงื่อนไขที่ปฏิบัติช้า ก็เป็นเรื่องปกติ แต่ถ้าเมื่อไหร่เราปรับวิธีการจัดการได้เรื่องแบบนี้จะไม่เกิด ประการสุดท้ายคืออะไรความรู้สึกร่วมของการเป็นเจ้าของร่วม ถ้าไม่มีใครรู้สึกเป็นเจ้าของออกมาปกป้ององค์กรตัวเองมันก็จะลำบากเห็นผู้นำออกมา ผอ.ช่วยออกมาโพสต์ตอบ พยายามที่จะตอบ สุดท้ายก็เริ่มมีกำลังใจมีคนคอมเม้นท์ ก็แสดงอาการการมีกำลังใจก็ชื่นชม สถานการณ์ที่คนโดนกระหน่ำเยอะๆก็จะรู้สึกโดดเดี่ยว แต่ถ้าเมื่อไหร่ก็ตามมีพรรคพวก มีเพื่อนมีผู้ใต้บังคับบัญชามีเพื่อนผู้ร่วมงานเริ่มออกมา ออกมาพูดออกมาชี้แจง เกิดอะไรขึ้นผิดพลาดผมรับผิดชอบอยู่แล้ว แต่สิ่งที่ผมต้องการก็คือผมต้องการแบบนี้ ต้องการแนวร่วมแบบนี้มันเริ่มมีปรัชญาที่ดีขึ้นเรื่อยๆ สำหรับองค์กรของเรา ดังนั้นไม่ต้องรออะไรที่รู้และอธิบายได้ก็ออกมา สิ่งที่เป็นข้อเท็จคนของเราช่วยกันชี้แจง สิ่งที่เป็นข้อเท็จจริงถ้าเราผิดพลาดก็พร้อมจะน้อมรับ โค้งหัวรับขอโทษแล้วก็รับไปแก้ไขขอให้เป็นบุคลิกแบบนี้ของเรา แต่อะไรที่เขาด่าถ้าเป็นข้อเท็จจริงแล้วเราพลาดเราก็ไม่เถียง ขอโทษ ขอบคุณครับและก็รับไปเพื่อปฏิบัติ แต่การเอาข้อเท็จมาด่ามาใส่ร้ายป้ายสีอย่างนี้เราต้องตอบโต้ ก็ฝากเอาไว้แล้วกันกับทุกๆท่าน ให้กำลังใจซึ่งกันและกัน ความรู้สึกว่าโดดเดี่ยวมันเริ่มน้อยลง ก็รู้สึกโดดเดี่ยวน้อยลงก็หวังเป็นอย่างยิ่งเรื่องนี้ก็ฝากแม้กระทั่งรองนายกเทศมนตรีด้วยกัน หลายคนก็ไม่พยายามตอบก็มี ปลัดเทศบาลก็เคยตอบพักหนึ่งก็ให้กำลังใจปลัดเทศบาลตอบต่อนะ บางอย่างตอบหน้าห้องได้ก็ตอบ ผมจะได้รู้ว่าปลัดเทศบาลตอบ ก็ช่วยกัน เพราะข้อมูลแต่ละสำนัก/กองผมไม่รู้หมด เรื่องอื่นๆ มีใครจะอธิบายอีกไหม เชิญ

**นางสาวจรินทร์ญา สุทาวัน หัวหน้าฝ่ายประชาสักพันธ์**

ขออนุญาตค่ะ เรื่องเลนทางวิ่งที่บึงทุ่งสร้าง กำหนดแล้วเสร็จเมื่อไหร่ค่ะ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

ก็ไม่ใช่แค่ทางวิ่งคือสวนนี้คาดว่าจะแล้วเสร็จไม่เกินสิ้นเดือนมิถุนายน 2561 คือถ่ายภาพเสร็จแล้วขอความร่วมมือในระยะนี้จนถึงสิ้นเดือนมิถุนายน 2561 ขอความร่วมมือทุกท่านอย่าใช้ลู่วิ่งและเลนจักรยาน เพราะจะทำให้การดำเนินการทาสี การดำเนินการก่อสร้างจะแล้วไม่เสร็จตามสัญญาและก็คุณภาพของเลนและลู่วิ่งจะเสื่อมได้นะครับ แน่นอนอาจจะมีคอมเม้นท์เรื่องสีให้คุณศุภวัตร นามคำ คอยดูและคอยตอบเฟสเทศบาล คนที่คอมเม้นท์ ใครรู้ไหมก็คนที่สนิทกับเรานะแหละ ผอ.วิรุณภพ มันร้อนมันผิดสีสำหรับสวนสาธารณะ สำหรับการออกกำลังกาย มีเรื่องอื่นๆอีกไหมครับ ไม่มีอะไรเพิ่มเติมนะครับ ขอบพระคุณครับ

**มติที่ประชุม :มอบหมาย**

1. **สำนักการศึกษา/โรงเรียนเทศบาลสวนสนุก เรื่องแม่ค้าที่เข้าขายของในโรงเรียน ผลการสอบมีข้อเท็จจริงอย่างไรให้รายงาน**
2. **พนักงานเทศบาลทุกท่านให้ดูเฟสและให้ช่วยตอบสาธารณชนด้วย**

 **✰ ปิดประชุม เวลา 17.19 น. ✰**

 (ลงชื่อ) ผู้บันทึกรายงานการประชุม

 (นางฐิติญาพัณ พีระธันยกานต์)

 นักจัดการงานทั่วไปชำนาญการ

(ลงชื่อ) ผู้ตรวจรายงานการประชุม

 (นางสาวอมรา โกศลสุรภูมิ)

 หัวหน้าฝ่ายการประชุมและกิจการสภา

 (ลงชื่อ) ผู้ตรวจ / ทาน

 (นายอดิศักดิ์ สมจิตต์)

­ หัวหน้าสำนักปลัดเทศบาล





